text:
শেনমিৎলোন
ডিষ্ট্রিক্ট অসি চীংগী (ত্রাইব) মখল কয়ামরূম চীন-কুকি-মিজো-জোমী কাংবু হায়বদি থাদৌ, মার, পাইতে, ৱাইফৈ অমসুং জৌ ত্রাইবশিংনা তাই। মখোয়শিংসিগী মথক্তা গাংতে, সিমতে, মিজো, তিদ্দম চিন অমসুং মীতৈ খরসু খুন্দাই।
য়েল্হৌমী নত্তবা অতৈ হায়বদি নেপালি, বিহারি, মারৱারি অমসুং পঞ্জাবীশিংসু তাই। য়েল্হৌমী নত্তবশিংসিগী মরক্তা নেপালিশিংনা শঙ্গো্মগী ললোন-ইতিকতা হৈ শিংঙী অমসুং মারৱারিশিংনা ললোন-ইতিক্কী মরমদা হৈ শিংবগী মমিং চৎলী।
চুড়াচান্দপুর সহরগী ললোন-ইতিক্কী ওইনদি য়েল্হৌমী খরনা মশাগী ওইবা ললোন-ইতিক হৌদোকচবা অমসুং খরনা সরকারগী লোয়শঙদা থবক তৌবা অসিনা ওই। তশেংনা হায়রবদা সহর অসিগীদি ষ্টেট অমসুং নেস্নেলগী থাক্তা সিভিল পরিক্ষা মায় পাক্লবা মী মশিং খঙদনা লৈরে।


c: text/html

text:
প্রধান মন্ত্রী নরেন্দ্র মোদীগা উনবা অমদি ৱারী শানবগী তাঞ্জা ফংলবা কনাগুম্বা মীওই অমা হেক্তনা মহাকপু ইথিল পীনবীবা লুচিংবা অমসুং পুক্নীং চংনা তাবীবা মীশক অমনি হায়। OYOগী ফাউন্দর রিতেশ অগ্রৱালগী মতাংদি তোঙাল্লি। রিতেশনা প্রধান মন্ত্রী মোদীগা লোইননা ত্রাবেল অমসুং তুরিজম ইন্দস্ত্রীগী মতাংদা ৱারী শানবগী তাঞ্জা ফংখি। প্রধান মন্ত্রীগা লোইননা মহাক্কী অতেনবা ৱারী-ৱাতাই অদুনা মহাক্না অনৌবা বিজিনেস মোদেল অমা শেমবদা মতেং ওইখি।
ভিদিও অমদা, রিতেশনা পি.এম. মোদীবু শুপ্নগী মেক্রো লেবেলদা য়াম্না লুনা খনবা ঙম্বা মীশক অমা ওইনা ফোংদোকখিবতা নত্তনা গ্রাউন্দ লেবেলদা শাফু পীরিবা অদুগুম্বা পোৎশকশিং অদুগী মতাংদসু খন্নবা ঙম্বা মীশক অমা ওইনসু ফোংদোকখি।
মহাক্না প্রধান মন্ত্রীনা পীখিবা খুদম অমা শিয়র তৌখি। পি.এম. মোদীবু পল্লদুনা রিতেশনা হায়, “ভারত অসি লৌউ-শিংউদা য়ুম্ফম ওইবা শেনমিৎলোন অমনি। ঐখোয়গী লৈবাক্তা লৌমী অদুক্কী মতিক লৈরি। মখোয়গী ইনকম মতমগী মতুং ইন্না খেন্নবা য়াই। অতোপ্পা মায়কৈ অমদা, খুঙ্গংদা চৎপা পাম্বা, লৈফম থিবা পাম্বা অমসুং মদুগী এক্সপিরিএন্স লৈবা পাম্বা মীওইশিং লৈ। মখোয়শিং অসিগী মনুংদা লৌমী খরনা ইনকমগী তুং কোইবা লেংদ্রবা হৌরকফম অমা ফংবা ঙম্নবা অমসুং শহরদা লৈবশিংগীদমক্তা তশেংনা খুঙ্গংগী পুন্সি অসি করিনো হায়বদু য়েংবা ঙম্নবা অদোম ভিলেজ তুরিজম করিগী হোৎনদ্রিবনো”
লৌমী কয়া অমদি খুঙ্গংগী ইমুংশিংদা তুং-কোইবা ইনকম তানবদা মতেং ওইরিবা ভিলেজ তুরিজম্বু তাঞ্জা অমা ওইনা ওন্থোকখিবগী মতাংদা পি.এম. মোদীগা লোইননা ৱারী শানখিবগী মিনিৎ খরা রিতেশনা শিয়র তৌখি। রিতেশনা হায়খি মদুদি হিরমগী মতাংদা লুনা খনজিনবগা লোইননা পি.এম.গী অসিগুম্বা তৌবা ঙমবা অসিনা পি.এম. মোদীবু ‘স্তার্ত-অপ প্রধান মন্ত্রী’ অমা ওইহল্লে।
রিতেশনা মখা তাখি মদুদি ত্রাবেল অমসুং তুরিজমদা নত্তনা পি.এম. মোদীগী মফমদা ইন্দস্ত্রী অমা হেক্তগা মরী লৈনবা হিরমদা খন্ন-নৈননবা মান্নবা থাক্কী মতিক অমসুং লুশিনবা ৱাখল্লোন লৈ। “ঐনা দেতা সেন্ত্ররশিং পাকথোক-চাউথোকহনবগী মতাংদা খন্নবা উরে, ঐখোয়না সোলরদগী হৌরগা ইথানোল ফাওবগী রিন্যুএবল ইনর্জীদা করম্না ফনা তৌবা ঙমগনি, ভারত্তা পেনেল শেমগৎপা ঙম্নবা শুংদোক্ত্রিবা থাও পুম্নমক্কী করি মথৌ তাবা লৈ, মসিদগী PLI স্কিমদা কম্পেনী অমা হেক্তনা করম্না কান্নবা লৌবা য়াই… ঐখোয়না ইনফ্রাস্ত্রকচরগী মতাংদা হেক ঙাংনরকপদা, ঐখোয় ইশাবু লম্বী, রেলৱে অমুং হাইৱে ফাওবতংদা অকক্নবা ওইনা থম্মি অদুবু ঐখোয়না মহাক্কা ইন্দস্ত্রী দেলিগেসন ওইনা উনরুবা মতমদদি ঐনা মহাকপু কঞ্জ্যুমর ইলেক্ত্রোনিক্সতা ফাওবা খন্নবসু উখি। ভারতনা চহি অসিদা ইলেক্ত্রোনিক্স মেন্যুফেকচরিংদা অমত্তা ঙাইরবা খ্বাইদগী চাউবা লৈবাক ওইরগনি, মসিগী মতাংদা মীওই খরতমক্না খঙলমগনি। ভারতনা দ্রোন মেন্যুফেকচরিং অমসুং মসিগী অকোইবদা রিসর্স অমসুং ইনোবেসনগী মফম অমা ওইখ্রে… মসিগী মনুংদা ইন্দস্ত্রী পুম্নমক্তা, ঐগা ৱাখলদা থাক অসিগী লুশিনবা অসি চাংদম্নীংঙাই লৈতে অমসুং মরম অসিননি ইন্দস্ত্রীশিং অসিনা খোঙজেল য়াংনা শাহৌরক্লিবা অসি।”
রিতেশনা হায় মদুদি প্রধান মন্ত্রী মোদী ‘নীংথিজনা তাবা’ মীশক্নি। মহাক্না য়ুনিয়ন বজেৎকী মমাংদা পাংথোকখিবা থৌরম অমগী খুদম পনখি। পি.এম. মোদীনা থৌরম অদুদা করি হায়খি হায়বদু মহাক্না নীংশিংখি। মহাক্না অমুক হন্না পি.এম.বু পল্লদুনা হায়, “করিগুম্বা তুরিজম পাকথোক-চাউথোকহনবা মথৌ তারবদি, মসিদগী ইন্দস্ত্রীনা খদোং চাবা লৌবা ঙম্নবা ঐখোয়না মশিং য়াম্না অমদি তুং কোইগদবা ইনফ্রাস্ত্রকচরদা ইনভেস্ত তৌগদবনি।” রিতেশনা মখা তাখি মদুদি গুজরাত্তা কেবরিয়া অসি ৱাখল্লোন অসিগী খুদম অমনি অমসুং মতৌ করম্না স্তেচু ওফ য়ুনিতীগী অকোইবগী শক্তম্না মফম অদুগী হোতেল ইন্দস্ত্রীবু চাউখৎহনবদা মতেং পাংখিবগে হায়বগী খুদম্নি। রিতেশনা হায়খি, “ইনফ্রাস্ত্রকচরগী মতাংদা চহি মঙা, তরা, তরামঙাগী মতাংদা মাংদা য়েংবা, মসিনা ঐবু তুং কোইবা রিফোর্মিস্ত অমসুং ভেল্যু ক্রিএতর ওইনা পি.এম. মোদীগী মতাংদা মিৎয়েং চিংশিল্লি।”
রিতেশনা মখা তাখি মদুদি পি.এম. মোদীদা ওন্ত্রপ্রিনর অমগী মগুন কয়া য়াওই। মহাক্না হায়, “পি.এম. মোদীনা শাফুগী অচৌবা তর্মশিং অদু খল্লি অদুবু অদুম্না তৌদ্রিঙৈদা মহাক্না অপীকপা স্কেলদা চাং য়েংই। লার্জ-স্কেল ইনিসিএতিবশিংদা য়াম্না কুপ্না থবক পাংথোকই।” OYOগী ফাউন্দরনা হায়, “ঐখোয়গী লৈবাক্তা লুচিংবা অমা লৈ মদুনা হায় ঐখোয় হেনগৎপা ঙম্বা অসিদা অপেনবা ওইদ্রি। ঐখোয় মসিদা মালেমগী খ্বাইদগী অথোইবা ওইবগী অপাম্বা অমসুং ইথিলগা লোইননা মীওই বিলিয়ন অমা হেন্না লৈরিবা লৈবাক অমনি।”
"A small conversation with Modi ‘The Startup Prime Minister’ galvanised the birth of a whole new business avenue!"— Modi Story (@themodistory) August 22, 2022
OYO Founder @riteshagar shares his experiences with PM Modi.
Don't miss this inspiring #ModiStory!https://t.co/9iulCar3rR @themodistory pic.twitter.com/JpTxo4XZdp
য়েৎপা য়াদবাঃ
মসি প্রধান মন্ত্রী নরেন্দ্র মোদী অমসুং মীয়ামগী পুন্সিদা তারিবা মহাক্কী শাফুগী মতাংদা মীয়াম্না তম্লককপা নত্ত্রগা নীংশিংলকপা এনেকদোৎশিং/ওপিনিয়ন/এনলাইসিসশিংগী ৱারী খোমজিন্নবা হোৎনবগী শরুক অমনি।

robotstxt: allowed

filter: keep


text:
জেলিয়াংরোং জাতিনা মপুঙ ওইনা খুন্দাবা তমেংলোং জিলা অসি য়াম্না চাউনা হরাও তয়াম্না পাঙথোকপা মখল মখা কয়াগী কুহ্মৈগীদমক পাক শন্না মীয়াম্না খঙনৈ। মখোয়গী অচৌবা কুহ্মৈশিংদা মশক থোকপা জগোয়-ঈশৈগী কলাবু শক্তাক্লিবা ইনাক খুল্লবা নাৎকী লনগৈগীদমক মখোয়না চাউথোকচৈ। কুহ্মৈশিং অসি মখোয়গী ধর্ম্মগা অমসুং সংস্কৃটিগী মচৎকা তৎনা থানদনা চৎমিন্নৈ। মরম অদুনা জেলিয়াংরোংগী কুহ্মৈশিং মখোয়না রোংমৈ লোন্দা ‘ঙাই’ হায়না খঙনবা জেমেনা ঙি অদুগা লিয়াংমাইনা রিজোইশিং হায়না খঙনবশিং অসি মায়থোং য়াম্বা সংস্কৃটিগী মশক থোকপা অমনি। এন: সাহানা অসুম্না হায়রম্মী মদুদি জেলিয়াংরোং জাতিনা মখোয়গী কুহ্মৈশিং চহি চুপ্পা মথং মনাও নাইনা লেপ্তনা পাঙথোকই।
ব্রাউনগী মতুং ইন্না মখোয়গী কুহ্মৈ অমসুং জগোয়শিংদা নুপাশিংগী ফিজেৎতা খাউগী মওং মানবা অঙাংবা মচুগী ফি মচেৎনা খ্বাঙগী অকোয়বদা ৱাউথাংনবা মচুনা লাংবা, শামতুগী ঙকয়েৎ ফিনা য়েৎলি অদুগা অঙৌবদা মকুপ মকুপ নম্বা ফিসু অদুম্মক ময়াম্না শিজিন্নৈ। টেনসিল লৈতেংশিং অমসুং অশেংবা উচেক মতুনা কোক্তা থেৎলি অমসুং য়াম্না পামজনা অশেংবা কুরাক্কী মশা নপশিন্দুনা মশাগুম্বা অমনা নাদগী থিন্দোরকই। মখাগী মওংশিং অসি জেলিয়াংরোং কুহ্মৈগী মচৎশিংনি।
কুহ্মৈশিং অসি অপুনবা খুঙ্গং সমাজগী লাইগী থৌরম ওইনা লৌই। অথোইবা ঈশ্বর, লাইরেম্বা/লাইরেম্বী, খুনগী লাইশিং অমসুং ইপা ইপুশিংগী মমি তাই।
জেলিয়াংরোং অসি অয়াম্বনা লৌউ-শিংউবা ঙাক্তা ওইবনা মখোয়গী কুহ্মৈশিং অসিদা লৌউ-শিংউগী তোঙান তোঙানবা তাঙ্কক কয়াগী মমি তাই। কুহ্মৈশিং অসি মতমগী মতুংইন্না অকক্নবা লৌউগী থবক তাকপা ওইনা পাঙথোকপনি।কুহ্মৈশিং অসি মতম পুম্নমক্তা থবক শুদুনতা লৈবা জেলিয়াংরোং জাতিগী হরাও তয়াম্বা ফোংদোকপনি। মসি মখোয়গী কালাগী হৈশিংবা অমদি পাঙ্গলগী মতেংনা লানগী মহৈশিং,জগোয় অমসুং ঈশৈশিং উত্থোকপগী থৌরম অমনি।
কুহ্মৈশিং অসিনা জেলিয়াংরোং খুনগী তোঙান তোঙানবা সমাজগী সংস্থানশিং কুহ্মৈশিং অসিবু শিল লাংবদা কোনশিল্লি। মখোয়গী নুপাগী তুম্ফম কা (খাংচিউ অমসুং নুপীগী তুম্ফম কা (কাইলু)না থবক থৌরমশিংদা মরু ওইবা থৌদাং লৌই। তুম্ফম কাগী চৎনবী অসি মরায় চায়থরক্লবসু কুহ্মৈশিংদা মসিনা থবক থৌরমশিং পাঙথোকপগী অচৌবা মফম অমা ওইরি। কনাগুম্বশিংনা তুম্ফম কাবু ঙাইকাই,কুহ্মৈগী য়ুম হায়নসু কৌই।
জেলিয়াংরোংশিংনা কুহ্মৈশিং অসি মখোয়গী কেলেন্দরগী মতুংইন্না থা খুদিংগী পাঙথোকই। কুহ্মৈশিং অসি পাঙথোকপা মতমদা জেলিয়াংরোং জাতিগী মরক্তা নাগালেন্দগী পেরেন সব-ডিভিজনগী মথক থংবা মফম, অসামগী হফ্লোংগী চীংশাং পরেং অমসুং মণিপুরগী তমেংলোং জাতিগী মরক্তা খেন্নবা খরা লৈ। কুম্মৈশিং অসি মখাগী অসুম্না পাঙথোকইঃ:
জেলিয়াংরোং খুদিংমক্না পাঙথোকপা জেলিয়াংরোং কুহ্মৈশিংগী মরমদা মখাদা ¬শন্দোক্না তাক্লিঃ
জিলা অসিদা পাঙথোকপা কুহ্মৈশিংগী মরমদা শম্লপ্পা ৱারোল:
- গান-ঙাইঃ কুহ্মৈ অসি জেলিয়াংরোং জাতিগী য়াম্না মরুওইবা নিংথম থাগী মতমদা লৌরোক পান্থাগী মতুংদা পাঙথোকপা কুহ্মৈনি। গান-ঙাই হায়বদি নিংথম থাগী ইকং থাদা পাঙথোকপা কুহ্মৈ হায়বনি। কনাগুম্বা খরগী মতুং ইন্না হায়রগদি মসি অহিংবা অমসুং লৈখিদ্রবশিংগী য়ানশিন্নবা কুহ্মৈনি হায়না ফোংদোকই। গান-হায়বদি য়ানশিন্নবা হায়বনি। লিয়াংমাই দদি মসি চাগা-ঙি হায়না খঙনৈ। জর্জ ৱাট কী মতুং ইন্নদি মসি ডিসেম্বর থাদা ইহান হান্না পাঙথোকপা কুহ্মৈনি। নুমিৎ মঙানি চুপ্না পাঙথোকপা কুহ্মৈ অসিদা খুনগী মীওইশিংনা লৈজবা নিংথিজবা ফিজোল শেত্তুনা জগোয়-ঈশৈ পাঙথোকই অমদি অতেনবা মতমগী পোত্থাবা অমসুং চাক্লেন কৎপনা মরক থৎলি।কুহ্মৈ অসি চহি হৌবগী পাউজেল পুদুনা মৈবা চিংলগা পুথোকপা অশেংবা মৈনা য়ুমথোং শিৎনা য়েল্লি। মমাং চহিদা লৈখিদবশিংগী থৱায়শিং অদু কায়নবগী থবক পাঙথোকই। লৈখিদ্রবশিংবু ইকায় খুম্নবা উত্তুনা জগোয় পাঙথোকই। অঙাংশিংগী মরক্তগী শাশিন্নবা নিংথৌ অমসুং মহারানিগী মফমদা জগোয় উৎলি। চহি য়ামখৎলক্লগদবশিংদনা কায়নবগী জগোয় উৎলি। শান্না খোৎনবগী চাংদম্নবসু পাঙথোকই। নুঙ লংবা, মাঙজোং, অমদি তা লংবনচিংবা উত্তুনা শান্ন-খোৎনবগী চাংদম্নবা পাঙথোকই। কুহ্মৈসিগী মনুংদা জেলিয়াংরোংশিংগী জগোয় পাঙথোকই। নুপামচা অমুং নুপীমচাশিংগগী মরক্তা ঈশৈ চাংদম্নৈ। খুন ঙাকপগী ফজরবা অপুনবা ঈশৈ শকপশিং অসি জেলিয়াংরোং জাতিগী কালা অমসুং লান্মী ঙাকপগী পুন্সি মহিং তাকপা মপা লৈত্রবা শিংথানিংঙাই ওইবা শক্তম অমনি।
- রিহ – ঙাই (লানগী মশক তাকপা কুহ্মৈ): রিহ ঙাই হায়রিবা কুহ্মৈ অসি খুন অমসুং লানমীশিংবু শেংদোকপগী ধর্ম্মগা মরী লৈননা পাঙথোকপা কুহ্মৈনি। জর্জ ৱাটনা হায় মদুদি কুহ্মৈ অসি জনুৱারি থাদা নুমিৎ হুম্নি (৩) পাঙথোকই। কুহ্মৈ অসিগী মনুংদা নুমিৎ অমদা নৎত্রগা অহৌবা নুমিত্তা নুপা অমসুং নুপীশিংনা মীপুম খুদিংনা শীজিন্নগদবা তঙাই ফদবা ঈশিং তোঙান্না পুরকই। নুপানা ওক হাৎলগা শরুক অমনা মশা মশানা লৌই অদুগা শরুক অমনা নুপীশিংদা পীরগা মখোয়না থোংদুনা তোঙান তোঙান্না চাই। চাবা মতমদা নুপাশিংনা শাগৈগী মকোক থোংবা য়ুমদা চায় অদুগা নুপীশিংনা মশা মশাগী য়ুমশিংদা চায়। লফুনা শাবা মিতম উদা য়ানখৎলগা মচিন তুম্বা ৱা নৎত্রগা চৈ না লংশিল্লি। কুহ্মৈ অসিদা মপা মপু ওইবাশিংগী মংফমদা য়ু খিকচিল্লি। মসিমক মখোয়গী লম অদুদা লাক্কদবা চহিদা লৌউবগী অমসুং মীয়ামগী য়াইফনবনি।
টি.সি হডসনগী মতুং ইন্না রিহঙাই কুহ্মৈগী মতমদা জেলিয়াংরোংগী মীশিংনা অফ-ফত্তগী খুদম চাংদম-চাংয়েং পাঙথোকই। মরম অসিনা অফবরা ফত্তবরা খঙনবগীদমক মখোয়না খুনগী মপান্দা চরুনা নৎত্রগা লফুনা শাবা মিতম অমা থম্মগা তা লংই। তা-দুনা মকোক্তা পাল্লবদি লংলিবা মীওই অদুনা কোক অমা ফংগনি অদুগা পুক্তা পাল্লগনা মহৈ মরোং ফগনি। মখা তানা করনেল এম সি কুলোনা হায়, ‘‘কুহ্মৈ অসি মপা মপুশিংবু ইকায় খুম্নবা উৎপনি অদুবু শুপ্নগী উরিবা খুদমদি হৌখ্রবা মতম্বু নীংশিংবা ওইনা লৌউ-শিংউবগা মরি লৈননা মঙফমশিংদা খিকপা-চাইবা অদুনি, রিহঙাইগী কুহ্মৈ অসিদা ‘‘রিহটক গানমৈ’’ অমসুং ‘‘ রিলিয়ানবুই ফিয়ানমৈ’’ নৎত্রগা চোংফিয়ানমৈ’’ পাঙথোকই। পাঙথোক্লিবশিং অসি খুল শেংদোক্নবনি।
- নানু ঙাই (না হুৎপগী কুহ্মৈ): কুহ্মৈ অসি মমাং চহিদা পোকখিবা অঙাংশিংবু অহল ওইরবী নুপীশিংগী য়ুমদা মিং চনবগী পাঙথোকপা কুহ্মৈনি। মসি ধর্ম্মাগী মতিক মগুন হেনগৎহন্নবগা শাগোন্নৈ অমদি অহল ওইরবা নুপা অমসুং নুপীশিংনা ঈশৈ পুন্না শকমিন্নৈ। অঙাংশিংনা‘‘নিয়াক কাইবাং’’(লৈবাক্কী তুম্ফম কা) হায়না খঙনবা তুমফম কাদা লৈগনি। অঙাংশিং অদুনা লৈখোম পেক্লগা য়ুম খুদিংদা খরা খরা নপশিনগনি। অহল ওইরবি নুপীশিংনা অঙনবা অয়ুক্তা পোকপদা ঙায়রিবা অঙাংশিংবু মনা হুৎনবা ঈশিং শোকপা চৎকনি। কুহ্মৈ অসিদা য়েন অনি হাত্তুনা অফ-ফত্তা খুদম চাংয়েং তৌগনি। য়েনবি অনি হাৎলিবসি অমনা ‘‘সংদাই’’অদুগা অমনা‘‘সংগ্রৌ’’গীদমক্নি। অহল ওইরবা নুপাশিংনা য়েন অদুনা চৎপগী খোঙথাং কুপ্না য়েংগনি। উচেকতুগী মখোঙনা য়েৎলোমদা থাংলবদি অঙাং অদুগী পুন্সি অদু য়াইফবা, মশা-মউ ফবা অমসুং পুন্সি নুংশাংবগী খুদম চাংদম তাক্লবনি। জর্জ ৱাটকী মতুং ইন্না ‘ফেব্রুৱারি থাদা নুমিৎ ৩নি চত্থবা কুহ্মৈ অমা লৈ মসিদা মমাংদা পাঙথোকখিবা অসিগুম্বা মখলগী কুহ্মৈগী মতমদা পোকখিবা অঙাংশিংগী মনা হুৎকনি’। হায়রিবা কুহ্মৈ অসি অখন্ননা অঙাংশিং অমসুং পোকপদা ঙাইরিবশিংবু য়াইফরোল পীনবগীদমক্তনি।
- গিনকি ঙাই (গিন-অতিথি, কিমৈ-পেলহনবা): কুহ্মৈ অসি লল-থুমগী লাইরেম্বা অমসুং লাইরেম্বীবু পুক্নিং পেলহন্নবা পাঙথোকপনি। নপকাও(ফৌগী থৱায়বু কৌবা) অসি খুনগী মীওই কাংলুপশিং অমসুং লন্নাই য়ুমগী মীওইশিংনা পাঙথোকই। অতিথিবু সেবা তৌবা হায়বসি তশেংবদি অতিথি নত্তে মখোয়গী মপা-মপুশিং অমসুং ইমুংদুগী লৈখিদ্রবশিংগী থৱায়নি হায়না লৌই। মখল কয়াগী চানবা চিঞ্জাক থোঙগী পাম্বোমগী মথক থংবা শরুক্তা থমগনি। মসিবু য়ুমদুগী খ্বাইদগী অহল অদুনা গিনকিমাই হায়না পাঙথোক্কনি ।
- গুদুই ঙাই (গু-শিং, দুই-মহী): গুদুইঙাই কুহ্মৈ হায়বা কুম্মৈ অসি মরু মরাং হুনবা মতম নৎত্রগা কুহ্মৈ মতমদা পাঙথোকই। জর্জ ৱাট না হায়,‘ কুহ্মৈ অসিগী মতমদা মরু মরাং হুনগদবা লমগী শরুকশিং অদু নিঙথিনা শেংদোকই অমসুং শেংদোক্লবা মতুংদা গুদুই জাংমৈ হায়রিবা কুহ্মৈ অসি শিংগী মহী থক্তুনা পাঙথোকই।। মসি অসুম্না হায় মদুদি শিং মহী থক্লিবা অসি চহি চুপ্পা ঈ শেংদোক্নবা অমসুং হকচাং ফনা লৈনবগীদমক্তনি। মহী অসি ঈশ্বরগী মিংদা থকপনি। টিংকাউ রাগাৱাং হায়বা অথোইবা ঈশ্বরদা অফবা লৌরোক অমসুং মহৈ মরোং মরাং কায়না পুথোক্নবগীদমক্তা খুরুম্বগী থবক পাঙথোকই। ঈশ্বরগী মফমদা কত্থোক্লবা য়েনগী মহী অদু শিংগী মহীগা য়ানশিন্নরগা থকই। মরম অসিদগী গুদুই ঙাই (শিংগী কুম্মৈ) হায়না কৌরিবনি। নুমিৎ য়ুংবা মতুংদা নুপামচা অমসুং নুপীমচাশিংগী মরক্তা লৈ চবুল লংশিন্নবা অমসুং থৌরি চিংবি শান্নৈ। মসি ফৌ লোক্নবগীদমক নুপা অমসুং নুপী ঈশ্বরগী মরক্তা শান্নবা অদুগা চপ মান্ননা মহুৎ শিন্দুনা শক্তাক খুদম ওইনা পাঙথোকপনি। করিগুম্বা থৌরি চিংবি অদু নুপীনা ঙম্লবদি লাক্কদবা চহিদা অফবা লৌরোক্কী খুদম্নি।
- গনথন লুইথন বপমৈ ঙাইঃ কুহ্মৈ অসি অকক্নবা জেলিয়াংরোংগী খুন অমনা ঈশ্বর পুম্নমকপু খুরুমদুনা চহিগী ওইনা অনৌবা মনা মশিংশিংবু মহাও তংদুনা কৎপগী কুহ্মৈনি।
- টুন-ঙাই (নোংজু কুহ্মৈ): কুহ্মৈ অসি নোংজু পান্থাদা নহা অমসুং নুপীমচাশিংনা উমং কোক্তুনা অমদি পুখ্রি শেংদোক্তুনা লৌফমগী লম্বীদা ‘বামদুআনমৈ’ অমসুং ‘কাংবিয়ান রামৈ’ হায়না খঙনবা পোত্থাফম ময়াম পুন্না থবক শুমিন্নদুনা শেম্বা নোংজু পান্থাদা পাঙথোকপা কুহ্মৈ অমনি। মখোয় মশেল চাক চাননবা পৈশা খায়গৎনৈ।
- টিয়ান-ঙাই (তলগী কুহ্মৈ): নুপীমচাশিংনা লুচিউদা পুন্দুনা তল শেম্লগা নুংঙাইথোকপা কুহ্মৈ অমনি।
- পোক ফা ঙাই: কুহ্মৈ অসি ফৌ মুল্লকপা অদুগা মদুবু খুনগী মীশিংনা মপুং ওইনা লোক্ত্রিঙৈ মমাংদা পোত্থাবগী কুহ্মৈ অমনি। খুনগী মীওইশিংনা ফৌ লোকএ অমসুং অহানবা লোকপা ফৌ অদু ‘নাপগুই লামৈ’’ অমসুং ‘‘নাপথান বাপমৈ’ হায়না খঙনদুনা মহাও তংই। মসি পোত্থাবা অমসুং অফবা লৌরোক্কী আশা তৌবা কুহ্মৈনি। মীশিংনা ঈশ্বরগী মফমদা মরাং কায়বা লৌরোক্কীদমক খুরুম্মী।
- চকক ঙাইঃ কুহ্মৈ অসি পোকফাগী মতুং অমসুং গান-ঙাইগী মমাংমক্তদা পাঙথোকই। লৈখিদ্রবশিংগী ফুরা অমসুং মংফমশিং চপচানা শেংদোকই। লৈখিদ্রবশিংগী থৱায়শিংগীদমক্তা পুক্নিং চিংশিল্লি। অঙাংশিংবু মরু কোকথোকই অমসুং অহল ওইবশিংনা মখোয়দা থৌজাল পি। খুনগী পুরোহিৎশিংনা মখোয়গী ফিদা ফংদ্রবসু খুনগী ফত্তবা লাইশিংবু তান্থোকই। জেমে সমাজগী ওইনদি কুহ্মৈ অসিদা মীপুম খুদিংমক্না কুহ্মৈ অসিগী মমাংদা অমসুং মমাং চহিদা লৈখিদবশিংগীদমক্তা অৱাবা ফোঙদোকই। নুপামচা অমসুং নুপীমচাশিংগী তুম্ফম কাদা হরাও নুংঙাইবা পাঙথোকপা য়াদে। হোই লাউবা অমসুং জগোয়-ঈশৈ অথিংবা থম্মী। অৱা-অনা তারবা ইমুংগী মীওইশিংনা ঈরুজবা অসি মশা শেংদোকপগী মথৌনি হায়না তৌরবা মতমদতা কুহ্মৈ অসি য়াওবা য়াই।
- বানচৎ ঙাইঃ কুহ্মৈ অসি তোঙান তোঙানবা জেলিয়াংরোংগী খুনশিং হায়বদি লুৱাংগাং (নুংনাং) খুন গুম্বতনা পাঙথোকই। মসি মপুং ওইনা লৌরোক্কী মতুংদা পাঙথোকপা ‘দুৱাংজৌমৈ’গী কুহ্মৈ নি। দুৱাংজৌমৈ হায়বদি চেঙ্গৈ ফৌগৈ য়েংবা হায়বনি। খুনগী অহল ওইবশিংনা কোয়না চত্তুনা চৈঙ্গৈ ফৌগৈ খ্বাইদগী য়াম্না লৈবা মফম থিদোকই। খ্বাইদগী য়াম্না লৈবা মীওই অদুনা মখোয়গীদমক্তা চাক্লেন লাংগনি অমসুং মখা তারকপদা য়াইফ-থৌজাল পীগনি।
- মটুইমৈ ঙাইঃ কুহ্মৈ অসি জেলিয়াংরোং নাগা নহারোলগী লৌরোক লোয়বগা পাঙথোকপা চহিগী ওইবা অচৌবা কুহ্মৈ অমনি। মসিদা চাকচা হৈজনবা অমসুং পুন্না জগোয় শামিন্নবা য়াওরি। কুহ্মৈ অসি নহারোলশিংনা মখোয়না খায়গৎনবা শেনফম্না পাঙথোকপা অমসুং তোপ তোপ্পা হরাও তয়াম্বা ফোংদোকপগী কুহ্মৈ ওইবনা চাং নাইনা পাঙথোকপা ঙমদে। মসিগীসু মথক্তা চহি খুদিংগী পাঙথোকপা চহিগী কুহ্মৈ অসিদা এনথ্রোপোলোজিষ্টশিংনা অফবা মওংগী চাকচা-হৈজানবগী মথক্তা অহেনবা লল-থুম য়েন্থোকপগী অফবা থবক অমসু য়াওরি হায়না লান্না পাউথোকই। অসিগুম্বা খুনগী মীওইশিংদা কত্থোকপগী থবক অসিবু ‘টরাং নৎত্রগা বানরু দুংমৈ’ হায়না খঙনৈ। অসিগুম্বা অখন্নবা চাক্লেন অসি মথৌনা লৈবা, ইনাক-কৈরাক খুনবা, মীওইবগী য়াইফনবা খনবা অমসুং পুকচেল চাওবা মীওইশিংনা মী অমসুং ঈশ্বরবু পেন্নবা পাঙথোকপা কুহ্মৈগী তাঞ্জা অমনি।
- কমলাগী কুহ্মৈঃ কমলাগী কুহ্মৈ অসি চহি খুদিংগী দিসেম্বর থাগী অহানবা নৎত্রগা অনিশুবা চয়োলদা মণিপুরগী মীয়াম্না থৱায় য়াওনা তমেংলোংদা পাঙথোকই। কুহ্মৈ অসি শক ২০০১ দগী মতম অমাগী তমেংলোংগী ডিপুটি কম্মিস্নর শ্রী কে মোজেস চলাইগী মতমদা পাঙথোকপা হৌখিবদুনা ঙসি ফাওবা জিলাগী থাক্তা তমেংলোং ডিষ্ট্রিক্টকী মফম কয়াদগী কমলা খোমগৎলগা মতিক থোকপা মওংদা পাঙথোক্লি। কুহ্মৈ অসি কোন্নথংদা শক ২০০৪ দা হান্নগী চিফ মিনিষ্টর শ্রী ও ইবোবি অমসুং (পাৱর এন্দ হোরটি এন্দ সোইল কঞ্জরভেসন, আই পি আর মিনিষ্টর শ্রী গাইখাঙমনা রাজ্যগী থাক্তা লাউথোকখি। শক ২০১৩ দা মতম অমগী মণিপুরগী রাজ্যপালনা চহি খুদিংগী ডিসেম্বর মাপলবু ‘কমলা গী নুমিৎ’ হায়না লাউথোকখি। মসিগী মতুং ইন্না শক ২০১৪ গী কমলাগী কুহ্মৈ অসি তমেংলোং ডিষ্ট্রিক্ট হেদ ক্বার্টরদা দিসেম্বর ৯ দা পাঙথোকখি। মখল কয়াগী উহৈ অমদি হেন্দিক্রাফ্টকী পোত্থোকশিং মরাং কায়না য়োন্নবা থেন্দুনা থম্লিবা অঙাংবা মচুগী কুহ্মৈ অসি কমলাবু পামজবা কয়াগী মফমদদি অচৌবা চাক্লেন অমগুম্বনি। কমলা কুহ্মৈ অসিগী মরুওইবা পান্দমদি মণিপুরদা কমলা থাবদা খ্বাইদগী চুনবা মফম ওইরিবা জিলা অসিগী কমলা থারিবশিংগী অনিংবা অমসুং অপাম্বা য়োকখৎনবনি।


text:
‘Raise issue at appropriate time’: SC keeps PIL against Citizenship Bill pending ti…
বরাক তম্পাক্কী খোমজিনবা পাউ খরা ০২-০৭-২০১৮ ফিফা ৱার্লদ কাপতা রাশিয়া অমসু…
বরাক তম্পাক্কী খোমজিনবা পাউ খরা ০১-০৭-২০১৮ ফিফা ৱার্ল্দ কাপতা মেসি অমসুং রোনা…
বরাক তম্পাক্কী খোমজিনবা পাউ খরা ৩০-০৬-২০১৮ সিতিজেনসিপ বিলগী মায়োক্তা আসুনা অচ…
বরাক তম্পাক্কী খোমজিনবা পাউ খরা ২৯-০৬-২০১৮ ফোতো পাউদমঃ নিউ দিল্লিদা জুলাই ৪ - …
বরাক তম্পাক্কী খোমজিনবা পাউ খরা ২৭-০৬-২০১৮ জুন ৩০ দা এনআরসিগী ফাইনেল দ্রাফ্ট …
বরাক তম্পাক্কী খোমজিনবা পাউ খরা ২৬-০৬-২০১৮ জুলাইগী তাং ২৭ খ্বাইদগী শাংবা চ…


text:
নহারোল অমসুং শান্ন-খোৎনবগী মন্ত্রালয়
কম্মনৱেল্থ গেমস ২০২২দা ৱেতলিফতিংগী ওইনা অচিন্তা শেউলীনা ভারতকী অহুমশুবা গোল্দ মেদল লৌরকখ্রে
Posted On:
01 AUG 2022 11:51AM by PIB Imphal
মরু ওইবা হাইলাইৎশিং:
- রাস্ত্রপতি, শ্রীমতি দ্রৌপদী মুর্মু অমসুং প্রধান মন্ত্রী শ্রী নরেন্দ্র মোদীনা অচিন্তা শেউলীগী থোইদোক-হেন্দোক্না ফজরবা পর্ফোরমেন্সকীদমক থাগৎপা ফোঙদোকখ্রে
- ভারতকী মীংচৎ পুরকপা অমসুং মেদল লৌরকপগা লোয়ননা গেমস রেকোর্দ অমা থম্বা ঙমখিবগীদমক থাগৎপা ফোঙদোকচরি: শ্রী অনুরাগ সিংহ থাকুর
নোংমাইজিং নুমিৎকী নুমিদাংদা হৌজিক চত্থরিবা কম্মনৱেল্থ গেমস ২০২২দা নুপাগী কে.জি. ৭৩দা ৱেতলিফতর অচিন্তা শেউলীনা গোল্দ মেদল লৌরকপা ঙমখ্রে। গেমস অসিদা অচিন্তানা পুন্না কে.জি. ৩১৩ (স্নেৎচ কে.জি. ১৪৩ + ক্লীন এন্দ জর্ক কে.জি. ১৭০) থাংগৎপা ঙমখি। মসি কম্পিতিসন অসিদা ভারতনা ফংলকপা তরুকশুবা মেদলনি অমসুং অহুমশুবা গোল্দ ওইরি। রাস্ত্রপতি শ্রীমতি দ্রৌপদী মুর্মু, প্রধান মন্ত্রী শ্রী নরেন্দ্র মোদী, কেন্দ্রগী স্পোর্তস মন্ত্রী শ্রী অনুরাগ থাকুর অমসুং লৈবাক অসিগী কাচিন কোয়াদা লৈরিবা ভারত মচাশিংনা মাইপাকপা অসিগীদমক অচিন্তাবু থাগৎপা ফোঙদোক্নরক্লি।
রাস্ত্রপতি শ্রীমতি দ্রৌপদী মুর্মুনা অচিন্তা শেউলীবু গোল্দ মেদল লৌরকপগীদমক থাগৎপা ফোঙদোকখি, রাস্ত্রপতিনা ত্বিত তৌখি, “অচিন্তা শেউলীনা গোল্দ লৌরক্তুনা ভারতপু চাউথোকচবা পোকহনখি অমসুং কম্মনৱেল্থ গেমসতা মচু অহুমগী ফিরাল ৱাংনা পাইহনখি। অদোম্না এতেম্প অমদা মাইথীখিবা অদু খুদক্তা হাইগৎলক্তুনা লাইনঅপতা মকোক্তা লৈবা ঙমখি। অদোম পুৱারী শেমখিবা চেম্পিয়ননি। অদোমবু থমোয় শেংনা থাগৎপা ফোঙদোকচরি!”
প্রধান মন্ত্রী শ্রী নরেন্দ্র মোদীনা অচিন্তা শেউলীনা গোল্দ মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি, “তেলেন্ত অচিন্তা শেউলীনা কম্মনৱেল্থ গেমসতা গোল্দ মেদল লৌরকপদা নুংঙাইবা ফাওই। মহাক অসি মহাক্কী ইংতপ্পা অমসুং অখাং কনবগীদমক খঙনৈ। মহাক্না অখন্নবা মাইপাকপা অসি ফংনবগীদমক য়াম্না কন্না হোৎনখি। মহাক্কী তুংগী পুন্সিদা অফবা ওইনবগীদমক ঐহাক্না মঙোন্দা য়াইফ-মঙ্গোল পীজরি।”
পি.এন,না ভিদিও ক্লিপ অমসু শিয়র তৌখি। পি.এম.না ত্বিত তৌখি, “ঐখোয়গী কন্তিঞ্জেন্তনা কম্মনৱেল্থ গেমসকীদমক চৎত্রিঙৈ মমাংদা ঐহাক্না অচিন্তা শেউলীগা ৱারী শাখি। মহাক্কী মমা অমসুং ময়াম্বনা মহাকপু শৌগৎপীখিবগী মতাংদা ঐখোয়না খন্নখি। মহাক্না মেদল লৌরবনিনা হৌজিক্তি ফিল্ম য়েংনবগী মতম মহাক্না শোইদনা ফংলগনি হায়নসু ঐহাক্না থাজৈ।”
স্পোর্তস মন্ত্রী শ্রী অনুরাগ সিংহ থাকুরনা অচিন্তা শেউলীনা গোল্দ মেদল লৌরকোদা থাগৎপা ফোঙদোকখি। শ্রী থাকুরনা ত্বিত তৌখি, “মহাক্কী ত্রেনিং বেস এন.এস.এন.আই.এস. পতিয়ালাদা মিস্তর কাম হায়না খঙনবা অচিন্তা শেউলীনা সি.দবল্যু.ই. ২০২২দা ভারতকী ৩শুবা গোল্দ লৌরকপা ঙমখ্রে। ভারতকী মীংচৎ পুরকপা অমসুং মেদল লৌরকপগা লোয়ননা গেমস রেকোর্দ অমা থম্বা ঙমখিবগীদমক থাগৎপা ফোঙদোকচরি। পুন্না কে.জি. ৩১৩ থাংগৎখিবা হায়বা অসি শীংথানীংঙাই ওই!! #Cheer4India.”
অচিন্তা শিউলীগী মাইপাকখিবশিংগী মতাংদা মসিদা নম্বীয়ু
*******
(Release ID: 1847025)
Visitor Counter : 45


text:
জল শক্তি মন্ত্রালয়
জল জীবন মিসন: নুমিৎ খুদিংগী ওইনা তোতি ঈশিং লাখ অমা পীরি
অনলোক-১দগী হৌনা, য়ুমথোং লাখ ৪৫দা তোতি ঈশিং ফংহনখ্রে
Posted On:
16 JUL 2020 6:24PM by PIB Imphal
জল জীবন মিসন অসি ওগস্ত ২০১৯দা হৌদোকখি অমসুং ২০১৯-২০গী থা ৭তা চাওরাক্না খুঙ্গংগী য়ুমথোং লাখ ৮৪.৮৩দা তোতি ঈশিং ফংহনবা ঙমখ্রে। মখা তানা, কোবিদ-১৯গী লায়চৎ মনুংগী অনলোক-১ হৌখিবগী ২০২০-২১গী চহিসি ফাওবদা তোতি ঈশিং লাখ ৪৫ রোম পীবা ঙমখ্রে। অসুম্না, নুমিৎ খুদিংগী য়ুমথোং লাখ ১দা তোতি ঈশিং ফংহনখ্রে, মসিনা ‘খোঙজেল’ অদু তাক্লি। থবক শেংনা তৌনবগীদমক, শেম্লিবা এসেৎ খুদিংমক জিও-তেগ তৌরি অমসুং কন্নেক্সনশিং অসি ‘য়ুম অদুগী মকোক’ অদুগী ‘আধার’গা লিঙ্ক তৌরি।
জিলাগী থাক্তা মিসন অসিগী থবক থৌরমগী খোঙজেল তাক্নবা দেশবোর্দ অমা শেমখ্রে অমসুং মন্ত্রালয়গী ৱেবসাইৎতা ফংগনি।
মিসন অসি লাক্লবা মতুংদগী স্তেৎশিংদা বেসলাইন দেতা অদু অমুক হন্না চুম্লবরা য়েংশিন্নবা থবক পায়খৎনবা খঙহনখি, মসিগী মতুং ইন্না লৈবাক অসিদা খুঙ্গংগী য়ুমথোং কোতি ১৯.০৪ লৈবগী মনুংদা য়ুমথোং কোতি ৩.২৩দি হান্না তোতি ঈশিং ফংহনখ্রে। লেমহৌরিবা য়ুমথোং কোতি ১৫.৮১দা তোতি ঈশিং ফংহনগদবনি। অসুম্না পান্দম অসি অককনবা মতমগী মনুংদা চাওরাক্না য়ুমথোং কোতি ১৬তা য়ৌহনবগা লোয়ননা হান্না ঈশিং পুশিল্লবশিংগী ঈশিং তারিবরা য়েংশিনবা অসিনি। মসিগী অর্থদি চহি খুদিংগী য়ুমথোং কোতি ৩.২দা ফংহনবনি হায়বদি চাওরাক্না নুমিৎ খুদিংগী তোতি ঈশিং ৮৮,০০০ পীবনি। পান্দম অসি মাংদা থম্বগা লোয়ননা স্তেৎশিং/য়ু.তি.শিংনা খুঙ্গংগী য়ুমথোং খুদিংমক্তা তোতি ঈশিং ফংহন্নবা কান্না হোৎনবনি। হোৎনবা অসিদা বিহার, তেলঙ্গনা, মহারাস্ত্র অমসুং মধ্য প্রদেশ স্তেৎশিং অসিনা শীংথানিংঙাই ওইবা ফলশিংগা লোয়ননা মাংজিল থারি।
২০২০-২১দা অপুনবা শেনফম লুপা কোতি ২৩,৫০০ জে.জে.এম. ইমপ্লেমেন্ত তৌনবা কায়থখি। হৌজিক্কী ওইনা মিসন অসি ইমপ্লিমেন্ত তৌনবা স্তেশিং/য়ু.তি.শিংদা সেন্ত্রেল ফন্দ ওইনা লুপা কোতি ৮,০০০ লৈরি। মসিগী মথক্তা, ২০২০-২১দা রুরেল লোকেল বোদীশিংগী ১৫শুবা ফাইনান্স কম্মিসনগী ৫০% হায়বদি লুপা কোতি ৩০,৩৭৫ ৱাতর সপ্লাই অমসুং সেনিতেসনগীদমক য়াৎতুনা থমখ্রে। শেনফম অসিগী ৫০% জুলাই ১৫, ২০২০দা স্তেৎশিংদা থাদোকখ্রে। মসিনা খুঙ্গংগী থক্নবা ঈসিং সপ্লাই তৌরিবা সিস্তেমশিংগী প্লানিং, ইমপ্লিমেন্তেসন, মেনেজমেন্ত, ওপরেসন অমসুং য়েংশিনবদা মতেং পাংদুনা মীয়ামদা থক্নবা ঈশিং চাং নাইনা অমসুং মতম শাংনা ফংহনবা ঙমগলগনি।
মিসন অসিনা য়ু.এন. এজেন্সীশিং, এন.জি.ও.শিং/সি.বি.ও.শিং, সি.এস.আর. ওর্গনাইজেসনশিং, ত্রস্তশিং, ফাউন্দেসনশিং অসিনচিংবা য়াওনা মমিং লৈরবা নেস্নেল অমসুং ইন্তর্নেস্নেল এজেন্সীশিংগা চুংশিন্ননবা থিরি। মথাংদা লাক্কদৌরিবা মীয়ামগী ইহৌ অসি ঈশিংদা ওইদুনা মীপুম খুদিংমক্কী ললোন ইতিক তৌনবা লম ওইহনবা ঙম্বা হায়না সরকার অসিনা আশা তৌরি, হৌজিক ফাওবদা পব্লিক সেক্তর খক্তগী মথৌনি হায়না লৌরিবা সেক্তর অসিদা অওনবা অমা পুরক্লগনি। ঈশিং অসি মীপুম খুদিংমক্কী ললোন ইতিক তৌনবা ওইহন্দুনা মিসন অসিনা পুম্নমক্তা থক্নবা ঈশিং ফংহনবদা মায় পাকপা ঙম্নবা মখল কয়াগী ইন্সতিত্যুসনশিং/মীওইশিংগা লোয়ননা চুংশিন্নদুনা অমদি পুন্না হোৎনগনি।
থক্নবা ঈশিং মরাং কাইনা চাং নাইনা অমদি মতম শাংনা ফংহন্নবা পান্দমদা স্তেৎশিংগা লোয়ননা চুংশিন্নদুনা জল জীবন মিসন (জে.জে.এম.) ইমপ্লিমেন্ত তৌরি। মিসন অসি প্রধান মন্ত্রীনা ওগস্ত ১৫, ২০১৯দা লাউথোকখি লোয়ননা মসিগী চৎনগদবা গাইদলাইনশিং দিসেম্বর ২৫, ২০১৯দা ফোঙখি।
জল শক্তি মন্ত্রালয়গী মখাদা নেস্নেল মিসন অসিনা মসি ইমপ্লিমেন্ত তৌনবা স্তেৎশিং/য়ু.তি.শিংবু খুৎ পাইদুনা লমজিংনবা অঙম্বা পুম্নমক হোৎনরি। মার্চ-মে ২০২০গী মনুংদা খুঙ্গং-খুঙ্গংগী ওইবা কুপ্না এনলাইসিস তৌখি. মসিদা য়ুম্ফম ওইরগা স্তেৎশিংগী লৌখৎকদবা খোঙথাংশিং অদু য়াৎখি। কেন্দ্রগী জল শক্তি মন্ত্রীনা চাং নাইনা স্তেৎশিং অমসুং য়ু.তি.শিংগী মুখ্য মন্ত্রীশিং/লেপ্তনেন্ত গভর্নরশিংগা লোয়ননা মিসন অসিগী ইমপ্লিমেন্তেসন তৌবা অসি খুমাং চাওশিন্নবা মীফম কৌরি। স্তেৎশিংনা খুঙ্গংশিং, ব্লোকশিং অমসুং জিলাশিংদা ফঙ্কস্নেল হাউসহোল্দ তেপ কন্নেক্সন (এফ.ঐচ.তি.সি.) ১০০% পীনবগা লোয়ননা স্তেৎশিংদা ঈশিং য়ৌহন্দুনা ‘হর গর জল রাজ্য’ ওই্হন্নবা থৌরাং তৌরি।
তোঙান তোঙানবা স্তেৎশিং/য়ু.তি.শিংনা ২০২৪গী মমাংদা মিসন অসিগী পান্দম ফংনবা হোৎনরি। ২০২১দা ঈশিং মপুং ফান্না ফংহন্নবা বিহার, গোৱা, পুদুচেরী অমসুং রেলঙ্গনা থৌরাং তৌরি; মসিগা মান্ননা ২০২২দা ফংহন্নবা গুজরাত, হরিয়ানা, হিমাচল প্রদেশ, জম্মু অমসুং কাশমির, লাদাখ, মেঘলয়া, পঞ্জাব, সিক্কিম অমসুং উত্তর প্রদেশনা হোৎনরি। অমরোমদা অরুনাচ প্রদেশ, কর্নতক, মধ্য প্রদেশ, মনিপুর, মিজোরাম, নাগালেন্দ, ত্রিপুরা, ছাত্তিসগরনা ২০২৩ ফাওবা ১০০% য়ৌহন্নবা থৌরাং তৌরি। অসাম, অন্ধ্র প্রদেশ, ঝর্খন্দ, কেরেলা, মহারাস্ত্র, ওরিশা, রাজাস্থান, তামিল নাদু, উত্তরখান্দ অমসুং ৱেস্ত বেঙ্গল স্তেৎশিং অসিনা ২০২৪ ফাওবদা ফংহন্নবা থৌরাং তৌরি।
মিসন অসিগী পান্দমদি মফম খুদিংদা ঈশিং য়ৌহনবনি অমসুং মরু ওইবা মীৎয়েং থম্লিবা অসি ‘ইক্বিতী অমসুং ইনক্লুসিবনেস’কী প্রিন্সিপলদনি হায়বদি খুঙ্গংগী ইমুং খুদিংমক মখোয়গী য়ুমথোংদা তোতি ঈশিং ফংনবা অমদি ‘মী খুদিংমক অমত্তা চিত্থদবা’ হায়বা অসিনি। মসিগী মতুং ইন্না, স্তেৎশিংনা এস.সি./এস.তি.না নম্না খুন্দবা খুঙ্গংশিং, এস্পিরেস্নেল দিস্ত্রিক্তশিং, ঈকং থোক্কনবা মফমদা লৈবা খুঙ্গংশিং অমসুং লৈঙোইগী লমশিং অমসুং ঈশিংগী ক্বালিতী ফত্তবা মফমশিংদা মরু ওইবা মীৎয়েং চংলি।
পোকপদা ঙাইরিবা অঙাং শীহনবগী মরমশিংগী মরক্তা অমা ওইরিবা জপানিস এন্সিফলাইতিস/এক্যুৎ এন্সিফলাইতিস সিন্দ্রোম (জে.ই.-এ.ই.এস.)না খ্বাইদগী শোকহল্লিবা জিলাশিংদা অখ্ন্নবা মীৎয়েং চংলি। ঙসি ফাওবদা অসাম, বিহার, তামিল নাদু, উত্তর প্রদেশ অমসুং ৱেস বেঙ্গল স্তেৎ ৫গী জে.ই./এ.ই.এস. এন্দেমিক ওইবা জিলা ৬১দাআ য়ুমথোং কোতি ৩.০১ লৈ। মসিগী মনুংদা য়ুমথোং লাখ ২৭.৩২(৯%)দা এফ.ঐচ.তি.সি.শিং ফংহনখ্রে অমসুং লেমহৌরিবা য়ুমথোং কোতি ২.৭৪ (৯১%)দা জে.জে.এম.গী মকাদা এফ.ঐচ.তি.সি.শিং ফংহল্লগনি।
জে.জে.এম.গী মখাদা ফ্লুরোসিস অমসুং অর্সেনিকোসিসনা শোকহল্লিবা ঈশিংগী ক্বালিতী শোক্লবা মফমশিংদা থক্নবা ঈশিং পীবা হায়বা অসি মরু ওইবা পান্দমনি। নেস্নেল গ্রীন ত্রিব্যুনেলগী ইন্তেরিম ওর্দর লাকপনা স্তেৎশিং দিসেম্বর ২০২০গী মমাংদা অর্সেনিক অমসুং ফ্লোরাইদনা শোকহল্লবা মফমশিংদা য়ুমথোং পুম্নমক্তা ৱাতর সপ্লাইগী পাইপ তিংবা ঙম্নবা হোৎনরি।
দিসেন্ত্রেলাইজ প্রোগ্রাম অমা ওইবনা ঈশিং লাকফম শেমগৎ-শাগৎনবা, সপ্লাই তৌনবা, গ্রে-ৱাতর মেনেজমেন্ত অমসুং চল্লাইবা অমদি য়েংশিন্নবা বিলেজ এক্সন প্লানশিং (ভি.এ.পি.শিং) শেম্বগী থৌদাং লৌনবা খুঙ্গংগী থাক্তা য়ামদ্রবদা নুপী মীহুৎ ৫০%গা লোয়ননা বিলেজ ৱাতর এন্দ সেনিতেসন কম্মিতিশিং (ভি.দবল্যু.এস.সি.শিং)/পানি সমিতি অসি গ্রাম পঞ্চায়ৎকী সব-কম্মিতি ওইনা শেম্বা তাই। জে.জে.এম.না থম্লিবা পান্দম অসি গ্রাম পঞ্চায়ৎ অমসুং/নত্রগা মখোয়গী সব-কম্মিতিগী মীহুৎশিংগী কেপাসিতী বিল্দিং তৌদুনা খুঙ্গংশিংদা য়েংশিন্নবা, প্লান তৌবা, চল্লাইবা অমসুং খুঙ্গং মনুংদা লৈবা ৱাতর সপ্লাই ইনফ্রাস্ত্রকচর য়েংশিন্নবা ‘মথৌ তৌগদবা’ অমসুং ‘থৌদাং লৌগদবা’ লুচিংবশিং পুথোকপনি অমসুং স্তেৎ কয়ানা পানি সমিতি মেম্বরশিংদা ওনলাইন ত্রেনিং ফংহনবা হৌনখ্রে।
মপাঙ্গল কনখৎহনবা, ঈশিং য়োকশিনবা, এক্বিফর রিচার্জ তৌবা, ঈশিংগী ত্রিৎমেন্ত অমসুং গ্রে-ৱাতর মেনেজমেন্ত অসিনচিংবগী থবক মপুং ফানা তৌনবা জে.জে.এম.গী মখাদা খ্বাইদগী অনেম্বা থাক্তগী হায়বদি খুঙ্গং/গ্রাম পঞ্চায়ৎ অসিদা মীৎয়েং চংলি মসিগীদমক এম.জি.এন.আর.ই.জি.এস., পি.আর.আই.শিংগী ১৫শুবা ফাইনান্স কম্মিসন গ্রান্তশিং, এস.বি.এম.(জি), দিস্ত্রিক্ত মিনরেল দিবেলপমেন্ত ফন্দ, সি.এস.আর. ফন্দশিং, লোকেল এরিয়া দিবেলপমেন্ত ফন্দ অসিনচিংবদগী লাকপা রিসোর্সশিং পুন্না শীজিন্নগনি।
জে.জে.এম.গী মখাদা চেকশুবা, পাইপ শেম্বা, মৈগী হীরমশিং, মোতোর শেমজিনবা অসিনচিংবদা খুঞ্জাশিংগী ‘স্কিল লৈহন্নবা’ হোৎনরি। স্লিল্দ, সিমি-স্কিল্দ অমসুং স্কিল য়াওদবা শিন্মীশিংগী হৈজ-শিংজবা য়েংলগা থবক পীরিবা জে.জে.এম. অসিসু গরিব কল্যান রোজগার য়োজনা (জি.কে.আর.এ.)গী শরুক অমসু ওইরি মসিদা মাইগ্রেন্ত শিন্মীশিংদা পব্লিক ইনফ্রাস্ত্রকচর শাবদা থবক ফংহন্নবা হোৎনরি। ইমপ্লিমেন্তেসন অসিগী মখাদা স্তেৎ ৬তা লৈবা খুঙ্গং ২৫,০০০রোমদা থবক পায়খৎনবা তেন্তেতিব প্লান শেমখ্রে। মোতোর শেমজিনবা অসিনচিংবদা মীুন্না, সি.এস.আর. ফন্দ
থক্নবা ঈশিং তেস্ত তৌনবা লেবোরেতোরীশিংগী খুত্থাংদা সপ্লাই তৌরিবা ঈশিংগী ক্বালিতী য়েংশিনবা অসি মরু ওইবা হীরম অমা ওইরি অমসুং মসিগী লেবশিং অসি ফগৎহন্নবা অমসুং এন.এ.বি.এল.না মখোয়বু এক্রেদিতেদ তৌনবা মীৎয়েং কয়া চংলি। স্তেৎশিংনা ঈশিংগী ক্বালিতীগী লেবোরেতোরীগী খুদোংচাবশিং মীয়ামদা ফংহন্নবা হোৎনরি মসিনা খুঙ্গংদা লৈরিবা নুপীশিংনা মখোয়গী য়ুমথোংদা ফংলিবা ঈশিং অদুগী ক্বালিতী তেস্ত তৌবা য়ারগনি।
সপ্লাই তৌরক্লিবা ঈশিংগী ক্বালিতীগী সর্বিলেন্স চত্থনবা মীয়াম্না হোৎনরি মসিদা খুঙ্গংশিংদা খুঞ্জা মঙা অয়াম্বনা নুপীবু ত্রেনিং তৌদুনা খুঙ্গংদা সপ্লাই তৌরিবা ঈশিং মফম অদুদা তেস্ত তৌনবা থৌগৎলি। থক্নবা ঈশিং সপ্লাই তৌবদা থাজবা য়াবা মওংদা শিল-লাংনবা ৱাখল্লোন্নি।
ঈশিংগী ক্বালিতি মোনিতর তৌবগী শরুক অমা ওইনা সোর্স খুদিংমক চহি অমদা কেমিকেল য়াওবরা হায়না অমুক অমসুং বেক্তেরিওলোজিকেল কন্তামিনেসন (নোংজু মমাং অমসুং মতুংদা)গী অনিরক তেস্ত তৌবা মথৌ তাই।
প্রধান মন্ত্রীগী খুঙ্গংগী মফশিংদা ‘লায়না হিংনবা’ শেল-থুমগী, য়ুম শাবাগী, লম্বী-থোংগী, অফবা ফ্যুল, মৈ, তোইলেৎশিংগী খুদোংচাবশিং ফংহন্নবা খোঙথাং লোখৎপগা লোয়ননা জল জীবন মিসননা খুঙ্গংগী য়ুমধোং খুদিংদা থক্নবা ঈশিং ফংহল্লি মসিনা খুঙ্গংগী মীয়ামগী পুন্সি ফগৎহনবদা চাওনা কান্নবা ফংহল্লগনি। মিসন অসিনসু নু্পী অঙাংশিংনা ঈশিং শোকপগী মরু ওইবা থৌদাং লৌরিবা অৱাবা থবক অমা ওইরিবা অসি হন্থহনবা ঙম্লগনি।
(Release ID: 1639327)
Visitor Counter : 94


text:
খুরুমজরি, গোৱাগী মুখ্যমন্ত্রী শ্রী প্রমোদ সাৱন্ত জী, কেন্দ্র জল শক্তি মন্ত্রী গজেন্দ্র সিংহ সেখাৱৎ জী, গোৱা লৈঙাক্কী মন্ত্রীশিং, অতৈ মীথুংশিং, ইচে ইচল অমসুং ইচিন ইনাওশিং, ঙসি অসি য়াম্না মরুওইবা অমদি শেংলবা নুমিৎ অমনি। লৈবাক শিনবা থুংনা শ্রীকৃষ্ণ জন্মস্থমিগী কুমহৈ পাঙথোক্লি। লৈবাক মীয়ামগী মফমদা, মালেম শিনবা থুংনা লৈরিবা ভগবান শ্রীকৃষ্ণবু নীংজবা মীয়ামগী মফমদা য়াইফ-পাউজেল পীজরি। জয় শ্রীকৃষ্ণ।
ঙসিগী থৌরম অসি গোৱাদা পাঙথোক্লি। অদুবু ঙসি ঐনা লৈবাক মীয়ামগা লোয়ননা লৈবাক মীয়ামগী মফমদা অচৌবা মায় পাকপা অহুমগী মরমদা পাউদমজগে। ৱাফম অসি লৈবাক পুম্বগী ওইনা থমজগে। ভারতকী হায়রিবা মায় পাকপশিং অসিগী মরমদা লৈবাক মীয়াম্না খঙবা মতমদা, মখোয় শোয়দনা চাউথোকচবা পোক্কনি, মরুওইনা ঐখোয়গী ইমাশিং অমসুং ইচে ইচলশিংনা চাউথোকচবা পোক্কনি হায়না ঐনা থাজৈ। অমৃৎকালগা মরী লৈনবা অচৌবা পান্দমগী লমদা থবক পায়খৎলিবসিগা মরী লৈননা ঐখোয়না ঙসি মরুওইবা পন্দোল অহুম ফংবা ঙম্লে। অহানবা পন্দোলদি – ঙসি লৈবাকসিগী খুঙ্গঙগী য়ুমথোঙ করোর ১০ অরুবা পাইপকী ঈশিং ফংলে। মসি য়ুমথোঙ খুদিংদা ঈশিং ফংহন্নবগী লৈঙাক অসিগী থৌরাংগী অচৌবা মায় পাকপা অমনি। মসি পুম্নমক্না হোৎনমিন্নবগী অচৌবা খুদম অমনি। মায় পাকপা অসিগীদমক লৈবাক মীয়ামগী মফমদা, মরুওইনা ইমা অমদি ইচে ইচলশিংগী মফমদা নুংঙাইবা ফোঙদোকচরি।
মরূপশিং,
লৈবাকসিনা অমদি মরুওইনা গোৱানা ঙসি মায় পাকপা অমা ফংবা ঙম্লে। ঙসিদি গোৱা হর ঘর জল সর্তিফাই তৌরবা লৈবাকসিগী অহানবা স্তেত ওইরে। দদ্রা নগর হবেলি অমসুং দামন অমদি দিউসু হর ঘর জল সর্তিফাই তৌরবা অহানবা য়ুনিয়ন তেরিতরী ওইরে। হৌখিবা চহি খরসিদা লৈবাকসিগী অচৌবা মিসন খুদিংদা গোৱানা মরুওইবা শক্লোন লৌদুনা লাক্লি। ঐনা গোৱাগী মীয়ামদা, প্রমোদ জী অমসুং মহাক্কী কাঙবু, গোৱা লৈঙাক, লোকেল সেল্ফ-গভর্নমেন্তশিং পুম্নমক্কী মফমদা য়াইফ পাউজেল পীজরি। অদোম্না হর ঘর জল মিসনবু খুমাঙ চাওশিনহল্লিবা মতৌ অসিনা লৈবাক পুমববু পুক্নিং থৌগৎলগনি। লাক্কদৌরিবা থা খরসিদা অতোপ্পা স্তেত কয়া অমসু লিস্ত অসিদা চল্লগনি হায়বা ৱাফমসিদা ঐ নুংঙাইবা পোকই।
মরূপশিং,
লৈবাকসিগী অহুমসুবা মায় পাকপা অসিদি স্বচ্ছ ভারত অভিয়ানগা মরী লৈনৈ। চহি খরগী মমাঙদা লৈবাক মীয়ামগী হোৎনজমলনা লৈবাকসিবু ওপন দিফেকেসন ফ্রী ওইরে হায়না লাউথোকখ্রে। মসিগী মতুং তারকপদা, খুঙ্গঙশিংবু ও.দি.এফ. প্লস ওইহন্নবা ঐখোয়না ফিরেপ লৌখি। মসিগী ৱাহন্থোক্তি, কম্ম্যুনিতী তোইলেৎ, প্লাস্তিক ৱেস্ত মেনেজমেন্ত, গ্রে ৱাতর মেনেজমেন্ত, গোবর্ধন প্রোক্ত অসিনচিংবা ফীভমশিং চাওখৎহনবনি। হীরম অসিদা লৈবাকসিনা মরুওইবা পন্দোল অমা ফংবা ঙম্লে। হৌজিক্তি লৈবাকসিগী তোঙান তোঙানবা স্তেতশিংগী খুঙ্গঙ লাখ অমা হেনবা ও.দি.এফ. প্লস ওইরে। হায়রিবা মরুওইবা পন্দোল অহুম অসিবু ফংবা ঙম্লবা স্তেত পুম্নমক, খুঙ্গঙ পুম্নমক্কী মফমদা য়াইফ পাউজেল পীজরি।
মরূপশিং,
ঙসিদি মালেমগী চাউর-চাউরবা লূপশিংনা ২১শুবা চহিচাগী মালেমগী খ্বাইদগী চাউবা শিংনবসি ঈশিংগী সিক্যুরিতী অসিনা ওইগনি হায়রি। ঈশিংগী খুদোংচাদবনা চাওখৎলবা ভারতকী পান্দম ফংবদা অচৌবা খুরৌ অমা ওইরক্লবা য়ারি। ঈশিং ফংদবনা, মীচম মীয়ামদা, লায়রবা, ময়ায় ওইবা থাক্কী মীওই কাঙলুপ, লৌমী অমসুং ইন্দস্ত্রী-লল্লোন ইতিক্তা চাউনা অপনবা ওইরি। হায়রিবা অচৌবা শিংনবা অসি থেংননবগী থৌগলনা লমচিংদুনা পুং কুনমরি চুপ্না থবক তৌবগী মথৌ তারি। ঐখোয়গী লৈঙাক অসিনা হৌখিবা চহি নিপানসিদা হায়রিবা ৱাখল্লোন অসিনা লমজিংদুনা ঈশিং সিক্যুরিতীগী থবক থৌরমশিং মপুং ফানা পায়খৎনবা হোৎনদুনা লাক্লি। লৈঙাক শেমবদা কা হেন্না হোৎনবা চঙদ্রবসু লৈবাক শেমগৎপদদি হেন্না কন্না হোৎনবা চঙই হায়বসি অচুমবা ৱাফম্নি। অদুগা মসি মীপুম খুদিংমক্না পুন্না হোৎনমিন্নবনা ওইথোক্কদৌরিবনি। ঐখোয় পুম্নমক্না লৈবাক শেমগৎননবা পরিংদা চৎলি, মরম অসিনা লৈবাকসিগী হৌজিক্কী অমদি তুংগী পুন্সিদা থেংনগদৌরিবা শিংনবশিংগী পাম্বৈ পুথোক্না লেপ্পা লৈতনা হোৎনরি। লৈবাক্কীদমক করিসু খন্দবা মীওইশিংদি লৈবাকসিগী হৌজিক্কী অমদি তুংগী ফীভমদা কায়থরকপদা করিসু নাচুংলোই। অসিগুম্বা মীওইশিং অসিনা ঈশিংগী মতাঙদা অচৌবা ৱাফম কয়া ফোঙদোক্লমবদি য়াই অদুবু ঈশিংগীদমক অচৌবা মঙলানগা লোয়ননা থবক অমত্তা পায়খৎলক্লোই।
মরূপশিং,
নীংতমবগী অমৃৎকালসিদা ঈশিংগী সিক্যুরিতীনা ভারতকী চাওখৎ লমজেলদা খুরৌ ওইহন্দনবা হৌখিবা চহি ৮সিদা ঈশিং মরাং কায়না ফংহনবা হায়বসিদা মরুওইবা মীৎয়েঙ চঙদুনা লাক্লি। কেত্চ দি রেন, অতল ভুজল য়োজনা, লৈবাক্কী দিস্ত্রিক্ত খুদিংদা অমৃৎ সরোবর ৭৫ শেমগৎপা, তুরেলশিং শম্নহনবা, নৎত্রগা জল জীবন মিসন ওইরবসু পুম্নমকসিগী পান্দমদি লৈবাক মীয়ামদা ঈশিং মরাং কায়না ফংহনবনি। নুমিৎ খরনিগী মমাঙদা ভারতকী রামসর সাইত হায়বদি ৱেৎলেন্দ ৭৫ শুরে হায়বা পাউ অমা লাকখি। মসিগী মনুংদা মফম ৫০দি হৌখিবা হৌখিবা চহি ৮সিদা হাপচিল্লকখিবনি। হায়বদি ঈশিং মরাং কায়না ফংহন্নবগীদমক ভারতনা মমায় মরীদা থবক পায়খৎলি অমদি মসিগী মহৈ মায়কৈ খুদিংদা উবা ফংলি।
মরূপশিং,
ঈশিং অমসুং অকোয়বগী ফীভমগী মরমদা পায়খৎলিবা থৌরাংশিং জল জীবন মিসনগী য়ুমথোঙ করোর ১০গী পন্দোল অসিদসু মমি তারি। মসিদগী হেন্না ফবা অমৃৎ কালগী খোঙহৌ অমা লৈররোই। শুপ্নতগী চহি ৩সিদা খুঙ্গঙগী য়ুমথোঙ করোর ৭তা পাইপকী ঈশিং শমখ্রে। মসি ইচম চমবা মায় পাকপা অমা নত্তে। নীংতম্লবা মতুংগী চহি ৭০ হেনবসিদা শুপ্নতগী য়ুমথোঙ করোর ৩দা পাইপকী ঈশিং ফংহল্লমখিবনি। ঈশিংগীদমক অতোপ্পা মফমদা তাঙদুনা লৈবা লৈবাকসিদা খুঙ্গঙগী য়ুমথোঙ করোর ১৬লোম লৈ। খুঙ্গঙগী য়াম্লবা মীয়ামবু অসিগুমবা তঙাই ফদনা চঙদ্রবা য়াদ্রবা ফীভমসিগীদমক মরোমদোম লান্থেংনহন্নবা হুন্দোক্লমবা য়ারোই। মরম অসি না চহি ৩গী মমাঙদা ঐনা লাল কিলাদগী য়ুমথোঙ খুদিংদা পাইপকী ঈশিং ফংহনগনি হায়না লাউথোকখি। অনৌবা লৈঙাক লাক্লবা মতুংদা জল শক্তিবু তোঙানবা মন্ত্রালয় অমা ওইহনখি। মিসন অসিদা লুপা করোর লাখ ৩ লিশিং ৬০ হেন্না শীজিন্নখ্রে। চহিচাসিগী খ্বাইদগী তমথিবা লাইচৎনা খুরৌ ওইরগসু মিসন অসিগী খোঙজেলদি তপথখিদে। অসুম্না লেপ্পা নাইদনা হোৎনবসিনা মরম ওইরগা হৌখিবা চহি ৭০রোমসিদা তৌখিবা থবক্কী শরুক অনি হেন্না হৌখিবা চহি ৩সিদা পাঙথোকপা ঙম্লে। মসি ঐনা মমাঙদা লাল কিলাদা মীওইবদা য়ুম্ফম ওইবা চাওখৎ থৌরাংগী মতাঙদা থমখিবা ৱাফমদুগী খুদম অমনি। য়ুমথোঙ খুদিংদা ঈশিং ফংলবা মতমদা মদুগী খ্বাইদগী কান্নবসি ঐখোয়গী ইচে ইচলশিংনা ফংলি, খুদোংচাদবা মায়োক্নরমবা মীওই কাঙলুপসিনা ফংলি, লাপ্না ঈশিং হোনবগী মায়োক্তা চঙশিল্লিবা ঐখোয়গী খোঙজঙ হেন্না মপাঙ্গল কনশিনহল্লি। ঈশিংগা মরী লৈনবা খুদোংচাদবশিংনা খ্বাইদগী হেন্না শোকহল্লিবসি ঐখোয়গী ইমা, ইচে ইচলশিংনি, মরম অসিনা মিসন অসিগী ময়ায়দা ঐখোয়গী ইচে-ইচল, ইচানুপীশিংবু থম্লি। অরুবা পাইপকী ঈশিং ফংলবা য়ুমথোঙশিংদা লৈবা নুপীশিংগী মতম মাঙলরোই। ইমুংগী অঙাঙশিংসু ফত্তবা ঈশিং থকপদগী নাবগী চাং হন্থহল্লগনি।
মরূপশিং,
জল জীবন মিসন, তশেং তশেংবা মীয়ামগী লৈঙাক, খুঙ্গঙ মনিং তমহন্নবগী লৈখিদ্রবা বাপুনা মঙজরমবা মঙলানগী অথোইবা খুদম অমনি। ঐ নিংশিংলি, ঐনা গুজরাত্তা লৈরিঙৈ কচ্ছ দিস্ত্রিক্তকী ইমা, ইচে ইচলশিংদা ঈশিংগী ফীভম ফগৎহন্নবগী থৌদাং শিন্নখি। চাংয়েং অসি চাউনা মায় পাকখি অমদি মালেমগী থাক্কী মনাসু ফংখি। হায়রিবা চাংয়েং অদুনা ঙসি জল জিবন মিসনবু থৌদুনা চৎলি। জল জিবন মিসন অসি লৈঙাক্কী থৌরাংখক নত্তনা খুন্নাইসিনা খুন্নাইগীদমক পায়খৎপা থৌরাং অমা ওইরে।
মরূপশিং,
জল জিবন মিসন মায় পাক্লিবসিগী মরুওইবা য়ুম্বী মরি লৈ। অহানবদা মীয়াম্না শরুক য়াবা, অনিসুবদা স্তেকহোল্দর পুম্নমক্না শরুক য়ামিন্নবা, অহুমসুবদা রাজনিতিগী ফিরেপ, অদুগা মরিশুবদা মচাক মথুমশিং মওং চুম্না শীজিন্নবনি।
ইচিল ইনাওশিং,
জল জীবন মিসন্দা পঞ্চায়ৎশিংনা, গ্রাম সভাশিংনা, খুঙ্গঙগী মীওইশিংনা শরুক য়াশিল্লকপা, মখোয়দা থৌদাং শিন্নবগী মওং অসি মশানা অচৌবা ৱাফম অমনি। য়ুমথোঙ খুদিংদা পাইপকী ঈশিং ফংহন্নবগী থৌরাং অসিদা খুঙ্গঙগী মীওইশিংগী মতেং লৌরি। খুঞ্জাশিংনা মখোয়গী খুঙ্গঙগী ঈশিং মরাং কায়না ফংহন্নবগী ভিলেজ এক্সন প্লান শেমজরি। ঈশিংগী মমলসু খুঞ্জাশিংনা লেপচরি। ঈশিং চাংয়েং তৌবদসু খুঞ্জাশিংনা শরুক য়ারি, খুঞ্জা নুপী লাখ ১০ হেনবদা মসিগী ত্রেনিং পীখ্রে। পানি সমিতীদসু য়ামদ্রবদা চাদা ৫০দি নুপীশিংগী মফম খাক্লি। ত্রাইবেল মফমশিংদা খোঙলৈ থুনা থবক পায়খৎনবগীদমক অহেনবা মীৎয়েঙ চঙলি। জল জীবন মিসনগী অনিসুবা য়ুম্বীদি স্তেকহোল্দরশিংনা শরুক য়াবনি। স্তেত লৈঙাক, পঞ্চায়ৎ, এন.জি.ও., মহৈ মশিংগী লোয়শঙশিং, লৈঙাক্কী তোঙান তোঙানবা লোয়শঙ অমসুং মন্ত্রালয়শিং পুল্লগা থবক তৌমিন্নরি। মসিনা লৈমায়দা থবক পায়খৎপদা য়াম্না চাউনা কান্নবা পীরি।
মরূপশিং,
জল জীবন মিসন্না মায় পাকপগী অহুমসুবা মরুওইবা য়ুম্বীদি লৈঙাক্কী ফিরেপ্নি। হৌখিবা চহি ৭০দা ফংবা ঙমখিবা ফীভমদুদগী শরুক কয়া হেন্না চহি ৭ ফাদবা মতমসিদা পায়খৎখ্রে। অরায়বা পান্দমদি নত্তে, অদুবু ভারত মচাশিংনা খোঙফম চেৎনা লেপখিবদা ফংবা ঙম্লোইদবা পান্দম অমত্তা লৈতে। কেন্দ্র লৈঙাক, স্তেত লৈঙাকশিং, পঞ্চায়ৎশিং পুম্নমক্না মিসন অসিবু খোঙজেল য়াঙনা মপুং ফাহন্নবা থবক পায়খৎলি। জল জীবন মিসন্না মচাক মথুমশিং মওং চুম্না শীজিন্নবদু চপ চানা মীৎয়েঙ থম্লি। মনরেগানচিংবা জল জীবন মিসন্দা খোঙজেল হাপ্লিবা থৌরাংশিংদগীসু মতেং লৌরি। মিসন অসিগী মখাদা পায়খৎলিবা থবকশিং, খুঙ্গঙগী মফমশিংদা অনৌবা মওং অমদা থবক পীনবগী খুদোংচাবসু ফংহল্লি। মিসন অসিগী কান্নবা অমা হায়রগদি য়ুমথোঙ খুদিংদা পাইপকী ঈশিং য়ৌরবা মতমদা, সেচুরেসনগী ফীভম ফংলবা মতমদা ফুরুপ খেন্নবগী অচৌ মচা খায়বগী চৎনবীসু মাঙখ্রগনি।
মরূপশিং,
অভিয়ান অসিগী মখাদা ঈশিংগী অনৌবা সোর্সশিং শেমগৎলি, তেঙ্ক শেমগৎলি, ঈশিং ত্রীতমেন্ত প্লান্ত শেমগৎলি, পম্প হাউস শেমগৎলি, পুম্নমকসিগী জিও তেগ্গিংসু তৌরি। ঈশিংগী থাবা অমসুং ক্বালিতী য়েংশিন্নবগীদমক মতমগা চুনবা তেক্নোলোজী হায়বদি ইন্তর্নেৎ ওফ থিংংসকী পাম্বৈসু শীজিন্নবা হৌরক্লি। হায়বদি মীয়ামগী পাঙ্গল, নুপীশিংগী পাঙ্গল অমসুং তেক্নোলোজীগী পাঙ্গলনা পুল্লগা জল জীবন মিসনবু মথৌ হাপ্লি। লৈবাক পুমবদা পায়খৎলিবা থৌরাং অসিনা মরম ওইরগা ঐখোয়না য়ুমথোঙ খুদিংদা ঈশিং ফংহন্নবগী পান্দম ঐখোয় শোয়দনা ফংবা ঙমগনি হায়না ঐনা চপ চানা থাজৈ।
অমুক্কা হন্না গোৱা, গোৱা লৈঙাক, গোৱাগী মীয়ামগী মফমদা ঙসিগী য়াইফরবা তাঞ্জা অসিদা অমদি অচৌবা মায় পাকপা অসিগীদমক নুংঙাইবা ফোঙদোকচরি, য়াইফ-পাউজেল পীজরি, অমদি চহি অহুমগী মমাঙদা লাল কিলাদা মঙখিবা মঙলান অদু গ্রাম পঞ্চায়ৎ অমসুং লৈবাক মীয়ামগী মতেঙগা লোয়ননা মঙফাওনবা ঙম্লগনি হায়না লৈবাক মীয়ামগী মফমদা থাজবা থমজরি। ঐনা অমুক্কা হন্না কৃষ্ণ জন্মস্থমিগী য়াইফ-পাউজেল পীজবগা লোয়ননা ঐগী পাউজেল তেনশিঞ্জরি। হন্না হন্না থাগৎচরি।


text: লখিপুর-ওনলাইন্ ডিদিটেল ডেস্কঃ "মেগী" গী মতাংদা য়েংশিন্নবা কেন্দ্রগী সরকারনা খোঙজঙ চঙশিনগদৌরি। মিনিট অনিগী হায়রিবা নুডল্স অসিগী সেম্পল চাংয়েং তৌননবা লেবোরেটোরিদা থাখ্রে। চাংয়েংগী মতুংদা করিগুম্বা আইন কায়না হাপচিনবা পোত্চঙ চৈচঙ য়াওরম্লবদি মমিং লৈরবা নেস্টলে ইন্ডিয়াগী মথক্তা থবক চত্থরগনি হায়রি। ফুদ সেফ্টি এন্দ স্টেন্দার্দ ওথোরিটিগী মফমদা হীরমসিগী মতাংদা কুপ্না য়েংশিন্নবা কেন্দ্র সরকারনা য়াথং তৌখ্রে। পনবা য়াই চান-থক্নবা পোত্লমশিং য়েংশিল্লিবা ফুদ সেফটি এন্দ ড্রাগ এদ্মিনিস্ট্রেসন্না মমাং থাবদা "মেগী" গী সেম্পলদা য়াওফম থোকপা চাংদগী হেন্না মহাও হেন্না চেলহন্নবা হাপ্পা পোত্শক মোনোসোডিয়াম গ্লুটামেট য়াওরম্বা থেংনখিবা লৈখরে। মসিগী মতাংদা হৌখিবা মে থাগী তাং ২৯ ইরাই নুমিত্তা নেস্টলে ইন্ডিয়া গী মথক্তা উত্তর প্রদেশ রাজ্যগী ফুদ সেফটি এন্দ ড্রাগ এদ্মিনিস্ট্রেসন্না কেস অমা থাঙ্গত্খি। "মেগী" বু মীয়ামদা পুক্নিং চীংশিনহন্নবা এদ্ভারটাইজ্ তৌরিবা অমিতাব বচ্চন, মাধুরী দীক্ষিট অমসুং প্রীটি জিন্টাগী মথক্তসু থবক লৌখত্লবা য়ানা লৈরে হায়রি।


text:
মহৈমশিং
জোনেল এড্য়ুকেসন ওফিসর, জোন -২
হৌজিক হৌজিক চৎথরিবা স্কিম অমদি সর্ভিসশিংগী অকুপ্পা ৱারোল
মিড ডে মীল স্কিম (এম ডি এল)
মিড ডে মীল স্কিম অসি অঙাংশিংনা স্কুলদা মিং চন্বগী চাং হেনগৎহন্নবা অমসুং স্কুলদা নিংথিনা মহৈ মশিং তম্বীনবগী থৌশিল থৌরাং অমনি। হায়রিবা থৌশিল অসি ইম্ফাল ইষ্ট ডিষ্ট্রিক্টতা নোভেম্বর, ১৯৯৫ তা হৌদোকখি অদুবু থৌরম অসি হিউমেন রিসোর্সকী মিনিস্ট্রি ( এম ঐচ আর ডি) না ইন্দিয়াদা আগষ্টকী তাং ১৫, ১৯৯৫ তা হৌদোকখ্রবসু ডিষ্ট্রিক্ট অসিদা মিড ডে মীল স্কিমগী মখাদা গোভর্মেন্ট অমদি এডেড স্কুলগী প্রাইমরি অঙাংশিংদা নোভেম্বর তাং ১৪, ২০০৪দগী হৌদুনা ফোং-ফোং শাবা চাক থোংদুনা পিজবা হৌখি। মতুং তারকপদা অগষ্ট তাং ১, ২০০৮ তগী হৌদুনা প্রাইমরি মহৈরোইশিং লৈবা অপ্পর প্রাইমরি স্কুলশিংদসু থৌশিল থৌরাং অদু কোনশিনখি অমসুং এপ্রিল ২০০৯ দগী প্রাইমরি মহৈরোইশিং লৈতবা অপ্পর প্রাইমরি স্কুলশিংসু কোনশিনখি। ২০১৭- ২০১৮ তা জোনেল এড্য়ুকেসন ওফিসর, জোন-২, ইম্ফাল ইষ্টকী মখাদা লৈবা প্রাউমরি অমদি অপ্পর প্রাইমরি স্কুল ( গোভর্মেন্ট অমসুং এডেড) ৩৩৬তা মিং চল্লবা মহৈরোয়শিংদা স্কিম অসিগী কান্নবা ফংহল্লি অমদি স্কুল ৩০দা চাংয়েং ওইনা চাক থোংনবা এল পি জি কন্নেকসন তৌখ্রে। চাকখুম শঙ ৭৪সু শাবা হৌখ্রে।
সর্ভা শিকশ্য়া অভিয়ান (এস এস এ)
সর্ভা শিকশ্য়া অভিয়ান (এস এস এ)- আর.টি.ই., ইম্ফাল ইষ্টনা ইম্ফাল ইষ্ট ডিষ্ট্রিক্টতা লৈবা ইলিমেন্টরি স্কুশিংবু য়োকখৎনবা হোৎনৈ, শম্না পল্লবদা ঃ
লাইরিক লেম্না য়েনথোকপা অমদি অতোপ্পা খুদোংচবাশিংঃ- মহৈরোইশিংনা হেন্না পাম্নাবগীদমক অমদি লৈরিবা মহৈরোইশিং পুক্নিং চংনবা অমদি লৈরিবা মহৈরোইশিংবু লেংদনা লৈনবগীদমক্তা গোভর্নমেন্ট অমসুং এডেড ইলিমেন্টরি স্কুশিংদা লেম্না লাইরিক ফংহন্বা অমসুং স্কুল য়ুনিফোর্মবুনা শুপ্নতগী চহিদা লুপা ৪০০দা ফংহন্বা অসিনি।
স্কুল গ্রান্টঃ স্কুলদা শিজিন্নরম্বা য়াদ্রবা খুৎলাইশিংবু অমুক হন্না অনৌবা শিন্দোকপা য়াবাগী খুদোংচাবা অসিনি।
স্কুল শেমগৎ শাগৎপগী শেনথং- মশাগী হান্নাদগী মহৈলোয়শং শারগা লৈজরবা স্কুলশিং খক্তনা স্কুল অদুগী স্কুল মেনেজমেন্ট কম্মিতিগী (এস সি এম) খুথাংদা শেনথং অসি পিগনি।
-
- ওজাশিংগী গ্রান্ট ঃ প্রাইমরী অমসুং অপ্পর প্রাইমরী মহৈলোইশঙদা ওজা ওইরিবাশিংদা (গোভর্নমেন্ট অমসুং এডেড) চহি খুদিংগী লুপা ৫০০ পী।
- মসিগীসু মথক্তা মতম মতমগী মতুং ইন্না মথৌ তৌরিবা ওজাশিংদা ডিষ্ট্রিক্ট, ব্লোক অমদি ক্লষ্টরগী থাক্তা ত্রেনিং পী।
- ইনকলুসিভ এডিউকেসনঃ ইনকলুসিভ এডিউকেসন নত্রগা এডিউকেসন ওফ চিলদ্রেন ৱিথ স্পেসিএল নিদ্স (সি ডবলিউ এস এন) অসি এস এস এগী মরুওইবা শরুক অমনি। হায়রিবা থৌরম অসিগী মখাদা ডিষ্ট্রিক্ট নত্রগা জোনেলগী থাক্তা পায়খৎপা থবকশিংদুদিঃ-
- চহি ৬-১৪ নত্রগা ১৮ ফাওবদা লৈবা অঙাংশিংগী মেডিকেল এস্সেমেন্ট নত্রগা অইডেন্টিফিকেসন কেম্প এ এল আই এম সি ও, গুৱাহাটিগা খুৎশম্নদুনা পাংথোকপা।
- অঙাংশিংগী চৎথোক চৎশিনগীদমক (প্রোভিজন ওফ ত্রান্সপোর্ট এল্লোৱেন্স ) চহি অমদা অঙাং অমাদা লুপা ২৫০০/- পীবা অমসুং প্রোভিজন ওফ এস্কোর্ট এল্লোৱেন্সকিদমক অঙাং অমাদা লুপা ২৫০০/- পীবা অসিনি।
- প্রোভিজন ওফ এড্স অমসুং অপ্পাইন্সেস হায়বদি এম এস আই ই ডি কিট, রোলেতর, সি পি চৌক্রি, কোংখোং পান্বা চৌক্রি, বাইলেটরেল মোডরেটলি ঐচ এল হিয়রিং এড্স, ট্রাইসাইকল অমসং চৈসু অসিনচিংবা অসিনি।
- প্রোভিজন ওফ সর্জিকেল কর্রেক্সন ওফ চিলদ্রেন ৱিড স্পিসিয়েল নিড্স (সি ডবলিউ এস এন) – ক্লেফ্ট পেলেট, তোসিস ক্লেফ্টলিপ, ইয়র ডিফোর্মিটিস, ওর্থোপেডিক- ক্লব ফুট, বোৱ লেগ, লিম্ব অমসুং হেন্দ ডিফোর্মিটিস অসিনচিংবা অসিনি।
রাষ্ট্রিয়া মধ্য়ামিক শিকশ্য়া অভিয়ান (আর এম এস এ)
সি এস এস অমদি এস এস এ অনিনা খুৎশম্নদুনা ইম্ফাল ইষ্ট ডিষ্ট্রিক্টকি সেকেন্ডরি এড্য়ুকেসনদা তৌবা থবক হায়রগদি রাষ্ট্রিয়া মধ্য়ামিক শিকশ্য়া অভিয়ান (আর এম এস এ) অসিনি। হায়রিবা আর এম এস এ গী প্রোগ্রাম মখাদা ডিষ্ট্রিক্ট অসিদা ভোকেস্ন্নেল এড্য়ুকেসন (খুৎশা হৈনবা তম্বীবা ) অসি স্কুল মঙাদা হাপচিল্লি মরুওইনা আই টি সেক্তরদনি। হায়রিবা স্কুলশিং অদুদিঃ-
-
- ইরিলবুং হায় স্কুল
- লমলোং হায়র সেকেন্ডরি স্কুল
- খুন্দ্রাকপম চীংখু (কে সি ) হায় স্কুল
- সওমবুং হায় স্কুল
- লমলাই হায় স্কুল
সাইন্স য়ুনিট, জোনেল এড্য়ুকেসন ওফিস, জোন -২, ইম্ফাল ইষ্টনা শিনবা থৌরমশিং
মখাদা পীরিবাশিং অসি চাং নাইনা ডিষ্ট্রিক্ট নত্রগা জোনেল থাক্তা পাংথোকপা থৌরমশিংনি
- ডিষ্ট্রিক্টকি থাক্তা সাইন্স সেমিনর পাংথোকপা অমসুং ষ্টেটকি থাক্তা পুখৎলগা অঙাংশিংবু বিগ্য়ানগী ৱাখল্লোন চেলহন্বা।
- ডিষ্ট্রিক্টকি থাক্তা সাইন্স এক্সহিবিসন পাংথোকতুনা অমদি ষ্টেটকি থাক্তা পুখৎলগা অঙাংশিং, ওজাশিং অমদি মীয়ামদা বিগ্য়ানগী মরমদা তোঙান তোঙান্বা হিরমশিংদা খংহন্বা।
- ইন্সপাইর এৱার্দ (পুক্নিং থৌগৎপা মনা)- ইন্নোভেসন ফোর সাইন্স পর্সুিট ফোর ইন্সপাইর্দ রিছর্চ হায়রিবা স্কিম অসি মিনিস্ত্রি ওফ সাইন্স এন্দ টেক্নোলোগী, গোভর্নমেন্ট ওফ ইন্দিয়ানা হৌদোকপনি। স্কিম অসিগী পান্দমদি হৈশিংবা চহি ১০দগী ১৫ ফাওবদা (মহৈগী থাক ৬-১০ ফাওবা) লৈবা মহৈরোয়খুদিংদা পূক্নিং থৌগৎপিদুনা মানা ওইনা লুপ ৫০০০ পীদুনা সাইন্স তমহন্বনি। হায়রিবা স্কিম অসিগী মখাদা ডাইরেক্টোরেট ওফ এডিউকেসন (এস), গোভর্নমেন্ট ওফ মণিপুরনা সাইন্স অমদি এনভাইরোন্মেন্টকি মতাংদা কম্পিটিসন ময়াম অমা ষ্টেটকি থাক্তা লোইনা লোইননা ডিষ্ট্রিক্ট অমদি জোনেলগী থাক্তা পোঙথোকই। হৌজিক হৌজিক ইন্সপাইর এৱার্দকিদমক মহৈরোয়শিংনা ফোর্ম থাজিন্বা অমদি রেজিসত্রেসন্নচিংবা ওনলাইনগী খুৎথাংদা থাজিন্বগী খুদোংচাবা পীরি । (http://www.inspireawards-dst.gov.in/)
- ডাইরেক্টোরেট ওফ এড্য়ুকেসন (এস), গোভর্নমেন্ট ওফ মণিপুরগী লমজিং মখাদা জোনেল এড্য়ুকেসন ওফিস, জোন -২, ইম্ফাল ইষ্টকি সাইন্স য়ুনিটনা শিনবা মখল মখা কয়াগী পরিক্ষাশিংগী মনুংদা পন্বা য়াবাশিংদিঃ-
- ষ্টেট লেভেল নেস্নেল টেলেন্ট সর্চ এক্সজামিনেসন (এস এল এন টি এস ই) – মহৈগী থাক ক্লাস ১০
- ষ্টেট টেলেন্ট সর্চ এক্সজামিনেসন (এস টি এস ই) – মহৈগী থাক ক্লাস ৯
- নেস্নেল মিয়ন্স কম মেরিট স্কোলর্সিপ এক্সজামিনেসন – গোভর্নমেন্ট অমসুং এডেড স্কুলগী ক্লাস ৮ কি মহৈরোয়খক্তগী অমসুং
- ষ্টেট কম্পিটিটিভ এক্সজামিনেসন – মহৈগী থাক ক্লাস ৫ অমসুং ক্লাস ৮ পাস তৌরবা মহৈরোয়শিং
পাও ফাওনবা য়াবা মীওই
টি ঐচ. জাদুমনি সিংহ
ডি. আই ওফ স্কুল (এডমিন.)


text:
ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে, বেদব্যাস অঞসুং ঐখোয়গী বাইসাগী মহারানী লক্ষ্মীবাইগী পোক্নফম বুন্দেলখন্দ, মফম অসিদা লাকপগী খুদোংচাবা ফংজবদা নুংঙাইবা পোকই। খুরুমজরি!
উত্তর প্রদেশকী মমিং লৈরবা মুখ্য মন্ত্রী, য়োগী আদিত্যনাথজী, য়ু.পি.গী. উপ মুখ্য মন্ত্রী শহরী কেশব পরসাদ মোর্য়জী, মুখ্য মন্ত্রী শ্রী ব্রজেশ পাথকজী, কেন্দ্রগী মন্ত্রী-মন্দলগী ঐহাক্কী মরুপ শ্রী ভানুপ্রতাপ সিংহজী, য়ু.পি. সরকারগী মন্ত্রীশিং, এম.পি.শিং. এম.এল.এ.শিং, অতোপ্পা মীয়ামগী মীহুৎশিং অমসুং বুন্দেলখন্দগী ইচিল-ইনাওশিং,
য়ু.পি.গী মীয়াম, বুন্দেলখন্দগী ইচিল-ইনাও পুম্নমক, মতমগা চুনবা বুন্দেলখন্দ এক্সপ্রেসৱে অসিগীদমক নুংঙাইবা ফোঙদোকচরি। এক্সপ্রেসৱে অসি বুন্দেলখন্দগী মতিক-ময়াই লৈরবা চৎনবী অসিদা কত্থোক্লি। লমদম অসিনা ভারত ভক্তিগী ৱাখল্লোন্না ঈ-তোংদা চেল্লিবা, মশীং থীঙমদ্রবা লান্মী কয়া পুথোকখি, লৈবাক অসিগী মচানুপা অমসুং মচানুপীশিংগী থৌনানা অমসুং চোকথবা নাইদনা হোৎনবনা লৈবাক অসিগী মিংচৎপু লংনা ঙালহল্লি, ঙসি উত্তর প্রদেশকী এম.পি.না বুন্দেলখন্দগী লমদমদা এক্সপ্রেসৱে অসি খুদোল ওইনা পীখি। উত্তর প্রদেশকী মীয়ামগী মীহুৎ অমা ওইবা অসিদা ঐহাক্না নুংঙাইবা ফাওই।
ইচিল-ইনাওশিং,
দিকেদ কয়াদগী ঐহাক্না উত্তর প্রদেশতা লাকখি। য়ু.পি.গী থৌজালশিংগা লোয়ননা নখোয় পুম্নমক্না হৌখিবা চহি নিপান অসিদা লৈবাক্কী প্রধান সেবক ওইনা থবক তৌবগী থৌদাং পীখি। অদুবু ঐহাক্না মতম চুপ্পদা উদুনা লাকখিবা মদুদি করিগুম্বা উত্তর প্রদেশতা মরু ওইবা হীরম অনি হাপচিনবা তারবদি, করিগুম্বা অৱাৎপা মেনখৎলবনি, উত্তর প্রদেশনা শীংনবশিং মায়োক য়ানবগী অচৌবা থৌনাগা লোয়না লেপ্পা ঙমগনি। অহানবা সমস্য অসি মফম অসিগী লো অমসুং ওর্দর ফত্তবগী ফীভমনি। ঐহাক্না মমাংদা ৱা ঙাংবা মতমদা ফীভম অদু করম্না তৌরমখি হায়বা নখোয়না খঙই, অমসুং অনিশুবা হীরম অসিনা হীরম পুম্নমক্তা কন্নেক্তিবিতী ফত্তবা অসিনি। ঙসি উত্তর প্রদেশকী মীয়াম্না পুন্না য়োগী আদিত্যনাথকী লমজিং মখাদা উত্তর প্রদেশকী অপুনবা শক্তমদা অহোংবা পুরকখি। য়োগীজীনা লুচিংবা সরকারগী মখাদা লো অমসুং ওর্দর ফগৎলকখি অমসুং কন্নেক্তিবিতী খোঙজেল য়াংনা খুমাং চাউশিনখি। নীংতম্বা ফংলবা মতুং দিকেদ তরেৎ অসিদা ঙসি য়ু,পি.দা মতমগা চুনবা চত্থোক-চৎশিনগী পাম্বৈগীদমক থবক কয়া পাইখৎলি। ঐহাক্না হংনীংবদি মসি উবা ফংব্রা নত্ত্রগা ফংদব্রা হায়বা অসিনি? বুন্দেলখন্দ এক্সপ্রেসৱে অসিদা চিত্রকুৎতগী দিল্লী য়ৌবদা চঙবা মতম অসি পুং 3-4 ফাওবা হন্থরে, অদুবু মসিনা পীবা কান্নবদি মসিদগী হেন্না লৈরি। এক্সপ্রেসৱে অসিনা গারীশিংবু য়াঙনা থৌবা য়াহনবদা নত্তনা মসিনা বুন্দেলখন্দ অপুনবগী ওইনা ইন্দস্ত্রী চাউখৎপদসু খোঙজেল য়াঙখৎহল্লগনি। এক্সপ্রেসৱে অসিগী নাকল অনিমক্তা ইন্দস্ত্রীশিং লিংখৎলগনি, মফম অসিদা স্তোরেজ ফেসিলিতীশিং, কোল্দ স্তোরেজ ফেসিলিতীশিং শেমগৎলগনি। বুন্দেলখন্দ এক্সপ্রেসৱেনা মরম ওইদুনা মফম অসিদা এগ্রো-বেজ ইন্দস্ত্রীশং লিংখৎপদা য়াম্না লায়বা ওইরে, মসিনা অনৌবা মার্কেৎশিংগী লৌউ-শিংউগী পোত্থোক পুথোক-পুশিন তৌবদা লায়থোকহল্লগনি। মসিনা বুন্দেলখন্দদা শারিবা দিফেন্স কোরিদোরদা চাধনা মতেং পাংলগনি। হায়বদি এক্সপ্রেসৱে অসিনা বুন্দেলখন্দগী কাচিন-কোয়া খুদিংমক চাউখৎ-থৌরাং, ইশানা ইশাবু থবক পীজবা অমসুং অনৌবা খুদোংচাবশিং ফংহল্লগনি।
মরুপশিং,
চত্থোক-চৎশিন তৌবগী মতমগা চুনবা পাম্বৈশিংদা অহানবা হক অসি অচৌবা সহরশিংগীনি হায়না থাজনবা মতম অমা লৈরমখি। মুম্বাই, চেন্নাই, কোলকাতা, বেঙ্গলোর, হায়দরাবাদ, দিল্লী ওইরবসু মখোয়না খুদোংচাবা খুদিংমক ফংই। অদুবু হৌজিক্তি সরকার অসিদা অহোংবা লাক্লে, মোদতসু অহোংবা লাক্লে অমসুং মসি মোদীননি, মসি য়োগীননি, হৌজিক্তি অরিবা ৱাখল্লোন অদু তুং ওইনরম্লগা ঐখোয়না অনৌবা পাম্বৈগা লোয়ননা মাংদা চংশিল্লি। ইং কুমজা ২০১৭তগী হৌদুনা উত্তর প্রদেশতা কন্নেক্তিবিতীগী থবক পাইখৎপা হৌখি, অচৌবা সহরগুম্না অপীকপা সহরশিংদা চপ মান্ননা খুদোংচাবা পীখি। বুন্দেলখন্দা এক্সপ্রেসৱেনা চিত্রাকুত, বান্দা, মহোবা, হমীরপুর, জালৌন, ঔরৈয়া অমসুং ইদাৱা, ফাওদুনা চৎলি। পুর্বঞ্চল এক্সপ্রেসৱেনা লখনৌ লোয়ননা বারানকী, অমেথী, সুলতানপুর, অয়োধ্যা, অম্বেদকরনগর, আজমগর, মউ অমসুং গাজীপুর ফাওদুনা চৎলি। গোরখপুর লিঙ্ক এক্সপ্রেসৱেনা অম্বেদকরনগর, সন্ত কবীরনগর অমসুং আজমগর ফাওনহল্লি। গঙ্গা এক্সপ্রেসৱেনা মেরথ, হাপুর, বুলন্দশহর, অমরোহা, সমভল, বদায়ু শাহজহানপুর, হরদোই, উন্নাৱ, রায়বরেলী, প্রতাপগর অমসুং প্রয়াগরাজ ফাওনহল্লি। শক্তি কয়া শেমগৎলি। উত্তর প্রদেশকী কাচিন-কোয়া খুদিংমক্না অনৌবা মঙলানশিং অমসুং অনৌবা ফিরেপশিংগা লোয়ননা মাংদা চংশিন্নবা শেম-শাদুনা লৈরিবা অমসুং মসি দবকা সাথ, সবকা বিকাসনি। কনাগুম্বা অমত্তা শোত্থনা লৈহল্লোই, ঐখোয়না পুন্না মাংদা চংশিনগনি, দবল-ইঞ্জিন সরকারনা অনৌবা থৌনাগা লোয়ননা মাইকৈ অসিদা চংশিল্লি। য়ু.পি.গী অপীকপা জিলাশিং এয়র সর্ভিসনা ফাওনহল্লি, মসিগীদমক থবক খোঙজেল য়াংনা পাইখৎলি। হৌখিবা মতম খরা অসিদা প্রয়াগরাজ, গাজিয়াবাদতা অনৌবা এয়রপোর্ত তর্মিনেলশিং শাখি, কুশিনগরদা অনৌবা এয়রপোর্ত জেৱর, নোইদাদা অঅতোপ্পা ইন্তরনেস্নেল এয়রপোর্ত শেমগৎলি। তুংদা খোঙথাংশিং অসিনা য়ু.পি.গী সহর কয়া এয়র রুত লৈহল্লগনি। অসিগুম্বা ফেসিলিতীশিং অসিদগী তুরিজম ইন্দস্ত্রী মপাঙ্গল কনখৎলকখি। অমসুং ঐহাক্না মফম অসিদা ঙসি স্তেজ অসিদা কাদ্রিঙৈ মমাংদা বুন্দেলখন্দ এক্সপ্রেসৱেগী প্রজেন্তেসন য়েংখি, মোদ্যুল ইন্সতোল তৌখিবা অদু য়েংখি, অমসুং এক্সপ্রেস অসিগী নাকলদা ফোর্ত কয়া লৈ। ঝান্সিদা ফোর্ত অমা খক্তা লৈবা অসিগা মান্নদবা মওংদা ফোর্ত কয়া লৈ। মপালগী লৈবাকশিংনা খঙলি মদুদি য়ুরোপকী লৈবাক কয়াদা ফোর্তশিং য়েংনবা অচীবা তুরিজম ইন্দস্ত্রী লৈ, মালেমদগী মীপুম খুদিংমক্না অরিবা ফোর্তশিং য়েংনবা মীওই কয়া লাকই। ঙসি বুন্দেলখন্দ এক্সপ্রেৱে অসিনা শারবা মতুংদা ঐহাক্না য়োগীজীগী সরকারদা ফোর্তসশিং অসি য়েংনবগীদমক অচৌবা সর্কিত তুরিজম শেমগৎনবা হায়জগনি, মালেমদগী লমকোইবা কয়ানা মফম অসিদা ফোর্ত য়েংনবা লাক্কনি। মসি খক্তা নত্তনা ঙসি ঐহাক্না য়োগীজীদা ৱাফম অমগা হায়জনীংই মদুদি হন্দক্তি উত্তর প্রদেশকী নহারোলশিংগীদমক নীংথম থানা লাকপাদা ফোর্ত অসি কান্নবগী কম্পিতিসন অমা পাঙথোকউ। মরুপশিং এক্সপ্রেৱে অসিনা থবক মখল কয়াগী খুদোংচাবশিং পীগনি।
মরুপশিং,
ঙসি দবল ইঞ্জিন সরকারগী মখাদা য়ু.পি. অসি মতমগা চুনবা মওংদা শেমগৎলি, মসি মমাংদা অমুক্তা তৌখিদ্রি। য়ু.পি.দা সারিয়ু কেনেল প্রোজেক্ত লোইশিনবদা চহি ৪০ চঙখি, য়ু.পি.দা গোরাখপুর ফর্তিলাইজর প্লান্ত চহি ৩০ থোঙ লোনখি, য়ু.পি.দা আর্জুন দাম প্রোজেক্তনা লোইশিনবদা চহি ১২ চঙখি, য়ু.পি.দা নেম বোর্দ অমখক্তগা লোইননা তাদুনা লৈরম্বা অমেথি রাইফল ফেক্তরী লৈরম্মি, য়ু.পি.দা রাই বরেলি রেল কোচ ফেক্তরীনা কোচশিংবু মচু শংবগী থবক খক্তমক তৌদুনা চলাইদুনা লৈরম্মি, হায়রিবা য়ু.পি. অসিদা হৌজিক্তি ইনফ্রাস্ত্রকচরগী ওইবা থবকশিং নীংথিনা পাইখৎপনা অতোপ্পা অফবা রাজ্য কয়াদগী ফাওবা হেনগৎলক্লে। হৌজিক্তি য়ু.পি.গী মশক অসি লৈবাক পুম্বগী ওইনা অহোংবা লাক্লে। অদোম্না মসিদা চাউথোকচবা পোকপরা নত্ত্রগা পোক্তবরা? ঙসি য়ু.পি.গী মমিং অসি ঙানথোইরি, অদোম্না চাউথোকচবা পোকপরা নত্ত্রগা পোক্তবরা? হৌজিক মালেম পুম্বনা য়ু.পি.দা অচৌবা ৱাখল্লোনগা লোয়ননা য়েংলি, মসি নুংঙাইবরা নত্ত্রগা নুংঙাইতবরা?
অমসুং মরুপশিং,
মসি হায়ৱে নত্ত্রগা এয়রৱে খক্তগী ৱাফম নত্তে। এজুকেসনগী লমদা, মেন্যুফেকচরিংগী লমদা, লৌউ-শিংউগী লমদা, য়ু.পি.না লম খুদিংমক্তা খুমাং চাউশিল্লি। মমাংগী সরকারনা পাল্লম্বা চহি অদু নীংশিংঙু, মমাংগী সরকারগী মতমদা চহি অমদা য়ু.পি.দা রেল লাইন দব্লিং তৌবা অসি চাংচৎ ওইনা কিমি ৫০ তৌখি। কয়াম তৌখি? কিলোমিতর কয়া তৌখি? – য়াইখৈ। অহানবদা ঐখোয় লাক্ত্রিঙৈ মমাংদা কিমি ৫০ দব্লিং তৌখি। য়েংঙু হৌজিক্তি য়ু.পি.গী নহারোলশিংনা মখোয়গী তুংলমচৎ শেম্লিবা অসি, ঙসি চাংচৎ ওইনা কিমি ২০০গী থবক পাইখৎলি। রেল লাইন কিমি ২০০ দব্লিং তৌরি। ২০১৪গী মমাংদা য়ু.পি.দা কম্মন সর্ভিস সেন্তর ১১,০০০ খক্তা লৈরমখি। মশিং অসি খঙজিনবীয়ু, কয়া হায়বা? লিশিং ১১। ঙসিদি য়ু.পি.দা কম্মন সর্ভিস সেন্তর লাখ অমগা লিশিং ৩০ লৈরে। অদোম্না মশিং অসি নীংশিংগদ্রা? মতম অমদা য়ু.পি.দা মেদিকেল কোলেজ ১২ খক্তা লৈরমখি। মশিং অসি নীংশিংবীয়ু, মেদিকেল কোলেজ কয়া হায়বা? হৌনা হায়বীয়ু, কয়া হায়বা? মেদিকেল কোলেজ ১২। ঙসিদি য়ু.পি.দা মেদিকেল কোলেজ ৩৫ হেন্না লৈরে অমসুং অনৌবা মেদিকেল কোলেজ ১৪গী থবক পাইখৎৱলি। হায়বদি ৫০ শুরে।
ইচিল-ইনাওশিং,
লৈবাক অসিনা ঙসি চাউখৎপগী খোঙজেল চেল্লিবা ঈচেল অসিগী মনুংদা মগুন অনিখক লৈরি। অহানবদুনা ৱাখল্লোন্নি অমসুং অতোপ্পা অদুনা ইকাইখুম্নবনি। ঐখোয়না লৈবাক অসিগী হৌজিক হৌজিক্কী অনৌবা খুদোংচাবা কয়া অমা শেম্বদা নত্তনা লৈবাক অসিগী তুংগীসু শেমগৎলি। পি.এম. গতি শক্তি নেস্নেল মাস্তর প্লানগী খুত্থঅংদা ঐখোয়না ২১শুবা চহিচাগী ইনফ্রাস্ত্রকচর শেমগৎলি।
অমসুং মরুপশিং,
ঐখোয়না চাউখৎ-থৌরাংগীদমক সর্ভিস তৌবা অসিদা তাইম লিমিৎ কাইহন্দে। উত্তর প্রদেশতা তাইম লিমিত কাইহন্দনা থবক লোইশিনখিবগী খুদম কয়া লৈ। ঐখোয়গী সরকারনা কাশীগী বিশ্বানাথ ধাম নৌনা শেমগৎ-শাগৎনবগী থবক পাইখৎখি অমসুং ঐখোয়গী সরকারনা মদু মতম চানা লোইশিনখি। ঐখোয়গী সরকারনা গোরখপুর এম্সকী উরেপ-উয়ুং তমখি অমসুং মসি সরকার অসিনা শঙ্গাখি। দিল্লী-মীরুত এক্সপ্রেসৱে অমসুং বুন্দেলখন্দ এক্সপ্রেসৱেদা ফেসিলিতীশিং অপগ্রেদ তৌবা অমসুং নৌনা শেমগৎ-শাগৎপগী প্রোজেক্তশিং অসিনা মসিগী খুদম ওইরি মরমদি হৌজিক পাল্লিবা সরকার অসিনা মসিগী উরেপ উয়ুং তমখি অমসুং প্রোজেক্তশিং অসি লোইশিন্দুনা জাতিদা খুৎশিন্নখি। অমসুং কোরোনাগী শীংনবশিং লৈজরবসু ঐখোয়না মতম চানা লোইশিনখি। অসিগুম্বা থবক অসি তৌবনা ইরৈবাকচা খুদিংমক্না মখোয়না থাদখিবা ভোৎ অদু ইকাই খুম্নবীরে অমসুং থবক ওইনা ওন্থোক্লে হায়না ফাওই। ঐহাক্না য়োগীজী অমসুং মহাক্কী তীমবু মসিগীদমক থাগৎপা ফোঙদোকচরি।
মরুপশিং,
ঐহাক্না লম্বী, হোস্পিতাল, ফেক্তরী শঙ্গাবা মতমদা ঐহাক্না থমোয়দা ৱাফম অম ফাওখি মদুদি সরকার অসি শেম্নবা ভোৎ পীখিবা ভোতরশিংবু ইকাই খুম্নবা অমসুং লৈবাক অসিগী ভোতর পুম্নমক্তা খুদোংচাবা ফংহনবা হায়বা অসিনি।
মরুপশিং,
ঙসি মালেম পুম্বনা ভারত্তা অচৌবা থাজবগা লোয়ননা য়েংলি। ঐখোয়গী নীংতম্বগী চহি ৭৫ শুবা চহি পালন তৌরিবা অসিদা মথংগী চহি ২৫দা অনৌবা পনখৈ য়ৌবা ঙম্নবা রোদমেপ অমা ভারতনা শেম্লি। অমসুং ঙসি ঐহাক্না বুন্দেলখন্দগী লমদম অসিদা লাকচবা ফংবদা ঐহাক্না ঝান্সিগী রানী লক্ষ্মীভাইগী লমদম অসিদা লাকচবদা। মফম অসিদগী, অথৌবশিংগী লমদম অসিদগী ঐহাক্না ভারতকী খুঙ্গং লাখ তরুক হেনবগী মীয়ামদা থমোয় শেংনা ইকাই খুম্নবা উৎচরি। ঙসি ঐখোয়না আজাদী কা অমৃত মহোৎসব পালন তৌরি। মসিগীদমক চহি কয়া, ঐখোয়গী ইপা-উপুশিংনা লান্থেংনখি, কত্থোকখি, মীওৎ মীনাই খাংখি, মথংগী থাগী ১৫, হায়বদি ওগস্ত ১৫ ফাওবদা থৌরম কয়া পাঙথোকপা হায়বা অসি ঐখোয়গী থৌদাংনি। অমৃত কাল পালন তৌনবা প্রোগ্রামশিং শিনসি। অথৌবশিং নীংশিংসি, মখোয়না কত্থোকখিবা অদু নীংশিংসি, মখোয়না শোক্নখিবা লানশিং নীংশিংসি, অনৌবা ফিরেপকী এতমোস্ফিয়র অমা খুঙ্গং খুদিংদা লৈহল্লসি।
মরুপশিং,
ভারতকী হৌজিক অমসুং অফবা তুংলমচৎকী অনীংবা অপাম্বগা মরী লৈনদবা থবক ভারত্তা পাইখৎলোই। ঐখোয়না ৱারেপ অমা হেক্তা লৌশনবা অমসুং থৌশিল অমা শেম্বা মতমদা খ্বাইদগী চাওনা খনগদবা ৱাখলদি মসিনা লৈবাক অদুগী চাউখৎ খোঙথাংদা খোঙজেল য়াঙহনগদবনি হায়বসিনি। লৈবাক অদুবু শোকহল্লিবা খুদিংমক অদুনা লৈবাক অদুগী চাউখৎপদা অয়েৎপা পী হায়বা ৱাখল্লোন অসি ঐখোয়না মসিবু লাপনা থমগদবনি। ‘অমৃত কাল’ অসি অতাংবা খুদোংচাবা অমনি অমসুং ঐখোয়না লৈবাক্কী চাউখৎ-থৌরাংগীদমক খুদোংচাবা অসি মাংহল্লোইদবনি।
মরুপশিং,
অনৌবা ভারতকী মাংদা শীংনবা অমা লৈরি, হৌজিক মীৎয়েং চংহৌদবা তারবদি মসিনা নহারোলশিংদা চাউনা অমাংবা থোক্কনি। অদোমগী ঙসি অসি লান্না লমজিংখিগনি অমসুং অদোমগী হয়েং অদু অমম্বনা কুপখিগনি। মরুপশিং, মরম অসিনা ঐখোয়না হৌজিক মীকপ থোকপা মতম ওইরে। হৌজিক মতম অসিদা ঐখোয়গী লৈবদা লেম্না রেৱরী য়েন্দুনা ভোৎ খোমবগী কলচর অমা লাক্লি। মসিগী রিৱরী কলচর অসি লৈবাক অমা চাউখৎপদা য়াম্না খুদোংথিনিংঙাই ওইবা অমনি। হায়রিবা রিৱরী কলচর অসিদগী লৈবাক অসিগী মীয়াম্না চেকশিনবীগদবনি। রেৱারি কলচরগা লোয়ননা মখোয়না নখোয়গীদমক অনৌবা এক্সপ্রেসৱেশিং, অনৌবা এয়রপোর্তশিং নত্ত্রগা দিফেন্স কোরিদোরশিং কৈদৌনুংদা শেমগৎপা ঙমলোই। রেৱারি কলচরগী মীওইশিংনা মখোয়না মীচম প্রজাশিংদা রিৱরীশিং য়েন্দুনা ভোৎ লৈগনি হায়না খল্লি। ৱাখল্লোন অসি অমত্তা ওইনা মাইথিবা পীনবা অমসুং লৈবাক্কী রাজনিতীশিংদগী রিৱরী কলচর মত্থৎনবা হোৎনরসি।
মরুপশিং,
রিৱরী কলচরদগী নাথৈদুনা ঐখোয়না লম্বীশিং শেমদুনা লৈবাক অসিদা অনৌবা রেল রুতশিং শেমদুনা মীয়ামগী অনীংবশিং থুংহন্নবা হোৎনরি। ঐখোয়না হৌজিক পক্কা য়ুমশিং, রেলৱে লাইনশিং, লম্বী অমসুং ইনফ্রাস্ত্রকচর, ঈথৈ লৌখোঙ, ইলেক্ত্রিসিতী প্রোজেক্তশিং অসিগুম্বা এমেনিতীশিং পীনবা প্রোজেক্তশিংদা মীৎয়েং চংলি। দবল-ইঞ্জিন সরকারশিংনা রিৱরীগী অরাইবা পাম্বৈশিং শীজিন্নদে অমসুং কন্না হোৎনদুনা মথৌ তাবা থুংহন্নবা হোৎনরি।
মরুপশিং,
ঙসি ঐহাক্না ৱাফম অমগা হায়জনীংই। খল মাননা চাউখৎ-থৌরাং পুরকপা, নাথৈদুনা থমলুরবা অমসুং অপীকপা সহরশিংদা চাউখৎ-থৌরাং য়ৌরকপদা মসিনা সোসিএল জস্তিস পুরকপা ঙম্মি। মোদর্ন ইনফ্রাস্ত্রকচরনা নোংপোক থংবা ভারত অমসুং বুন্দেলখন্দ য়ৌরকপা অসি সোসিএল জস্তিস পুরকপগা পাংখক ওই। মতেং য়াওদনা মশা মথন্তদা হুন্দোক্তুনা থমলুরবা শোত্থরবা জিলাশিংনা হৌজিক্তি চাউখৎ-থৌরাং উবা ফংলি, মসিসু সোসিএল জস্তিস পুরকপনি। লায়রবশিংগী তোইলেৎশিং, খুঙ্গংশিংবু লম্বীশিং শেমদুনা ফাওনহনবা অমসুং তোতি ঈশিং ফংহনবা অসি সোসিএল জস্তিস পুরকপনি।
ইচিল-ইনাওশিং,
সরকার অসিনা বুন্দেলখন্দগী অতোপ্পা শীংনবা অমসু কোকহন্নবা থবক মখা তানা পাইখৎলি। সরকার অসিনা য়ুমথোং খুদিংদা তোতি ঈশিং ফংহন্নবা জল জীবন মিসন পাইখৎলি। ঐখোয়গী ইমা, ইচে-ইচলশিংনা মসিগী চাউনা কান্নবা ফংলি অমসুং মখোয়গী পুন্সিদা অৱাবা কয়া কোকহনবা ঙম্লে। ঐখোয়না বুন্দেলখন্দদা তুরেল ঈশিং য়ৌহন্নবা লেপ্পা লৈতনা হোৎনরি। রতৌলী দাম, ভবানী দাম, মঝগাপ-চিল্লি স্প্রিঙ্কলর ইরিগেসন প্রোজেক্ত অসিগুম্বা খোঙথাংশিং অসিনা বুন্দেলখন্দ তুরেলশিংগী ঈশিংবু লমদম অসিগী মীয়ামদা য়ৌহনবগী মশিং হেনগৎলি। কেন-বেতৱা লিঙ্ক প্রোজেক্ত অসিদা লুপা করোর লিশিং কয়া কাইথরি। মসিনা লমদম অসিগী মিয়ামগী পুন্সিদা অহোংবা পুরক্কনি।
মরুপশিং,
ঐহাক্না বুন্দেলখন্দগী মরুপশিংদা ৱাফম অমগা হায়জনীংই। নীংতম্বা ফংখিবগী চহি ৭৫ শুরকপা অসিদা লৈবাক অসিনা অমৃত সরোভর শানবা ৱারেপ লৌখি। বুন্দেলখন্দগী জিলা খুদিংদা অমৃত সরোভর ৭৫ শাগনি। মসি ঈশিং তাংবগী অৱাবা অসিগীদমক অফবা থবক অমনি। মসিনা তুংগী মীরোলশিংদা কান্নবা পীগনি। ঙসি ঐহাক্না অফবা থবক অসিদা য়াওশিনবীনবা মশিং য়াম্লবা মীয়াম্না থোরক্নবা হায়জরি। অমৃত সরোবর ৭৫ শানবা কেম্পেন অসি খুঙ্গং অমদগী খুঙ্গং অমদা চৎতুনা হৌদোকপীয়ু।
ইচিল-ইনাওশিং,
বুন্দেলখন্দগী চাউখৎ-থৌরাংদা কোতেক ইন্দস্ত্রীশিংনা অচৌবা শক্তি পীরি। কোতেজকী চৎনবী অসিদা ঐখোয়গী সরকারনা আত্মনির্ভর ভারত ওইনবা মীৎয়েং চংখি। ভারত্তা কোতেজকী চৎনবী অসিদা মেক ইন ইন্দিয়ানা শাহৌ পীরগনি। ঙসি ঐহাক্না অপীকপা খোঙথাংনা অচৌবা শাফু করম্না পীবগে হায়বগী খুদম অমা পীজগে।
মরুপশিং,
ভারতনা মালেমগী অতোপ্পা লৈবাকশিংদা চহি খুদিংগী লুপা করোর কয়াগী শান্নপোৎশিং লৈ। অঙাংশিংগী শান্নপোৎ মচাশিং অসি ফাওবা মপালদগী পুরকই। শান্নপোৎ শাবা হায়বা অসি ভারতকী ফেমিলী অমসুং ত্রেদিস্নেল ইন্দস্ত্রী অমা ওইদুনা লাকখি, মসিনা ফেমিলি বিজিনেস ওইরমখি। মসি য়েংলগা ঐহাক্না ভারত্তা লৈরিবা তোই ইন্দস্ত্রীদা অমুক হন্না থবক অসি পাইখৎপা হৌনবা অপীল তৌখি। মীয়ামদা ভারত্তা শাবা শান্নপোৎ লৈনবা অপীলসু তৌখি। ঐখোয়না অতেনবা মতমগী মনুংদা সরকারনা তৌবা য়াবা খুদিংমক তৌখি। মসিগী ফল ওইনা ঙসি ভারত মচা খুদিংমক্না চাউথোকচাবা পোক্লি, মসি ঐহাক্কী লৈবাক্কী মীয়াম্না করম্না থবক অসি মাইপাকহনবগে হায়বগী খুদম অমনি। মসিগী মহৈ ওইনা ঙসি মপালদগী পুশিল্লকপা শান্নপোৎশিংগী মশিংদা চাউনা হনবা ঙমলে। ঐহাক্না ইরৈবাকচা খুদিংমক্তা তৌবীমল খংবা উৎচরি। মসি খক নত্তনা হৌজিক ভারত্তগী মপালদা শান্নপোৎ মশিং য়াম্না থাদোকপা ঙম্লে। মসিদগী কনানা কান্নবা ফংবগে? ঐখোয়গী শান্নপোৎ শারিবশিং অসি অয়াম্বনা লায়রবা ইমুংশিং, দলিত ইমুংশিং, শোত্থরবা ইমুংশিং, আদিৱাসীগী ইমুংশিং ওই। ঐখোয়গী নু্পীশিংনা থবক অসিদা য়াওশিল্লি। মীয়ামশিং অসিনা ইন্দস্ত্রী অসিদগী কান্নবা ফংলি। ঝান্সি চিত্রাকুত, বুন্দেলখন্দদা শান্নপোৎশিংগী ফজরবা ত্রেদিসন অমা লৈজৈ। দবল ইঞ্জিন সরকার অসিনা মসিবুসু চাউখৎহল্লি।
মরুপশিং,
বুন্দেলখন্দগী অথৌবশিংনা, লমদম অসিগী লান্মীশিংনা শান্নবুংদা লমফম অসিগী মাইপাকপগী ফিরাল পাইহনখি। খ্বাইদগী ৱাংবা স্পোর্তসকী লমদা ইকাই খুম্নবগী মনা অসিবু লমদম অসিগী মপারী মেজর ধ্যানচন্দগী মমিং লৌদুনা থোনখি। মেরথতা ধ্যান চন্দজীনা মতম কয়া লেনখি, মফম অসিদা মহাক্কী মমিংদা স্পোর্তস য়ুনিভর্সিতী শাগৎলি। মতম খরগী মমাংদা ঐখোয়গী ঝান্সিগী ইচানুপী, সাইলি সিংহনা শীংথানীংঙাই ওইবা থবক অমা পাঙথোকপা ঙমখি। ঐখোয়গী বুন্দেলখন্দগী ইচানুপী অসিনা অন্দর-২০ ৱর্ল্দ এথলেতিক্স চেম্পিয়নশিপ্সতা লমদম অসিগী মীংচৎ পুরক্তুনা সিলভর মেদল লৌরকখি। বুন্দেলখন্দদা নহা ওইরিবা তেলেন্ত লৈবা শান্নরোয় কয়া লৈ। নহারোলশিংনা খুদোংচাবা কয়াগা লোয়ননা মাংদা চংশিল্লি। লমদম অসিদগী মাইগ্রেৎ তৌবা লেপহন্নবা সরকারনা মফম অসিদা মতমগা চুনবা ইনফ্রাস্ত্রকচর শেমগৎনবা মাইকৈদা থবক পাইখৎলি। য়ু.পি.না গুদ গভর্নান্সকী অনৌবা মশক অসি মপাঙ্গল কনখৎহন্নবা হোৎনরি, য়াইফ-মঙ্গোল অসিগা লোয়ননা ঐহাক্না বুন্দেলখন্দ এক্সপ্রেসৱে অসিগীদমক ময়ামদা অমুক্কা হন্না থাগৎপা ফোঙদোকচরি। আজাদী কা অমৃত মহোৎসব অসি মথং থাগী ওগস্ত ১৫ ফাওবা নীংথিনা পালন তৌনবা হায়না ভারতকী য়ুমথোং খুদিংদা, খুঙ্গং খুদিংদা হায়জরি। ময়ামদা ঐহাক্না য়াইফ মঙ্গোল পীজরি, হন্না হন্না থাগৎচরি। হৌনা হায়বীয়ু ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে, হন্না-হন্না থাগৎচরি।


text:
রেলৱে মন্ত্রালয়
দিল্লীনা ঙসি ওক্সীজেন তোন ২৪৪ ফংগনি; মসিগা লোয়ননা, ওক্সীজেন এক্সপ্রেসনা দিল্লী খক্তদা ঙসি অঙনবদগী পীরক্লিবশিং থাদুনা পুং ২৪গী মনুংদা এল.এম.ও. চাউরাকপা এম.তি. ৪৫০ পীগনি
ওক্সীজেন এক্সপ্রেস ২৭না তেঙ্কর ১০৩দা এল.এম.ও. এম.তি. ১৫৮৫ পীদুনা মখোয়গী খোঙচৎ লোইশিনখি
তেলঙ্গানানা অহেনবা এম.তি. ৬০ অমগা ফংখ্রে
ওক্সীজেন এক্সপ্রেস ৬না হরিয়ানা, মধ্য প্রদেশ, উত্তর প্রদেশ অমসুং দিল্লীগীদমক্তা তেঙ্কর ৩৩দা এল.এম.ও. এম.তি. ৪৬৩ পুদুনা চেল্লি
ওক্সীজেন এক্সপ্রেসনা লখনৌ (চাউরাকপা তোন ১১৭), ফরিদাবাদ (তোন ৭৯) অমসুং জবলপুর (চাউরাকপা তোন ২৩) পুদুনা চৎলি
লৈবাক অসিনা চহি চাদা অমুক্তা থোকপা শিংনবগা লান্থেংনরিবা অসিগীদমক্তা রেলৱেজনা তঙাই ফদ্রবা ওক্সীজেন এক্সপ্রেস লেপ্তনা চলায়রি
Posted On:
04 MAY 2021 4:53PM by PIB Imphal
শিংনবা কয়া থেংনদুনা অমসুং অনৌবা ৱারোইশিন কয়া পুরক্তুনা, ইন্দিয়ন রেলৱেজনা লৈবাক শিনবা থুংবদা লিক্বিদ মেদিকেল ওক্সীজেন য়ৌহন্দুনা তেংবাংবগী খোঙচৎ মখা তানা চত্থরি। ইন্দিয়ন রেলৱেজনা হৌজিক ফাওবদা তেঙ্কর ১০৩দা এল.এম.ও.গী চাউরাকপা এম.তি. ১৫৮৫বু লৈবাক শিনবা থুংবগী রাজ্যশিংদা য়ৌহনখ্রে। ওক্সীজেন এক্সপ্রেস ২৭না মখোয়গী খোঙচৎ লোইশিনখ্রে অমসুং ওক্সীজেন এক্সপ্রেস ৬না তেঙ্কর ৩৩দা এল.এম.ও. এম.তি. ৪৬৩ (চাউরাকপা) পুদুনা চেল্লি।
এল.এম.ও. পীবীনবা হায়জরকপা রাজ্যশিংদা খ্বাইদগী অতেনবা মতমদা এল.এম.ও. য়ারিবমখৈ মশিং য়াম্না য়ৌহনবা হায়বসি ইন্দিয়ন রেলৱেজকী পান্দম্নি।
লিক্বিদ মেদিকেল ওক্সীজেন অপুনবা এম.তি. ২৪৪ হেন্না পুবা দিল্লীগীদমক্তা চেল্লিবা ওক্সীজেন এক্সপ্রেস ২সু হপা অমসুং মুন্দ্রাদগী থৌরক্তুনা লম্বীদা লৈরি অমসুং ঙসিগী মনুংদা দিল্লীদা য়ৌগনি হায়না থাজনরি। ঙসিগী মনুংদা ওক্সীজেন এক্সপ্রেস ২ অমগা দিল্লীদা য়ৌরক্লবদি, মে ৪, ২০২১গী অঙনবদগী হৌদুনা পুং ২৪গী মনুংদা দিল্লীদা এল.এম.ও. এম.তি. ৪৫০ য়ৌরগনি।
রেলৱেজনা ঙসি য়ৌহনখিবা অপুনবা এল.এম.ও. এম.তি. ৩৮২গী মনুংদগী, চাউরাকপা এম.তি. ২৪৪দি দিল্লীগীদমক্তনি অমসুং মসিনা ঙসি য়ৌহনখিবগী অপুনবগী চাউরাকপা ৬৪%গী শরুক ওইগনি।
তেলঙ্গানাসু অঙ্গুলদগী এল.এম.ও. এম.তি. ৬০.২৩ পুদুনা লাক্লিবা অসিদগী মখোয়গী অনিশুবা ওক্সীজেন এক্সপ্রেস ফংখ্রে।
লখনৌনা বোকারোদগী লাকপা ওক্সীজেন এক্সপ্রেস্তগী ঙসি তোন ৭৯ ফংগনি।
ইন্দিয়ন রেলৱেজনা হৌজিক ফাওবদা মহারাস্ত্রা (এম.তি. ১৭৪), উত্তর প্রদেশ (এম.তি. ৪৯২), মধ্য প্রদেশ (এম.তি. ১৭৯), দিল্লী (এম.তি. ৪৬৪), হরিয়ানা (এম.তি. ১৫০) অমসুং তেলঙ্গানা (এম.তি. ১২৭)দা লিক্বিদ মেদিকেল ওক্সীজেন অপুনবা এম.তি. ১৫৮৫ হেন্না য়ৌহনখ্রে।
****
(Release ID: 1715973)
Visitor Counter : 153


text:
প্রধান মন্ত্রী শ্রী নরেন্দ্র মোদীনা ঙসি গুজরাতকী সাবরকান্থাগী লৈবা গধোদা চৌকীদা লৈবা সাবর দাইরীদা লুপা করোর ১,০০০ হেনবগী প্রোজেক্ত কয়ামরুম শঙ্গাখ্রে অমসুং উরেপ-উয়ুং তমখ্রে। প্রোজেক্তশিং অসিনা লমদম অসিগী লৌমীশিং অমসুং শঙ্গোম পুথোক্লিবশিংবু শক্তি পীরগনি অমসুং মখোয়গী শেন্থোক হেনগৎহল্লগনি। মসিনা লমদম অসিগী খুঙ্গংগী শেন্মীৎলোন্দা শাহৌ অমসু পীরগনি। প্রধান মন্ত্রীনা সুকন্যা সমৃদ্ধি য়োজনাগী বেনিফিসরীশিং অমসুং মরু ওইবা শঙ্গোম পুথোক্লিবা নুপীশিংবু ওকখি। থৌরম অসিদা গুজরাতকী মুখ্য মন্ত্রী শ্রী ভুপেন্দ্রভাই পতেলসু শরুক য়াখি।
মীতিন অদুদা ৱা ঙাংলদুনা প্রধান মন্ত্রীনা হায়খি, “ঙসি সাবর দাইরী অসি পাকথোক-চাউথোকহনখ্রে। লুপা করোর কয়াগী অনৌবা প্রোজেক্তশিং মফম অসিদা শেমগৎলি। অনৌবা তেক্নোলোজী য়াওবা মিল্ক পাৱদর প্লান্ত অমসুং এ-সেপ্তিক পেকিং সেক্সনদা লাইন অমগা হাপচিনবা অসিনা সাবর দাইরীগী কেপাসী হেন্না হেনগৎহল্লগনি”। প্রধান মন্ত্রীনা সাবর দাইরী লিংখৎলমখিবা মীশকশিংগী মনুংদা অমা ওইরিবা, শ্রী ভুরাভাই পতেলবুসু নীংশিংখি। প্রধান মন্ত্রীনা মফম অসিগা অমদি মফম অসিগী মীয়ামগা মহাক্কা মতম শাংনা লোইনরকখিবা অদুবু নীংশিংখি।
প্রধান মন্ত্রী দিকেদ অনিগী মমাংদা শোত্থনা অমসুং ইকং থোকখিবগী ফীভম অদুবু নীংশিংখি। মহাক্না মুখ্য মন্ত্রী ওইনা লমদম অসিদা মীয়ামগী মতেং লৌদুনা ফীভম অসি ফগৎহন্নবা হোৎনখিবা অদু নীংশিংখি। মহাক্না হায়খি খোঙথাংশিং অদুদা শা-শন লোইবা অমসুং দাইরী অসি মরু ওইবা মচাক ওইখি। মহাক্না শা-শনগী মচীঞ্জাক, হীদাক-লাংথক পীদুনা এনিমেল হসবেন্দরী চাউখৎহন্নবা অমসুং শা-শনগী লায়েংগীদমক আয়ুর্বেদকী লায়েং চাউখৎহন্নবগী খোঙথাংশিংগী মরমদা ৱারী শাখি। মহাক্না চাউখৎ-থৌরাং অসিদা গুজরাত জ্যোতিগ্রাম স্কিম অসি মরু ওইখি হায়না পনখি।
প্রধান মন্ত্রীনা হৌখিবা দিকেদ অনি অসিদা লৌখৎখিবা খোঙথাংশিংনা মরম ওইদুনা গুজরাতকী দাইরী মার্কেৎ অসি লুপা করোর লাখ ১ য়ৌবা ঙমখি হায়না চাউথোকপগা লোয়ননা ফোঙদোকখি। ইং কুমজা ২০০৭ অমসুং ২০১১দা মহাক্না লাক্লমখিবা অমসুং নুপীশিংনা শরুক য়াবা হেনগৎহন্নবা মহাক্না হায়রমখিবা অদু নীংশিংখি। হৌজিক্তি অয়াম্বা সমিতিশিংদা নু্পীশিংনা শরুক নীংথিনা য়াবা উবা ফংলে। মহাক্না হায়খি শঙ্গোমগী শেল অসি অয়াম্বনা নুপীশিংদা ওইনা পীরি।
মহাক্না হায়খি মসিগী এক্সপরিমেন্তশিং অসি অতোপ্পা মফমশিংদসু শীজিন্নখি। ঙসি লৈবাক অসিদা ঙসি ফার্মর প্রদ্যুসর এসোসিএসন – এফ.পি.ও. লিশিং ১০ লৈহন্নবগী থবক খোঙজেল য়াংনা পাইখৎলি। এফ.পি.ও.শিং অসিগী খুত্থাংদা অপীকপা লৌমীশিংবু ফুদ প্রোসেসিংগা মরী লৈনবা, এক্সপোর্তকা মরী লৈনবা ভেল্যু অমসুং সপ্লাই চেনগা হকথেংননা মরী থম্বা ঙম্লগনি। মহাক্না হায়খি, মসিনা গুজরাতকী লৌমীশিংদা চাউনা কান্নবা ফংহল্লগনি।
মহাক্না হায়খি লৌমীশিংগীদমক অতোপ্পা শেন্থোক্কী পাম্বৈ শেম্বগী লালোং অসি মহৈ য়ালক্লে। হোর্তিকলচর, ফিশরী, হনী প্রদক্সন অসিনা লৌমীশীংদা চাউনা ইনকম লাকহল্লি। অহানবা ওইনা খাদি অমসুং গ্রমোদ্যোগকী তর্নওভর অসি করোর লাখ অমা হেনখি। খুঙ্গংশিংদা সেক্তর অসিদা অনৌবা থবক করোর ১.৫ হেন্না পীখি। পেত্রোলদা ইথানোল ব্লেন্দিং তৌবা অসিগুম্বা থৌশিলশিংনা লৌমীশিংগীদমক অনৌবা এভেন্যুশিং হাংদোক্লি। মহাক্না মখা তারদুনা হায়খি, “২০১৪ ফাওবদা, লৈবাক অসিদা ইথানোল লিতর করোর ৪০দগী তানা ব্লেন্দিং তৌরমখি। ঙসিদি লিতর করোর ৪০০ রোম য়ৌবা ঙম্লে। ঐখোয়গী সরকারনা হৌখিবা চহি ২ অসিদা অখন্নবা কেম্পন চত্থদুনা লৌমী করোর ৩ হেনবদা কিসান ক্রেদিত কার্দশিংসু পীখি”।
প্রধান মন্ত্রীনা হায়, য়ুরিয়াদা নীম কোতিং তৌবা, থোং লোল্লুরবা ফর্তিলাইজর প্লান্তশিং হাংদোকপা অমসুং নেনো ফর্তিলাইজরশিং প্রমোৎ তৌবগী খোংথাংশিং লৌখৎপা অমসুং মালেমগী ওইনা মমল হেনগৎলবসু অহোংবা মমলদা য়ুরিয়া ফংহনবনা লৈবাক অসিগী লৌমীশিংদা অমসুং গুজরাত্তা কান্নবা ফংহনখ্রে। সুজলাম সুফলাম স্কিম অসিনা সাবরকন্থা জিলাগী ব্লোক কয়ামরুমদা ঈশিং ফংহনখ্রে। মসিগা মান্ননা জিলা অসিগা লোয়ননা মনাক নকপা মফমশিংদা লম্বী থোংগী ফীভম অঙকপা ফংনা ফগৎহনখ্রে হায়না মহাক্না ফোঙদোকখি। রেলৱে অমসুং হায়ৱে প্রোজেক্তশিংনা মফম অসিদা লম্বী থোংগী ফীভম ফগৎহনখ্রে। লম্বী থোংগী ফীভম ফগৎলকপা অসিনা তুরিজমদা মতেং পাংলি অমসুং নহারোলশিংদা থবক ফংহল্লি হায়না মহাক্না ফোঙদোকখি।
আজাদী কা অমৃত মহোৎসবকী মরুওইবগী মতাংদা পল্লদুনা প্রধান মন্ত্রীনা মফম অসিগী ত্রাইবেল লুচিংবশিংনা থৱাই কৎখিবা অদুগী মতাংদা ফোঙদোকখি। ভগৱান বির্সা মুন্দাগী মপোক কুমওন ওইরিবা নোভেম্বর ১৫ অসি জনজাতীয় গৌরব দিৱস হায়না সরকারনা লাউথোকখ্রে হায়না প্রধান মন্ত্রীনা ফোঙদোকখি। “ঐখোয়গী সরকার অসিনা লৈবাক পুম্বদা লৈরিবা ত্রাইবেল নীংতম লান্মীশিংবু নীংশিংবা ওইনা অখন্নবা ম্যুজিয়ম অমসু শারি”। মহাক্না মখা তারদুনা “অহানবা ওইনা ত্রাইবেল খুন্নাইদগী হৌরকপা লৈবাক অসিগী মমোম অমনা ভারতকী খ্বাইদগী ৱাংবা কন্সতিত্যুস্নেল পোস্ত অমা পাইবা ঙমখ্রে। লৈবাক অসিনা দ্রৌপদি মুর্মুজীবু রাস্ত্রপতিগী ওইহনখ্রে। মসি ভারতমচা করোর ১৩০ হেনবগী য়াম্না চাউথোকচনীংঙাই ওইরবা মীকুপ অমনি”।
মহাক্না লৈবাক অসিগী মীয়াম্না হর ঘর তিরঙ্গা কেম্পেন্দা থৱাই হকচাং য়াওনা শরুক য়ানবা পাউজেল পীখি।
প্রোজেক্তশিংগী অকুপ্পা মরোল:
প্রধান মন্ত্রীনা নোংমদা চাউরাক্না মিলিয়ন তোন (এম.তি.পি.দি.) ১২০ পুথোকপগী মতিক লৈবা সাবর দাইরীগী পাউদর প্লান্ত শঙ্গাগনি। প্রোজেক্ত অসি লুপা করোর ৩০০ হেনবগী অপুনবা শেনফম চঙনা শাখিবনি। প্লান্ত অসিগী লে-আউত্না মালেমগী ফুদ স্তেন্দর্দকী কাঙলোন ইল্লি। মসি ইনর্জী ইফিসিএন্ত য়াম্না ওইবগা লোয়ননা জিরো ইমিসনগী মগুন চেল্লি। প্লান্ত অসিদা মতমগা চুনবা অমসুং মপুং ফানা ওতোমেতেদ ওইরবা বল্ক পেকেজিং লাইন লৈগনি।
প্রধান মন্ত্রীনা সাবর দাইরীদা এসেপ্তিক মিল্ক পেকেজিং প্লান্ত অমসু শঙ্গাগনি। মসিদি নোংমদা লিতর লাখ ৩ পুথোকপা ঙমবা হৌজিক্কী মতমগী চুনবা প্লান্ত অমনি। প্রোজেক্ত অসি লুপা করোর ১২৫ চঙনা লোইশিনখিবনি। প্লান্ত অসিদা খ্বাইদগী নৌবা অমসুং ইনর্জী ইফিসেন্ত ওইবা ওতোমেসন সীস্তেম লৈবগা লোয়ননা ইনভাইরনমেন্ত ফ্রেনলী তেক্নোলোজী শিজিন্নগনি। প্রোজেক্ত অসিনা শঙ্গোম পুথোকপশিংদা মখোয়গী পোত্থোক্কী অহেনবা মমল পীবা ঙমগনি।
প্রধান মন্ত্রীনা সাবর চীজ অমসুং ৱে দ্রাইয়িং প্লান্ত প্রোজেক্তকী উরেপ উয়ুং তমগনি। প্রোজেক্ত অসিদা চাউরাক্না লুপা করোর ৬০০ চঙগনি হায়না পানরি। প্লান্ত অসিনা সেদ্দর চীজ (এম.তি.পি.দি. ২০), মোজারেল্লা চীজ (এম.তি.পি.দি. ১০) অমসুং প্রোসেস চীজ (এম.তি.পি.দি. ১৬) পুথোক্কনি। চীজ পুথোকপদা ফংবা ৱেশিংবু এম.তি.পি.দি. ৪০ লৈবা ৱে দ্রাইয়িং প্লান্ততা কংহনগনি।
সাবর দাইরী অসি গুজরাত কোওপরেতিব মিল্ক মার্কেতিং ফেদেরেসন (জি.সি.এম.এম.এফ.)কী শরুক অমনি, অমসুং মখোয়না শঙ্গোম মখল খুদিং অমসুং অমুল ব্রান্দগী মখাদা লৈবা সঙ্গোমগী পোত্থোকশিং য়োনবনি।
आज साबर डेयरी का विस्तार हुआ है।— PMO India (@PMOIndia) July 28, 2022
सैकड़ों करोड़ रुपए के नए प्रोजेक्ट यहां लग रहे हैं।
आधुनिक टेक्नॉलॉजी से लैस मिल्क पाउडर प्लांट और ए-सेप्टिक पैकिंग सेक्शन में एक और लाइन जुड़ने से साबर डेयरी की क्षमता और अधिक बढ़ जाएगी: PM @narendramodi
देश में आज 10 हज़ार किसान उत्पादक संघ - FPOs के निर्माण का काम तेज़ी से चल रहा है।— PMO India (@PMOIndia) July 28, 2022
इन FPOs के माध्यम से छोटे किसान फूड प्रोसेसिंग से जुड़ी, एक्सपोर्ट से जुड़ी वैल्यू और सप्लाई चेन से सीधे जुड़ पाएंगे।
इसका बहुत अधिक लाभ गुजरात के किसानों को भी होने वाला है: PM @narendramodi
2014 तक देश में 40 करोड़ लीटर से भी कम इथेनॉल की ब्लेंडिंग होती थी।— PMO India (@PMOIndia) July 28, 2022
आज ये करीब 400 करोड़ लीटर तक पहुंच रहा है।
हमारी सरकार ने बीते 2 वर्षों में विशेष अभियान चलाकर 3 करोड़ से अधिक किसानों को किसान क्रेडिट कार्ड भी दिए हैं: PM @narendramodi
हमारी सरकार ने 15 नवंबर को भगवान बिरसा मुंडा जी के जन्म दिवस को जनजातीय गौरव दिवस घोषित किया है।— PMO India (@PMOIndia) July 28, 2022
हमारी सरकार देशभर में आदिवासी स्वतंत्रता संग्राम सेनानियों की याद में विशेष संग्रहालय भी बनवा रही है: PM @narendramodi
पहली बार जनजातीय समाज से आने वाली देश की बेटी भारत के सबसे बड़े संवैधानिक पद पर पहुंची हैं।— PMO India (@PMOIndia) July 28, 2022
देश ने श्रीमती द्रौपदी मुर्मू जी को राष्ट्रपति बनाया है।
ये 130 करोड़ से अधिक भारतवासियों के लिए बहुत गौरव का क्षण है: PM @narendramodi


text:
দিস্ত্ৰিক ত্ৰান্সপোৰ্ত
ডিস্ত্ৰিক ত্ৰান্সপোৰ্ত ডিপাৰ্মেন্ত অসি হান্নদি পোলিিাডিপাৰ্মেন্ত কী মখাদা লৈরম্মী। ডিপাৰ্মেন্ত কী ডাইরেক্টরেত অমা ইং কুমজা ১৯৭৯দা হাংদোকখিবগা লোয়ননা ডিপাৰ্মেন্ত অসি পোলিসডিপাৰ্মেন্ত তগী খায়দোকখিবনি। ত্ৰান্সপোৰ্ত ডিপাৰ্মেন্তকী থৌদাং অমদি দাইতশিং মখল কয়ানি অদুগা অসুম অসুম য়ামখতলক্লি। ত্ৰান্সপোৰ্ত ডিপাৰ্মেন্ত কী থবক থৌরমশিংদি মপুং ওইনা নন প্লান তৌই হায়বদি- দ্ৰাইভিং লাইসেন্স পীবা ভেহিকল ৰেজিসত্ৰেসন ৰুত পাৰ্মিত পীবা মোতোৰ ভেহিকল তেক্স ,ফী,ফাইন নচিংবা ৰিভিন্য়ু খোমগৎপা অমদি মোতোৰ ভেহিকল এক্ট অমদি ৰুল নচিংবা চৎনহনবনি। ভাহান অমসুং শাৰাথি হৌদোরকপগা লোইননা কমপ্য়ুতৰাইজ তৌদুনা ইশ্মাৰ্ত কাৰ্দ পীবগী সিস্টেম চলাইরে।মথক্কী দাইতশিংসিদা নত্তনা ত্ৰান্সপোৰ্ত ডিপাৰ্মেন্ত না সেন্ত্ৰেল মীনীস্ট্ৰি শিংনা পায়খৎলকপা তোঙান তোঙানবা প্ৰোজেকশিং হায়বদি ইম্ফাল ইন্টৰনেস্নেল এৰপোৰ্ত পাকথোক চাউথোকহনবা, জিৰি-ইম্ফাল ৰেলৱে লম্বী শেম্বা,লোক্তাক অমদি বরাক তুরেলদা পায়খৎলিবা ফেজ-১ অমসুং ফেজ-২ ইনলেন্দ ত্ৰান্সপোৰ্ত কী প্ৰোজেক শিং অমসুং এৰ এম্য়াবুলেন্সনা হেলিকোপতৰ সুৰভিস নচিংবা হৌদোকপদা ত্ৰান্সপোৰ্ত ডিপাৰ্মেন্ত না নোদেল ওথোৰিতি ওইনসু থবক তৌরি।
স্টাফ স্ট্ৰেন্ত
হৌজিক ফাওবদা ত্ৰান্সপোৰ্ত ডিপাৰ্মেন্ততা লৈরিবা স্টাফ মশিংসি পুন্না ১৬৭নি অদুগা দিস্ত্ৰিক ত্ৰান্সপোৰ্ত ওফিস ,বিা দা স্টাফ ১২মনিত্ৰোন স্টাফ ২ অমসুংঐস.এস . অাৰ. এফ স্টাফ ২ লৈরি।


text:
লখিপুর, কাছার, সেপ্তেম্বর ১৪, ২০২০ঃ মনিপুরী য়ুথস্ ফ্রোন্ত অফ আসাম মায়ফানা লেপ্তনা চৎথরকপা খোঙজংগী মখা তারকপা ওইনা ঙরাং ৭৪শুবা এৱেরনেস কেম্পেইন উধারবন্দ কন্সতিতুয়েন্সিগী মনুং চনবদা লৈবা লৌথায় অমদি কপিতিলা খুন অনিনা পুল্লগা পাঙথোকখ্রে। খুন্দ্রাকপম রাজভল্লপনা প্রেসাইদ তৌখিবা মীফম অসিদা, ফান্দেম্বম ইন্দ্রমনি, আসাম মনিপুরী মৈরা পায়বী অপুনবা লূপ, আমপালগী প্রেসিদেন্ট অহোংসাংবম লিলি, ইমা সনাথোই, মায়ফাগী প্রেসিদেন্ট সেরাম হেরাজিৎ নচিংবা মীওইশিংনা দাইজতা ফমখি।
Barak Tampak ki Khomjinba Pao 14 Sep 2020
কেম্পেইন অসিদা তরাম্না ওকপগী ৱারোল পীরদুনা খুন্দ্রাকপম পোতোন না ইমালোনগী দমক মায়ফানা চঙশিল্লিবা ইমালোন কনবগী খোঙজং অসিবু শৌগৎপা ওইনা কেম্পেইন অসি পাঙথোকচবনি হায়খি। মায়ফাগী প্রেসিদেন্ট সেরাম হেরাজিৎনা আসাম সরকারগী থবক লৌরকপা খুদিংদা ঐখোয়গী ইমালোননা থবক থাবা য়ারকতবা, বেঙ্গলি আসামিজ বোরো লোননা সরকারগী থবক থাগদবনি হায়বসি ঐখোয়না য়াবা শুকঙম ঙমলোয় হায়রদুনা আসামদা লাইরিক তম্বগী খুদোং চাবা পিবিরিবা ঐখোয়গী ইমালোন অসি আসাম লৈঙাকনা এসোসিয়েত অফিসিয়েল লেঙ্গুয়েজ ওইনা লৌশিনগদবনি হায়খি।
ফান্দেম্বম মোনোহর না আসামদা লৈরিবা লুপ খুদিংমকনা শৌগৎপিরবদি ঐখোয়গী ইমালোন আসামদা মরা তানা হিংখিগনি নৎত্রবদি নোংমদি শোইদনা ঐখোয় মুৎখ্রগনি হায়খি।
প্রেসিদেন্ট রাজভল্লপগী ৱারোলদা মায়ফানা চঙশিল্লকপা খোঙজং খুদিংমক ঐখোয়না শৌগৎকনি হায়বগী থাজবা পীখি। থৌরম অসিগী মখা তারকপদা ঙরাং পোস্ত কার্দকী কেম্পেইন অমসু পাঙথোকখি।


text:
খুরুমজরি,
হন্দক্কী চহি অসিগী বজেতনা ২১শুবা চহি চাগী ভারত অসিগী চাউখৎপগী খোংজেল লেপখ্রে। “ইনফ্রাস্ত্রকচরদা য়ুমফম ওইবা চাউখৎ-থৌরাং”গী মাইকৈ অসিনা ঐখোয়গী শেন্মিৎলোনবু থোইদোক-হেন্দোকপা মওংদা চাউখৎহল্লগনি। মসিনা মরম ওইরগা লৈবাক অসিদা থবক ফংবগী চাং হেনগৎহল্লগনি।
মরুপশিং,
অনম্বনা ঐখোয়গী লমদম অসিদা চৎনবী ওইনা মথৌ তাবা মতমদা অমসুং মথৌ তাবগী মতুং ইন্না ইনফ্রস্ত্রকচরশিং শেমগৎ-শাগৎপগী হৈনবী ওইদুনা লৈরে। হায়বদি মথৌ তাবগী মতুং ইন্না মচিৎ-মচিৎ শেম্বা। অমসুং মসিদসু কেন্দ্র-রাজ্য, লোকেল বোদী অমসুং প্রাইভেত সেক্তরদা চুশিন্নদবদগী লৈবাক অসিদা অকাইবা কয়া অমা থোক্লি।খুদম ওইনা রেলগী থবক ওইগেরা নত্রগা লম্বিগী থবক্তা মখোয় অনিগী মরক্তা চুশিন্নদবা অমসুং য়ানদবা অসি ঐখোয়না মফম কয়াদা উবা ফংঙি। ঐখোয়গী অসিদসু অসুম্না থোক্তুনদা লৈরি, মদুদি মফম অমদা লম্বি শেম্বগা মথংগী নুমিত্তা ঈশিংগী পাইপ ফুম্নবগীদমক্তা মদুবু অমুক তৌথোকপা। লম্বি অদু অমুক হন্না শেম্লবা মতুংদা সীৱর লাইন ফুম্নবশিংনা লাক্লগা অদুবু অমুক তৌথোকই। অসুম্না থোক্লিবা অসিগী মরমদি তোঙান-তোঙানবা দিপার্তমেন্তশিং ময়েক শেংনা পাউ-ই অমত্তা ফংদে। পি.এম. গতিশক্তিনা মরম ওইরগা হৌজিক্তি মীপুম খুদিংমক্না পাউ-ই ময়েক শেংনা খঙলবা মতুংদা মখোয়না থবক্কী থৌরাং তৌবা ঙম্লগনি। মসিনা লৈবাক অসিগী রিসোর্সপুসু খ্বাইদগী হেন্না ফবা মওংদা শিজিন্নবা ঙম্লগনি।
মরুপশিং,
ঙসি অচৌবা থাক্তা, ঐখোয়গী সরকার অসিনা ইনফ্রস্ত্রকচর দেবেলপমেন্তদা থবক তৌরিবা অসিদা পি.এম. গতিশক্তি অসি ঐখোয়গীদি য়াম্না তঙাইফদবা অমনি। চহি ২০১৩-৪১দা ভারত সরকারগী দাইরেক্ত কেপিতল এক্সপেন্দিচর অদু চাউরাকনা লুপা করোর লাখ অমগা হুমফুদ্রা মঙা ওইখি, হায়রিবা অসি চহি ২০২২-২৩দা হেনগৎলক্তুনা লুপা করোর লাখ তরেত মখাই ওইখি। হাবরিবা অসি চাউরাক্না শরুক মরি থোক্না হেনগৎপনি। নেস্নেল হাইৱে, রেলৱে ,এয়রৱে-ৱাতরৱে, ওপ্তিকেল ফাইবর কেনক্তিবিতী, গ্যাস গ্রিদ, রিন্যুৱেবল ইনর্জী ওইগেরা সরকার অসিনা সেক্তর খুদিংমক্তা ইনভেস্তমেন্ত হেনগৎখি। মসিগী লমশিং অসিদা ঐখোয়গী সরকার অসিনা য়াম্না চাউরবা পান্দম অমগা লোইননা খোং থাংজিল্লি। পি.এম গতিশক্তিদগী ঐখোয়না ইনফ্রস্ত্রকচর প্লানিং, ইমপ্লিমেন্তেশন অমসুং মোনিতরিংগী য়াম্না কোওর্দিনেতেদ ওইবা মওংদা ঐখোয়না খুমাং চাউশিনবা ঙমগনি অমসুং অনৌবা মাইকৈ অমদা থবক তৌবা ঙমগনি। মসিনা প্রোজেক্তশিংগী তাইম অমসুং কোস্ত ওভর রনদসু হন্থহনবা ঙমগনি।
মরুপশিং,
নখোয় ময়াম্না খঙই মদুদি ইনফ্রস্ত্রকচর ইনভেস্তমেন্তকী য়াম্না চাউবা মল্তিপ্লায়র ইফেক্ত লৈ। মসিনা ইজ ওফ লিভিংগা লোইননা ইজ ওফ দুয়িং বিজনেসতসু অহোংবা পুরকপা ঙমগনি। মসিনা সেক্তর খুদিংমক্কী ইকোনোমিক প্রোদক্তিবিতীদা মপাঙ্গল হাপ্লি। ঙসি লৈবাক অসিনা িনফ্রাস্ত্রকচর দেবেলপমেন্তদা খোংজেল হাপ্লি, মসিনা একোনোমিক এক্তিবিতীসু হেনগৎহল্লগনি অমসুং জোব ক্রিয়েশনশু অদুকী মতিক হেনগৎহল্লগনি।
মরুপশিং,
ঐখোয়গী সরকার অসিনা কোওপরেতিব ফেদরেলিজমগী প্রিন্সিপল অসিবু মপাঙ্গল কনখৎহন্দুনা হন্দক্কী চহি অসিগী বজেত অসিদা রাজ্যশিংগী মতেং পাংনবগীদমক্তা লুপা করোর লাখ অমগী প্রোভিজন পীখ্রে। রাজ্য সরকারশিংনা মসিগী শেন্থং অসিবু মল্তিমোদল ইনফ্রস্ত্রকচর অমসুং অতোপ্পা প্রোদক্তিব এসেতশিংদা শিজিন্নবা য়াগনি। লৈবাক অসিগী য়ৌশিনবা ঙমদবা চিংগী মফমশিংদা কনেক্তিবিতী ফগৎহন্নবা নেস্নেল রোপৱে দেবেলপমেন্ত প্রোগ্রাম হৌদোক্লগনি। ঐখোয়গী সরকার অসিনা নোর্থ ইস্ততা চাং মান্ননা চাউখৎপা পুরক্নবগীদমক্তা কমিতেদ ওই। রাজ্যশিং অসিগী তঙাইফদবা অদু য়েংলগা লুপা করোর ১৫০০গী শেন্থং কাথদুনা পি.এম দিভাইন স্কীমগী মতাংদসু লাউথোকখ্রে। ইনফ্রস্ত্রকচরগী লমদা সরকারসরকারগী মাইকৈদগী তৌরিবা ইভেস্তমেন্ত অদু মসিগা লোইননা প্রোদক্সন লিঙ্কদ ইন্সেন্তিব স্কীম, অসিনা লাক্কদবা চহিশিং অসিদা লৈবাক অসিবগী চাউখৎ-থৌরাংগী লমদা অনৌবা অৱাংবা থাক অমদা পুখৎলগনি। হৌৎনরিবশিং অসিনা, ইনফ্রস্ত্রকচর ক্রিয়েশনগী অনৌবা য়ুগ অসিদা, নখোয় ময়ামগীদমক্তা অনৌবা ইকোনোমিক্কী ওইবা খুদোংচাবা কয়া অমগী থোং হাংগদৌরিবনি। ঐহাক্না কোর্পোরেত ৱার্ল্দদা, লৈবাক অসিগী প্রাইভেত সেক্তরদা হায়রি মদুদি সরকারগা লোইননা ইনভেস্ত তৌদুনা অমসুং লৈবাক অসিগী চাউখৎ-থৌরাংদা চাউথোক্নিংঙাই ওইবা মওংদা শরুক য়াননবা হায়রি।
মরুপশিং,
নখোয় ময়াম্না হেন্না খঙলম্লগনি মদুদি পি.এম গতি-শক্তি নেস্নেল মাস্তর প্লানদা হৌজিক ৪০০দগী হেবা দেতা-লেয়র ফংলি। মসিদা শপ্নতগী একজিস্তিং অমসুং প্লান্দ ইনফ্রস্ত্রকচরগী মতাংদা ইনফোর্মেশন ফংবদা নত্তনা মসিদা ফোরেস্ত লেন্দ, এভলেবল ইন্দস্ত্রিয়েল এস্তেতগুম্বা ইনফোর্মেশনসু য়াওরি। ঐনা মসিদা হাবনিংবদি মসিবু প্রাইভেত সেক্তরনা মখোয়গী প্লানিংগীদমক্তা য়ারিবমখৈ শিজিন্নগদবনি। নেস্নেল মাস্তর প্লানদা মথৌতাবা ইনফোর্মেশন পুম্নমক সিঙ্গল প্লেতফোর্ম অমদা ফংহল্লগনি। মসিনা প্রোজেক্ত এলাইনমেন্ত অমসুং তোঙান-তোঙান মখলগী ক্লিয়রেন্স, দি.পি.আর. স্তেজদা ফংবা ঙম্লগনি। মসিনা অদোমগী কমপ্লায়েন্স বর্দনবু হন্থহনবদা মতেং ওইগনি। ঐহাক্না রাজ্য সরকারশিংদসু হায়রি মদুদি মখোয়না মখোয়গী প্রোজেক্ত অমসুং ইকোনোমিক জোনশিং লিংখত্তুনা পি.এম. গতিশক্তি নেস্নেল মাস্তর প্লানবু মখোয়গী য়ুমফম ওইহন্নবা হায়রি।
মরুপশিং,
ঙসিসু ভারত্তা লোজিস্তিক কোস্ত অসি জি.দি.পি. চাদা ১৩দগীনা ১৪ ফাওবা ওই হায়না পানরি। হায়রিবা অসি অতোপ্পা লৈবাকশিংগা চাংদম্নবদা হেল্লি। ইনফ্রস্ত্রকচর এফিসিয়েন্সী ফগৎহনবদা পি.এম.গতি-শক্তিগী য়াম্না চাউরবা থৌদাং য়াওরি। লৈবাক অসিদা লোজিস্তিক কোস্ত হন্থহন্নবা হন্দক্কী বজেত অসিদা য়ুনিফাইদ লোজিস্তিক ইন্তর্ফেস প্লেতফোর্ম – য়ু.এল.আই.পি. শেম্নবগী প্রোভিজন থমখ্রে। ণখোয় মবাম্না খঙই মদুদি হৌজিক-হৌজিক তোঙান-তোঙানবা মন্ত্রালয়শিংগী দিদজিতেল সীস্তেম অদু মখোয়-মখোয়গী মথৌ তাবগী মতুং ইন্না মথৌ তৌরি।.এল.আই.পি.গী খুত্থাংদা মন্ত্রালয় ৬কী দিজিতেল সীস্তেম ২৪বু ইন্তিগ্রেত তৌরি। মসিনা লৈবাক অসিগী ওইবা সিঙ্গল ৱিন্দো লোজিস্তিক পোর্তল অমা শেম্লগনি, মসিনা লোজিস্তিক কোস্তপু হন্থহনবদা মতেং পাংলগনি। পি.এম গতি-শক্তিনা ঐখোয়গী এক্সপোর্তশিংদসু য়াম্না মতেং ওইগনি, ঐখোয়গী এম.এস.এম.ই. গ্লোবেল্লী কমপেতিতিব ওইবা ঙম্লগনি। ঐখোয়গী সরকার না লোজিস্তিক এফিসিয়েন্সী হেন্না ফগৎহন্নবা লোজিস্তিক দিভিজন অমসুং সরকার দিপার্তমেন্তশিংদা হেন্না ফবা কোওর্দিনেশন লৈহন্নবা এমপাৱর্দ গ্রুপ ওফ সেক্রেতরীসসু লিংখৎখি। পি.এম গতি-শক্তিদা তেক্নোলোজীনা লৌরিবা য়াম্না চাউবা থৌদাং অদু নখোয়না উরি। অমসুং ঐহাক্না মসিগী মতাংদসু নখোয়দা হায়রি মদুদি সরকার অমসুং প্রাইভেত সেক্তরশিংনসু মতম অসিগী খ্বাইদগী নৌবা তেক্নোলোজীবু ঐখোয়গী ইনফ্রস্ত্রকচর প্রোজেক্তকীদমক্তা করম্না পুরক্কনি হায়বগী ৱাফম অসি য়াম্না মরু ওইনা লৌগদবনি। ক্বালিতীসু অমসুং কোস্ত ইফেক্তিব অমসুং তাইমগী মতাংদসু য়াম্না কান্নগনি। অমসুং হৌজিক্তি ঐখোয়না না মসিমসু খঙলে মদুদি ভারতনা লীদ তৌদুনা চৎলি মদুদি মালেম অসিদা থোক্লিবা দিজাস্ত্রশিং, নেচরেল দিজাস্তরশিংদা মীওইবদা শোকহনবদগী হেন্না ইনফ্রস্ত্রকচর অমাং-অতা থোকপনা হেন্না মতম শাংনা শোকহল্লি। থোং কয়া অমা কাইদুনা অমাং-অতা থোকই, মসিবু অমুক শমে্বদা চহি ২০-২০ চংঙি। অমসুং মরম অদুনা দিজাস্তর রেজিলিয়েন্স ইনফ্রাস্ত্রকচর অসি হৌজিক্তি য়াম্না তঙাইফদ্রে। মরম অদুনা তেক্নোলোজী লৈত্রিবা ফাওবা ঐখোয়না মদুগী মাইকৈদা থবক অমত্তা পাংথোকপা ঙম্লোই। অমসুং মরম অদুনা ঐখোয়না মসিবু য়ারিবমখৈ শিজিন্নগদবনি। মলোজিস্তিক সেক্তরদা থবক তৌরিবা কমপনীশিংদা মসিগী মতাংদা ৱার্লদ ক্লাস নোলেজ অমসুং তুলশিং লৈ। মসি শিজিন্নদুনা লৈবাক অসিদা ফংলিবা দেতাবু খ্বাইদগী হেন্না ফবা মওংদা শিজিন্নগদবনি।
মরুপশিং,
গতি শক্তিনা ইনফ্রস্ত্রকচর প্লানিংদগী হৌরগা দেবেলপমেন্ত অসমুং য়ুতিলাইজেশন স্তেজ ফাওবা ইনফ্রস্ত্রকচর ক্রিয়েশনদা তশেংনা পব্লিক প্রাইভেত পার্তনরশিপ মপুং ফানা পাংথোকপা ঙমহল্লগনি। মসিগী ৱেবিনার অসিদা করম্না প্রাইভেত সেক্তরনা সরকারগী সীস্তেমগা লোইননা খুৎশম্নদুনা হেন্না ফবা আউৎকমশিং ফংবা ঙমগনি হায়বগী মতাংদা খন্ন-নৈনবা মথৌ তাই। নখোয় পুম্নমক্না ৱেবিনার অসিগী মনুংদা হীরম কয়া অমদা কুপথনা খন্ন-নৈনগনি হায়বসি ঐগী থাজবনি। ইনফ্রাস্ত্রকচরদা নত্তনা করম্বা রুলশিংঅমসুং পোলিসীশিংদা অহোংবা পুরকপগী মথৌ তাবগে হায়বগী মতাংদা নখোয়গী সজেসনশিং অদুসু য়াম্না মরু ওইগনি। লৈবাক অসিদা মতম অসিগী ওইবা ইনফ্রস্ত্রকচর লিংখৎপনা ভারতকী ফাউন্দেশন অসিবু হেন্না লিংহনগদৌরিবনি অমসুং পি.এম. গতিশক্তি নেস্নেল মাস্তর প্লান্না মসিগী য়াম্না মরু ওইবা মীদিয়ম অমা ওইরিবনি। ঐহাক্না মসিগী ৱেবিনার অসিগী মাইপাকপগী ওইরসনু হায়না থৌনিজরি অমসুং নখোয় ময়াম্না থেংনরকপশিং অদুদগী ঐখোয় ময়াম্না কান্নবা ফংগনি হায়না আশা তৌরি।
ঐহাক্না নখোয় ময়ামগী পুক্নিং চিংশিনবা পাম্লি মদুদি ঐখোয়গী ঙসিগী ৱেবিনার অসিদা ঐখোয়গী সরকারগী মাইকৈদগী ভাশন পীবগী ৱাফম নত্তে। ঐহাক্না নখোয় ময়ামদগী তাবা পাম্লি, বজেত্তা থমখিবা ৱাফমশিং অদুগী মতুং ইন্না হায়রক্লবদি হেন্না ফগনি। অদোমগী সজেসনশিং লৈরবদি ঐখোয়না মথংগী বজেত শেম্বা মতমদা খন্নরগনি। মতম অদুদা নখোয়না শোইদনা ইদুনা পীবীয়ু। হৌজিক্তি পার্লিয়ামেন্তনা ঐখোয়দা বজেতকী মতাংদা পীরিবা অয়াবা অদুদা ওইনা ঐখোয়না মরু ওইবা মীৎয়েং থমসি। মদুবু ঐখোয়না করম্না খ্বাইদগী হেন্না ফবা মওংদা তৌগনি। হৌজিক ঐখোয়দা মার্চ থা অসি লৈরি। এপ্রিল ১দগী অনৌবা বজেত চৎনবা হৌরগনি। ঐখোয়না অসিগী মার্চ থা অসিবু খ্বাইদগী হেন্না ফবা মওংদা শিজিন্নদুনা অহানবা তরিক্তগী পুম্নমক অদুবু চৎনবা হৌগদবনি। মসি ঐখোয়না তৌবা ঙম্লোইদ্রা?
অমরোমদা, ইনফ্রস্ত্রকচর শেম্লবদি, থাইনগী মতমদগী হৌনা মালেম পুম্বগী মীয়াম্না তুরেলগী মপান্দা লৈবা হায়বসি মহৌশানি। তুরেল লৈবা মফমদা মদুগী মনাক্তা নত্রগা সমুদ্রগী মনাক্তা অচৌবা সহর দেবেলপ তৌখি। সীস্তেমশিং দেবেলপ তৌখি। তপ্না-তপ্না মফম অদুদগী শিফ্ত তৌদুনা অচৌ-অচৌবা হাইৱেশিং লৈবা মফমদা মালেম অসিদা লৈরিবা মীশিংনা দেবেলপ তৌবা হৌরকখি। অমসুং হৌজিক্তি ওপ্তিকেল ফাইবর লৈবা মফমদা মালেম পুম্বনা লেপ্তনা দেবেলপ তৌবগী ফিভমদা লৈরে। মতমগী মতুং ইন্না অহোংবা কয়া অমা লাক্লি। মসিনা তাক্লিবসি ইনফ্রস্ত্রকচর অসি ইনফ্রস্ত্রকচর আইসোলেতেদ খক্তমক নত্তে। মসি হেক লৈবা মফমদা, মসিগী অকোইবদা পুম্নৌ-নৌবা ইকো সীস্তেম দেবেলপ তৌখৎলকই। মসিবুসু খঙজিন্দুনা মসিগী গতি-শক্তি মাস্তর প্লান্না ঐখোয়দা য়াম্না কান্নবা পীগনি। অমসুং মরম অদুনা নখোয়না বজেত্তা লৈরিবা অসিগী মতুং ইন্না তৌনবা হায়রি। করম্না খ্বাইদগী হেন্না ফবা মওংদা তৌগদবনো? সরকারদসু ফুল স্তোপ, কোমাগী মফম অমদগী অমদা অসোইবা য়াওরি। মসিনা থা তরুক-তরুক ফাইলশিং অদু মখা চত্থৈ। মতম অসি লোইরকপদদি অনৌবা বজেত অমুক লাক্লে। নখোয় ময়ামদা হান্নদগী হৌনা ৱারী শাহৌবগী কান্নবনা মসিনা মরম ওইরগা মসিগী খুদোংচাদবা অসি মায়োক্নগনি হায়বসি নখোয় ময়াম্না হান্নদগী খঙলগনি অমসুং নখোয়না পুক্নিং চিংশিল্লবদি সীস্তেম্না হৌজিক্তগী হৌনা মদুবু পোজিতিব রেসপোন্দ তৌরগনি। অমসুং মমরম অদুনা মসিদা নখোয় ময়ামগী য়াম্না চাউরবা থৌদাং লৈরিবনি। মসিনি ঐনা নিংজরিবসি। নখোয় ময়াম্বু য়াইফ-পাউজেল পীরি! হন্না-হন্না থাগৎচরি!


text:
লখিপুরওনলাইন দিজিতেল দেস্কঃ কাছার জিলাগী লখিপুর কন্সতিতুয়েন্সিগী মনুং চন্না লৈবা শিঙ্গেরবন্দ খুঙ্গংগী নুপীশিং মশানা মশাগী মখোঙদা লেপচবা ঙমলে হায়বা য়ারে। মখোয়না শাবা হেন্দলুমগী ফিরোল কাছার জিলাখক্তদা নত্তনা হৌজিকতি অতোপ্পা রাজ্যশিংদসু য়োনবা হৌরে। মফম অসিগী চাওরাক্না ফিসাবী ৪০০ রোমনা শাবা ফিরোল শিলচর, ধলাই, কালাইন অমসুং লখিপুরদা য়োলম্বা অদু হৌজিকতি অতোপ্পা রাজ্য়দসু থাবা ঙমলে। ঙরাং ফেব্রুৱারীগী তাং ৬ থাংজা নুমিৎতগী হৌদুনা কাছার হেন্দলুম এন্দ তেক্সতাইলগী থৌশিল মখাদা সিঙ্গেরবন্দ ক্লাস্টার ডেভেলপমেন্ট প্রজেক্ট কী ওইবা নুমিৎ হুমনি চুপনা চৎথগদবা মখল মথেলগী হেন্দলুমগী ফিরোলশিং উৎপগী মেলা শিলচরদা হৌখ্রে।
শিলচরগী দাকবাংলো রোদ তা লৈরিবা এসিস্তেন্ত দিরেক্তর হেন্দলুম এন্দ তেক্সতাইলস্ কাছারগী অফিস কেম্পাসতা ফেব্রুৱারীগী তাং ৬ তগী ৮ ফাওবা চৎথগদবা একজিবিসন কম্ মেলা অসি ঙরাং ডিস্ট্রিক্ট ডেভলপমেন্ট কমিশনার জে আর লালসিম না রিবোন ককতুনা হৌদোকপিখি। চীফ গেস্ত ওইখিবা জে আর লালসিমনা হায় নুপী অমা ওইনা ঐ থোইদোক্না চাউথোকচবা ফাওজৈ। ঐগী জিলা অসিগী নুপীশিংনা অসিগুম্বা খোংজং অসি চংশিল্লম্বসি থোইদোক্না পেনজৈ। হান্ন মনিপুরদগী কাছার জিলাসিদা ফিরোল য়াম্না পুরক্লম্বদু হৌজিক মসিগী ওন্নতৈনবদা সিঙ্গেরবন্দগী নুপীশিংনা শাবা ফজরবা ফিরোল মনিপুরদা থাবা ঙমলে।
থৌরমদা হেন্দলুম এন্দ তেক্সতাইল কাছারগী এসিস্তেন্ত দিরেক্তর লাইরেল্লাকপম হরি লাল সিং, ডেপুটি হ্যান্ডলুম অফিসার আব্দুল মনাফ, এডভোকেত ঙাঙোম রামাকান্ত, রিতায়ার্দ এসিস্তেন্ট কমিসনার অফ তেক্সতাইলস্ লাইরেল্লাকপম চম্পালাল নচিংবা মীওইশিংনা দাইসতা ফমখি।
সিঙ্গেরবন্দ ক্লাস্টার ডেভেলপমেন্ট প্রজেক্ট অসিগা মরী লৈননা হেন্দলুম এন্দ তেক্সতাইল কাছারগী এসিস্তেন্ত দিরেক্তর লাইরেল্লাকপম হরি লালনা ফোঙদোরকপদা মমাংঙৈদা ফিশাবীশিংনা সাতল লুমদা ফি শানরম্বা অদু পোৎথোক ৱাৎপনা শেন্থোকসু ৱাৎনা লৈরম্মী। অদুবু হৌজিকতি ফ্লাই সাতল ফ্রেমসিনা লাকপদগী মসিদা শাবা ফিনা হান্নদগী শরুক অহুমরোম শেন্থোক লৈরে হায়বগী থাজবা ফোঙদোকখি। অসিত্তা নত্তনা হান্না লমসিদা থৱায় য়াওরমদবা অদু হৌজিকতি হেন্না ইন্তরেস্ত ওইনা থবক অসি তৌরে। শেৎপা চাবদা ঐখোয়সি শরুক য়াম্না চাওনা প্রোদিউসরসু অদুগা কনজিউমরসুনি অদুনা পোত্থোকশিং অসি মসানা পুথোকচরবদি ফিসাবীশিং অসিগী শেন্দান লম্বীদসু অহোংবা অমা সোয়দনা পুরকপা ঙমগনি হায়খি।


text:
“ঐগী ফজবা অমসুং মিংচৎকী লৈফম ওইরিবা মীওইবগী থম্মোয় নত্তনা, লাইরমলেন অমসুং মালেমদা লৈরিবা পূম্নমক অসি ঐহাক্না নহাক্কীদমক্তা নোংদম্বীরবনি…”
— বাহা‘উ’ল্লাহ
মতমগী মতুং ইন্না, বাহা‘উ’ল্লাহগী তম্বীরোলশিংদা হেন্না ফবা মালেম অমগী শুহ্মৎনিংঙাই ওইরবা শান্না য়েংবা মিৎয়েং অমা অমসুং মদুবু থবক্তা ওন্থাক্নবগী পান্দমদা চঙশিনবা থবকশিংদুবু লমজিংগদবা চৎন-পথাপশিংদুগী মতাংদা য়াম্না ৱাহন্থোক লৈবা জ্ঞানশিং ফঙজবা মীয়ামগী মশিং হেন্না হেন্না হেনগৎলক্লি। কয়া অমনা মখাতানা বাহা’ইগী লাইনিং অসিবু লাইনিংলোন অমা ওইনা কুপ্না নৈনজৈ। অসুম্না তৌবদা, মীওইবগী মওং মতৌগা মরিলৈনবা হীরমশিংগী মতাংদা শন্দোক্না তাকপীরিবা, তাইবং মপুনা মীওইবা খুন্নাইবু লমজিং লমতাকপীবগী মওংদুগী মরমদা শৈথারিবা, ঙসিগী মালেম অসিদা পুন্সিগী পান্দম অমদি শিরবা মতুংগী পুন্সিগী মওং মতৌদুগী মতাংদা পীরিবা ৱাফমশিং, অমসুং লন্নাই অমদিআ অপুনবগী ওইবা লাইনিংবগী পুন্সিগা মরিলৈনবা নিয়োমশিং মতাংদা মদুনা শন্দোক্না তাকলিবশিংদু মখোয়না কুপ্না থিজিঞ্জৈ। অদুগা শোইদনা মখোয়না মদুগী অশেঙবা অইবশিং অমদি আইনশিং, অমসুং চৎন-পথাপশিং অমসুং মদুগী লৈঙাক শাষনবু ঙাক্লিবা নিয়োমশিংদুসু খঙলকই। হায়রিবশিংসি অমদি মসিগা মান্নবা ময়ামদুবু য়াজবদুনা বাহা‘উ’ল্লাহগী তম্বীরোলশিংবু তশেংবা ওইহন্নবা হোৎনরিবা পাঙ্গল শক্তি লৈবা খুন্নাই অমগী পুন্সিদা শরুক য়ানবগী লম্বেলশিং মখোয়গীদমক্তা হাংদোকপী। বাহা’ইশিংনা মখোয়গী থাজবশিংদু অতোপ্পদা পাওদমনিংবা হায়বসি হৌনশানি, অমসুং কনাগুম্বনা মহাক্কী থম্মোয়দা থাজবগী মৈরিক অমা ফাওজরবদি, নুপা নত্রগা নুপীদুনা বাহা’ই খুন্নাইগী ইচং থৌবা মীওই অমা ওইরক্নবা, অমসুং মদুগী মখাতানা চাওখৎপদা শরুক তম্নবা তরাম্না ওক্লি-তশেং তশেংনা কৌশিঞ্জরি। তৌইগুম্বসুং, মীয়াম্না খন্নবা ‘‘লাইনিংলোন হোংবা’’ হায়বা অসিগুম্বা ৱাহৈশিং অদু মসিগী থৌওং অসিদা চুনদে অমসুং বাহা’ইগী লাইনিংদা মীওই অমবু মহাক্কী লাইনিংবু হোংহন্নবগী কন্না তকশিনবা অদু অয়াবা পীদে।
অসুম্না খল্লবদি, বাহা’ই অমনা মহাক্কী থাজবশিংদু অতোপ্পদা পাওদম্বা মতমদা, থবক অদু মীওইদুবু থাজহন্নবা নত্রগা ৱাখল্লোন অমবু চুম্মী তাক্নবা হায়বা নত্তে। মদুনা হিংনবগী য়ুম্ফম ওইবা হীরমশিংগী মতাংদা ৱাহন্থোক লৈবা ৱারী ৱাতাই শান্নবা অচুম্বা থিদোক্নবা, অমসুং অরানবা ৱাখল্লোনশিংবু কোকহন্নবা হোৎননবগী থম্মোয়শেঙবা পামজবা অমা ফোঙদোকচবনি। ‘‘অতোপ্পশিংনা ফঙজদ্রিবা, অকক্নবা অচুম্বা অমা নহাক্না খঙলবদি,’’ বাহা‘উ’ল্লাহনা হায়বী, ‘‘নত্রগা, সনা লুপা অমা নহাক্না মপু ওইজরবদি, মদুবু মখোয়দা খ্বাইদগী থৌজালহৈনা অমসুং অফবা ৱাখল্লোনগা লোয়ননা লোন্দা অমদা মখোয়দা শরুক তম্মু। মদুবু য়াবীরবা, মদুগী পান্দম অদু মদুনা ফঙজরবদি, নহাক্কী পান্দমসু ফংলবনি।কনাগুম্বা অমনা মদুবু য়াদ্রবা, মহাকপু মথন্তা থম্বীরম্মু, অমসুং মহাকপু লমজিংবীনবা তাইবং মপুদা হায়জৌ।’’
অদুমওইনমক, হেন্না ফবা মালেম অমা শেমগৎপসি থাজবা ফোঙদোকপা খক্তনা মতিকচাদে-মিৎয়েংচংনা হোৎনবা থবকসু দরকার ওই। বাহা‘উ’ল্লাহনা ইবিরম্মী : ‘‘ইরম্লবা অদুবু তশেংবদা অমসুং থবক্তা ওন্থোক্নবা কন্না হোৎনবা হায়বসি নুংহুৎনা উরিবা অমসুং ভাব তারবা মীওই খুদিংমক্কী তৌফদ্রবা মথৌনি’’


text:
১. ২০২১গী নবেম্বর ২দা য়ুনাইতেদ কিংদমগী গ্লাসগোদা পাংথোক্লিবা সি.ও.পি.২৬কী সাইদলাইন্সতা প্রধান মন্ত্রী শ্রী নরেন্দ্র মোদীনা নেপালগী প্রধান মন্ত্রী ইকাইখুম্নরবা শ্রী শের বহাদুর দ্যুবাবু গ্লাসগোদা উন্নখ্রে৷
২. কোবিদ-১৯ লাইনা-লাইচৎকী মাইয়োক্তা হৌজিক হৌজিক লান্থেংনরিবশিং অসি য়াওনা বাইলেতরেল কোওপরেসন মখাতানা মপাঙ্গল লৈহন্নবগী লম্বীশিং লিদর অনিমক্না খন্ন-নৈনখি৷ লাইনা-লাইচৎকী মতমদা মরু ওইনা ভারত্তগী নেপালদা ভেক্সিনশিং, হিদাক-লাংথকশিং অমসুং মেদিকেল ইক্ব্যুইপমেন্ত সপ্লাই তৌদুনা অমদি বোর্দরশিংদা পোৎ-চৈ ফ্রী ওইনা পুথোক-পুশিন য়াহন্দুনা ভারত অমসুং নেপালগী মরক্তা পীনরিবা ফজরবা কোওপরেসন অদু লিদর অনিনা পনখি৷ পোস্ত-পেন্দেমিক রিকোভরীদা পুন্না চৎমিন্নদুনা থবক তৌমিন্ননবা লিদর অনিমক্না য়ানখি৷
৩. মসিনা শ্রী দ্যুবানা নেপালগী প্রধান মন্ত্রী ওইনা থৌ পুখিদুনা চহি অসিগী জুলাই থাদা মখোয়না তেলিফোন্দা ৱারি শানখিবা অদুগী মতুংদা প্রধান মন্ত্রী দ্যুবাবা উন্নখিবা প্রধান মন্ত্রী মোদীগী অহানবা মীফম ওইখি৷
प्रधानमन्त्री @SherBDeuba सँग भारत-नेपाल मित्रताका धेरै पक्षहरूमा फलदायी छलफल भयो। विश्वव्यापी महामारी विरुद्ध लड्न र दिगो विकास प्रवर्द्धनसँग सम्बन्धित विषयहरू हाम्रो द्विपक्षीय मित्रताका महत्वपूर्ण आयामहरू हुन्। pic.twitter.com/dBvO4lZOaC— Narendra Modi (@narendramodi) November 2, 2021
Had a productive discussion with PM @SherBDeuba on multiple aspects of the India-Nepal friendship. Subjects relating to fighting the global pandemic and furthering sustainable development are key parts of our bilateral friendship. pic.twitter.com/JKtMbXgb9X— Narendra Modi (@narendramodi) November 2, 2021


text:
হকশেল অমসুং য়াইফ-য়ুম্বাল মন্ত্রালয়
নেস্নেল হেল্থ ওথোরিতী (এন.ঐচ.এ.)না মহারাস্ত্রাগী পুনেদা লমদমসিগী অয়ুশমান ভারত পি.এম.-জে.এ.ৱাই. অমসুং অয়ুশমান ভারত দিজিতেল মিসন (এ.বি.দি.এম.)গী থবক পাংথোকপগী ফিভম য়েংশিন্নবা অমসুং তুংগী থৌরাং য়াৎপগী ৱেস্তর্ন রিজন রিভিয়ু মীতিং শীনখ্রে
মীফম অসিগী তোঙানবা নাকল অমদা, দোক্তরশিংগী নুমিৎ লাকপদা চাউরাকপা দোক্তর ১০০০বু অয়ুশমান ভারত পি.এম.-জে.এ.ৱাই.গী মখাদা মখোয়না মশক থোকপা থৌদাং য়াবগীদমক্তা ইকায় খুম্নবা উৎখ্রে
Posted On:
02 JUL 2022 12:32PM by PIB Imphal
নেস্নেল হেল্থ ওথোরিতী (এন.ঐচ.এ.)না ৱেস্তর্ন রিজনগীদমক্তা জুন ৩০ অমসুং জুলাই ১, ২০২২দা মহারাস্ত্রাগী পুনেদা রিজনেল রিভিয়ু মীতিং – ‘অয়ুশমান শঙ্গম’গী মঙাশুবা ইদিসন শীনখ্রে। থৌরম অসিদা গুজরাত, গোৱা, রাজস্থান, মহারাস্ত্রা, দাদ্রা অমসুং নগর হবেলী অমদি দামন অমসুং দ্যু রাজ্য/য়ু.তি.শিংগী অয়ূশমান ভারত প্রধান মন্ত্রী জন আরোগ্যা য়োজনা (এ.বি. পি.এম.-জে.এ.ৱাই.) অমসুং অয়ুশমান ভারত দিজিতেল মিসন (এ.বি.দি.এম.)গী স্কিম অনিসিগা মরী লৈনবা সরকারগী সেনিয়র ওফিসিএল, পোলিসী শেম-শাবা অমসুং অখঙ-অহৈশিংনা শরুক য়াখি। হঙ্গৎনা য়েংশিংবগী মীফম অসিবু এন.ঐচ.এ.গী সি.ই.ও., দাঃ আর.এস. শর্মনা লুচিংখি। দাঃ শর্মনা থৌরম অসিদা ৱা ঙাঙবদা এ.বি. পি.এম.-জে.এ.ৱাই.বু মায় পাক্না চলায়নবা হোৎনদুনা পায়খৎখিবা তোঙানবা থবক থৌরমশিংগীদমক্তা ৱেস্তর্ন জোনবু থাগৎপা ফোংদোকখি।
নুমিৎ নিনিগী খন্ন-নৈনবগী থৌরম্না মপুং ওইবা ৱাখল্লোন লান্নবগী খুদোংচাবা কয়াগী থোঙ হাংদুনা নোংচুপলোমগী মফমশিংগী রাজ্য/য়ু.তি.শিংদা অয়ুশমান ভারত পি.এম.-জে.এ.ৱাই. অমসুং এ.বি.দি.এম. স্কিম অনিমক্কী থবক-থৌরমশিংগী মায় পাক্লকপগী ফিভমশিং য়েংশিনবসু ঙমহনগনি।
প্রোগ্রাম অসিগী অতোপ্পা নাকল অমদা, দোক্তর ১০০০বু মখোয়না পি.এম.-জে.এ.ৱাই.গী মখাদা মশক থোক্না তেংবাংখিবগীদমক্তা জুলাই ১দা ইকায় খুম্নবা উৎখি।
এন.ঐচ.এ.গী সি.ই.ও., দাঃ আর.এস. শর্মনা থৌরমসিগী মপুং ওইবা ৱারোল পীবদা ভারতনা লাইচৎকা মাইয়োক্নবা অমসুং তীকা থাবগী খোঙজং মায় পাক্না পাংথোকখিবদা দোক্তরশিংনা লৌখিবা মরু ওইবা থৌদাংশিংবু অখন্ননা তাকখি। দাঃ শর্মনা হায়খি, “ভারতকী ভেক্সিনেসন দ্রাইব অসিদা কোৱিন প্লেতফোর্ম্না তেক-বেকবোন ওইরবসু, মালেমগী খ্বাইদগী চাউবা ভেক্সিনেসন দ্রাইব অসিবু তসেংনা মায় পাকহনখ্রিবা অসিদি ঐখোয়গী দোক্তর অমসুং মেদিকেল প্রোফেস্নেলশিংগী তেংবাংনবা অসিননি। ঐখোয়গী কম্ম্যুনিতী দোক্তরশিংনা লাইচৎকা মাইয়োক্নবদা তেংবাংবা খক্তা নত্তনা অয়ুশমান ভারতকী অমব্রেল্লা স্কিম পি.এম.-জে.এ.ৱাই.গুম্বা হেল্থকেয়রগী মরু ওইবা স্কিমশিংবু মায় পাক্না পাংথোকহনবদা মরু ওইবা থৌদাংসু য়ারিবনি”।
মহারাস্ত্রা সরকারগী পব্লিক হেল্থ বিভাগকী এদিস্নেল চীফ সেক্রেতরী, দাঃ প্রদীপ ব্যাসনা তিল্লিবা মীয়ামদা ৱা ঙাঙবদা দাক্তর অমসুং মেদিকেল ফ্রেতর্নিতীগী মফমদা ইকায় খুম্নবা উৎখি। মহাক্না হায়খি, “মশাগী ওইজবা য়েংদনা, নীংহন্নবা লৈতনা হোৎনরিবা ঐখোয়গী লৈবাক্কী দাক্তরশিংগী হোৎনজমন খুদিংবু ঐখোয়না শকখঙফম থোকই। ঙসিদি, ঐখোয়গী খুন্নাইগীদমক্তা দাক্তর কয়ানা পুন্না তেংবাংখিবা অসিগীদমক্তা ঐখোয়না মখোয়গী মরক্তগী খনগৎলবা দাক্তর খরগী মফমদা ইকায় খুম্নবা উৎলি অমসুং মখোয় পুম্নমক্না ক্বালিতী হেল্থকেয়র পীনবগীদমক্তা মশাবু কত্থোক্লিবা অসিগীদমক্তা ঐহাক্না মখোয়গী মফমদা কোক নোঞ্জরি। ঐখোয়না লৈবাক্কী সেবা পাংথোকপদা খ্বাইদগী নীংথিবা মওংদা পাংথোকপা ঙম্নবা ঐখোয় পুন্না খোঙফম চেৎমিন্নরসি”।
এন.ঐচ.এ.গী দেপ্যুতী সি.ই.ও., দাঃ বিপুল অগর্ৱালনা থৌরম মনুংদা ৱা ঙাঙবদা অসুম্না হায়খি, “ঐহাক্কী মিৎয়েংদদি, মখোয়না পাংথোক্লিবশিংবু থবক অমনি হায়না উদে, ঐখোয়না দাক্তরশিংনা মমায়দা পেন্দবগী শকফম অমত্তা তাহন্দনা শিংনবা অমগা লোয়ননা খোঙফম চেৎনা সেবা তৌবনি হায়না উই। ঐখোয়না মখা তানা চত্থরিবসিদা লাইচৎনা লেপ্তনা ইভোল্ব তৌগনি হায়না ঐখোয়না খঙলি অমসুং মখোয়গী ইভোল্যুসন অসিগী মাং থানা লৈনবা হেল্থ কেয়র কম্ম্যুনিতীনা শেম-শাদুনা লৈগদবনি অমসুং অনাবা খুদিংগী মফমদা ক্বালিতী হেল্থ কেয়র ফংহনগদবনি”।
মহারাস্ত্রা সরকারগী পব্লিক হেল্থ বিভাগকী প্রিন্সিপাল সেক্রেতরী, দাঃ নীলিমা কেরকাত্তা অমসুং মহারাস্ত্রাগী স্তেত হেল্থ ওথোরিতী এস্যুরেন্স সোসাইতীগী সি.ই.ও., দাঃ সুধাকর শিন্দেসু মীফম অসিদা শরুক য়াখি।
পি.এম.-জে.এ.ৱাই.গা মরী লৈনবা মেদিকেল ফ্রেতরীনিতীশিংবু চাং নাইনা শকখঙবা অমসুং মনা পীবগী থবক অমা লেপ্তনা চত্থবগী পান্দমগা লোয়ননা, এন.ঐচ.এ.না মখাগী মরু খোঙথাংশিং লাউথোকখ্রেঃ
- অয়ুশমান ভারত উৎকৃস্ত চিকিৎশক সম্মান: অয়ুশমান ভারত পি.এম.-জে.এ.ৱাই. ইকোসীস্তেমদা থবক তৌরিবা মথৌ খ্বাইদগী নীংথিনা পাংথোকপা দাক্তর মঙাবু ইকায় খুম্নবগী মনা।
- অয়ুশমান ভারত উৎকৃস্ত চিকিৎশলায়া সম্মান: অয়ুশমান ভারত পি.এম.-জে.এ.ৱাই.গী মখাদা এম্পেনেল তৌরবা খ্বাইদগী নীংথিজনা মথৌ পাংথোকপা রাজ্য খুদিংগী হোস্পিতাল অমমমদা মনা পীবা।
- অয়ুশমান ভারত পি. এম.-জে.এ. ৱাই. ফেল্লোশিপ: মসিগী মখাদা, য়াম্লবদা হেল্থ কেয়র প্রোফেস্নেল মঙাদা অয়ুশমান ভারত পি.এম.-জে.এ.ৱাই.গী মখাদা রিসর্চ তৌনবগীদমক্তা চহি অমগী ফেল্লোশিপ গ্রান্ত পীগনি।
মনাশিং অসি সেপ্তেম্বর ২০২২দা পাংথোক্কদবা এ.বি. পি.এম.-জে.এ.ৱাই.গী চহি ফাবগী থৌরমদা পীথোক্কনি। পি.এম.-জে.এ.ৱাই. চত্থরিবা রাজ্য/য়ু.তি. শিনবা থুংবগী স্তেত হেল্থ এজেন্সীশিংগী ওফিসিএল অমসুং দাক্তরশিংনা ইকায় খুম্নবা উৎপগী থৌরমদা ভর্চুএলগী খুত্থাংদা শরুক য়াখি অমসুং মসিনা দাক্তরশিংবু শকখঙনবগীদমক্তা ভারত শিনবা থুংবদা মান্নবা ফেলিসিতেসন থৌরম কয়া অমুক্তদা হৌদোকখি।
এ.বি. পি.এম.-জে.এ.ৱাই. স্কিমগী মখাদা ৱেস্তর্ন রিজনগী রাজ্য/য়ু.তি.শিংনা মতিক চারবা বেনিফিশরীশিংবু নীংথিনা লাইয়েংবগী থৌওংশিংগী মরোল মখাদা পীরিঃ
*****
(Release ID: 1838812)
Visitor Counter : 42


text:
প্রধান মন্ত্রী, শ্রী নরেন্দ্র মোদিনা ভিদিও মেসেজ অমগী খুৎথাংদা জোর্দানগী রাজ্য শেমগৎখিবা চহী ১০০ শুরকপগা মরী লৈননা পাংথোক্লিবা থৌরমদা নিংথৌ অব্দুল্লাহ II অমসুং জোর্দানগী হশেমাইত কিংদমগী প্রজা মীয়াম্বু নুংঙাইবা ফোংদোকখ্রে৷
মহাক্কী ভিদিও মেসেজ অদুদা, প্রধান মন্ত্রী অসিনা নিংথৌ অব্দুল্লাহ II অমসুং জোর্দানগী প্রজাশিংবু থমোই শেংনা নুংঙাইবা ফোংদোকখ্রে৷ মিৎয়েং শাংনা উবা ঙম্বা নিংথৌ অব্দুল্লাহগী লুচিং মখাদা, জোর্দান লৈবাক অসিনা ইকোনোমিক অমসুং সোসিয়ো-কল্চরেল ফিল্দশিংদা কা-হেন্না চাওখৎপা পুরকপা ঙম্লিবনি হায়না প্রধান মন্ত্রীনা ফোংদোকখ্রে৷ নোংচুপ থংবা এসিয়াদা শিন্তি হেন্না লৈহন্নবা নিংথৌ অব্দুল্লাহ- IIনা লৌখিবা থৌদাং অদু পল্লদুনা, ঙসিদি জোর্দান লৈবাক অসি মোদিরেসন অমসুং ইনক্লুসিবিতীগী গ্লোবেল সিম্বোল অমা ওইনা অমসুং শক্তি লৈরবা খোল্লাউ অমা ওইনা থোকলক্লে হায়না প্রধান মন্ত্রীনা ফোংদোকখ্রে৷
ভারত অমসুং জোর্দান লৈবাক অনি অসিগী মরক্তা লৈরিবা মরী অদু পল্লদুনা, নিংথৌ অব্দুল্লাহ- IIনা ইতিহাসিক ওইরবা মওং অমদা ২০১৮দা ভারততা লাক্তুনা তোলিরেন্স, য়ুনিতী অমসুং মীওইবা জাতিবু ইকাই খুম্নবা উৎপগী ২০০৪গী অমন মেসেজ অদু প্রধান মন্ত্রীনা অমুক হন্না পনখ্রে৷
লৈবাক অমা অসি শান্তি লৈনা লৈহনবা অমসুং চাওখৎপা পুরকপা মতমদা মোদিরেসন অমসুং পিছফুল কো-একজিস্তেন্স অসি য়াম্না মরু ওই হায়বা থাজবা অসিদা ভারত অমসুং জোর্দান লৈবাক অনি অমতা ওইনা লেপ্লি হায়না প্রধান মন্ত্রীনা ফোংদোকখ্রে৷
মীওইবা জাতি অসিগী তুমগী পুন্সি অসিদা হেন্না শাফবা মওং অমদা পুরক্নবগীদমক লৈবাক অনি অসিনা পুন্না খুৎশম্নদুনা লেপ্পা-লৈতনা হোৎনরগনি হায়না মহাক্না ফোংদোকখ্রে৷


text:
Lakhipuronline Digital Desk
: আসামগী ধুব্রী জিলাদা ব্রহ্মপুত্র তুরেলদা হৌখিবা সেপ্তম্বরগী তাং ২৯ শগোলশেন নুমিৎতা থোকখিবা হি ইরাক্নখিবগী থৌদোকতা থীবা ফংদনা লৈরকখিবা সার্কল অফিসার সনজু দাসকী হকচাং ঙরাং (২/৯/২০২২) ফংখ্রে। থৌদোকফমদগী কিলোমিতর অমরোম চৎথোক্লগা মহাক্কী অশিবা হকচাং ফংখি। এসিদিআরএফ, এনদিআরএফ অমদি বিএসএফকী মীহুৎ কাংবুশিংনা থীহুম্বগী থবক নুমিৎ মরিনি লেপ্তনা থীহুম্বগী থবক চত্থরকখিবনি। থৌদোক অসিদা লৈখিদ্রবা সনজু দাস কাছার জিলাদগীনি। মহাক্না লৈখিদবদা মুখ্যমন্ত্রী দা হিমন্ত বিশ্ব শর্মানা অৱাবা ফোঙদোকখ্রে। থৌদোক অসিদা নুপী অঙাং য়াওনা মীওই ২৮ ইরাক্নবসিদা য়াওখি।


text:
ইম্ফাল, ওক্টোবর ০২ : ভো......Read More
ইম্ফাল, আগস্ট ২৯ : কনাগুম্বা শৈশকপা-শৈশকপিশিংনা ঈশৈ অমা শক্লমদাই মীকুপ্তা ইশৈ ইরিবশিংগী মীং হেক হেক নিংশিংবিদবগী মতৌ অমা উৎলকপা য়াওরকপসি লাইবক থিবনি। ইশৈ ময়েক ইরিবশি......Read More
ইম্ফাল, ২৮ জুলাই : ......Read More
ইম্ফাল, ফেব্রুয়ারি ৬ : লৈমরোল খোর্জ্জেকোল (লৈকোল) না শিন্দুনা চহি অমা চুপ্না পাঙথোক্কদবা মহারাজকুমারী বিনোদিনীগী ১০০ শুবা মপোক কুমওন থৌরম ঙসি মণিপুর ড্রামাটিক য়ুনিয়ন, ইম্ফালগী হোলদা হৌদোকখ্রে। থৌরম......Read More
ইম্ফাল, এপ্রিল ১৯: মণিপুরী এসোসিয়েসন ওব কা......Read More
মণিপুরী মিরর ডেস্কঃ কানাদাগী মন্ত্রিয়লদা ল......Read More